
Ciprian Porumbescu 


Cu 50 de ani în urmă, pe când natura îşi prăznuia reînvierea 
în belşug de podoabe de nuntă, în tresăriri și sbucniri avide de 
viață nouă — cântece de biruință ale vieții asupra morții — la 
Stupca, în Țara fagilor, un tânăr de 28 de ani — o altă primăvară — 
înainte de revărsatul zorilor zilei de 25 Mai st. v., cu mâna-i de 
ceară pe arcul zilelor sale de isbânzi, încremeni pe vecie, stors de 
ultima rezervă de resistență pe care o mai putuseră opune tinerețele 
încrezule morții necruțătoare. Era fostul profesor de muzică al liceu- 
lui ortodox român din Braşov, Ciprian Porumbescu. 

S'a scurs o jumătate de veac dela data aceasta incadrată în 
doliu național — căci C. Porumbescu n'a fost numai al Stupcei, 
nici numai al Bucovinei — și totuși sufletele înțelesătoare n'au putut 
uita pierderea dela 25 Mai 1883, — cum nu putem uita nici pier- 
derea unui Cârlova, Bălcescu, Eminescu, Iosif, Cerna, Aurel Vlaicu 
şi atâția alții smulși din viaţă înainte de vreme. 

Se pare însă că unii aleși sunt predestinați să nu depăşească 
o anumită vârstă, ca, prin prelungirea vieții lor, să nu umbrească 
prea mult pe cei care le urmează. Ciprian Porumbescu a fost dintre 
acești păscuți de Soartă. Prin ceeace ajunsese să ne dea în cursul 


câtorva ani abia, prea îşi dovedise posibilitățile de ascensiune. 

Un singur an — dar ce an! — căci numai atât îi îngădui- 
seră Parcele, a fost de-ajuns ca acest necunoscut să cucerească de 
Qici, din pretențiosul Braşov, ceeace alții nu pot cuceri nici după 
decenii de 'activitate: sufletul românesc de dincoace de Carpaţi, iar 
la moariea sa atât de timpurie: să prefacă lacrimile care 'ntovără- 
şiseră entuziasmul smuls de triumfurile sale, în lacrimi fierbinți de 


reală durere, 

Şi C. P. a meritat și dragostea de care a fost înconjurat cât 
a viețuit aici şi regretele stropite de lacrimi, prin perspectivele pe 
care le' deschisese muzicei româneşti creațiile sale dintr'un singur an; 
cum îşi merită amintirea, caldă încă de duioşie, pe care i-o pă- 
strează toți care-l supraviețuesc, ca şi tributul de recunoștință pe care 
i-l aduc cei care-și dau seama: 1. ce însemnează, pentru direcția în 
care s'a desvoltat muzica românească, cele peste 200 de compoziţii 
rămase pe urma lui — unele din ele pe buzele tuturora (Pe-al 
nostru steag, Trei colori etc.) — patrimoniu comun, chiag de solidari- 
tate națională, şi 2. ce-ar fi însemnat, C P. dacă Atropos nu i-ar fi 
tăiat brusc firul vieţii la o vârstă când abia se înfiripase introdu- 
cerea la opera pe care o visa și pe care ai săi o aşteptau dela 
acest suflet cuprins de sbuciumul sfintei creațiuni. 

Meritul lui C. P. azi nu se mai contestă. Urmând calea indi- 
cată 'de Barițiu, Kogălniceanu, Russo, Alecsandri pentru naţionali- 
zarea literaturii noastre culte, el a înțeles, între primii, că nici mu- 
zică națională nu putem avea fără captarea și introducerea 
izvoarelor vieții genuine românești în arterele muzicii noastre 
culte. Şi aceasta nu numai a înțeles-o, a şi realizat-o, cu talent, în 
compozițiile pe care le-a putut fura unei boale neîndurătoare. 

Şi meritul acesta nu i-l vor putea diminua compozitorului lui 
„Crai Nou“ nici deceniile nici veacurile, oricâte se vor scurge 


de-acum înainte în abisul vremurilor. 


% 
% % 

Iluzia „dacică“ 
de Aurel A. Mureşianu 
III. 


Teoria istorică privitoare la epoca ante-romană a ținuturilor 
locuite de Românii din Nordul Dunării, formulată de învățații no- 
ştri din a doua jumătate a veacului trecut — mai ales pe temeiul 
cercetărilor germane — se rezumă în următoarele: 


„Dacii popor de neam iârac (din familia indo-europeană), înființară 
înainte de miezul secolului I-iu î, d. C., sub regele lor Burvista (Boerebistas) 
un regat puternic, între Nistru și Tisa, care-și întinse curând stăpânirea şi 
peste Dunăre, în părţile thrace și illyrice la hotarele romane, cum şi spre 
Apus fpână la poalele Alpilor, spre răsărit până la gura Niprului. Această 
unire a neamurilar thraco-illyrice din ţările dunărene făcea din regatul lui 
Burvista un vrăjmaş primejdios al Romei. Contra vecinului ameninţător, 
Cesar proiectă o expediție, care însă fu zădărnicită prin moartea lui. Urmașul 
seu Octavian August (43 î. d. C. — 14 d. C.), întinzând stăpânirea Romei 
până la Dunăre, trimise o oaste în Dacia spre a pedepsi pe nepașnicul vecin 
care neliniștea noua cucerire: era prima oaste romană ce călca atunci pă- 
mântul Daciei“, (Dimitrie Onciul, Din istoria României, p. 2). 


Supunând din nou unei analize critice toate izvoarele istorice 
vechi şi luând în considerare şi ultimele rezultate ale cercetărilor 
arheologice şi etnologice, ajungem la convingerea că cele înşirate 
mai sus nu mai sunt astăzi decât o frumoasă poveste. 

Mai întâi de toate a vorbi de o Dacie, ca stat politic şi na- 
țional în inţelesul de astăzi, pe timpul lui Juliu Caesar, este un 
anahronism, Inainte de pătrunderea noţiunilor politice şi juridice ro- 
mane în Nordul Europei, n'au existat aici state cu nume generice 
speciale şi cu hotare fixe; n'a existat o Dacie, precum n'a existat 
nici o Germanie. 

Amândouă aceste numiri au fost inventate şi întrebuințate 
numai de Romani. Inainte de cucerirea romană ma existat decât 
tribul „Gheri-manilor“ (numire celtă care cuprinde în sine cuvântul 
războiu = franţ : guerre, engl: war) şi popoarele dacice (Dacorum gen- 
tes), răspândite pe imensul cuprins dintre „pădurile herţinice“ şi 
Marea Neagră, subt care însă Romanii nu înțelegeau numai pe Dacii 

propriu zişi, ci şi pe celelalte neamuri germanice, celte şi sarmato- 
slave cu care erau amestecați. 

„Dacia“ politică a fost o creațiune pur romană şi indepen- 
dentă de așa zisul popor al Dacilor, care după cucerirea Transil- 
vaniei îu aproape cu totul expatriat, alungat peste munţi sau colo- 
nizat în provinciile din dreapta Dunării, fără îndoială pentru a îm- 
plini și golurile pricinuite prin strămutarea în noua provincie cu- 
cerită a „nesfârşitei mulțimi de oameni din toată lumea romană“ 
(infinitas copias hominum.... ex toto orbe romano). 

Inainte de epoca împăratului Traian în zadar vom căuta deci 
pomenirea fării Dacia la vre-un istoric sau geograf al anticității. 
Nu o cunoaşte nici Strabon, deşi vorbeşte mult despre Daci şi 
dsepre Geţi. Nici chiar Pliniu ce! bătrân, care a trăit numai cu un 
sfert de veac înainte de Traian, nu ştie nimic despre existenţa 
unei țări cu numele Dacia, deşi face o scurtă descriere geografică 
a țărilor din Nordul Dunării, înşirând între „popoarele schitice“ 
(Scytharum gentes) de acolo şi pe „Geţii numiți de Romani Daci“ 
(Ist. Nat., IV, 25). Numai Florus întrebuințează odată (Epitome, 
III. 4) cuvântul Dacia, vorbind despre apropierea de „pădurile 
Daciei“ a proconsulului Curio, învingătorul Dardanilor, în dece- 
niul al 8-lea înainte de Hr. (Curio Dacia tenus venit sed tene- 
bras saltium expavit). Florus a fost însă contimporanul lui Traian 
şi a întrebuințat expresiile geografice ale timpului său. “Tot așa şi 
geograful Ptolemeu care a scris după întemeierea Daciei romane. 

Nici scriitorii elini de dinainte de Traian cari pomenesc de 
atâtea ori pe „Geţii“ din Nordul Dunării, nu știu nimic despre 
existența unui stat care să poarte numele Geţia sau Dacia. Pentru 
“toate ținuturile dela Răsărit şi Miază-noapte ale Peninsulei Balca- 
nice ei nu au decât o singură numire generală, geografică iar nu 
politică, aceea de Tracia (Thrake sau Threike). Această numire scri- 
iforii vechi o dădeau însă şi ținuturilor din Nordul Dunării. Ba în 
cele mai vechi timpuri Elinii numeau astfel tot Nordul şi Răsăritul 
Europei până la „Hyperboreii“ de lângă Oceanul nordic şi până 
la munţii „Rhiphei“ (Uralii). Tracia era în vechea mitologie greacă 
numele unuia dintre cele patru continente ale lumii de atunci și 
împreună cu Asia, Lybia şi Europa, erau toate patru considerate 
ca fiice ale lui Okeanos, Europa cuprinzând numai partea de Vest 
a continentului nostru, iar Tracia jumătatea lui de Răsărit. 

De aceea numeşte și Ştefan Bizantinul pe Schiţi „popor tra- 
cic“, Homer vorbeşte despre crivăţ ca venind din Tracia (Iliada, 
IX, 5), iar Virgil, imitând pe Elini, numeşte „thrace“ (Threiciae.... 
Amazones) pe Amazoanele din regiunea râului Hypanis, Donul 
de astăzi (Aeneida, XI, 659). Am văzut și pe Herodot punând pe 
„Geţi“ între Traci şi atribuind obiceiuri trace şi Agathyrzilor, şi 
pe Trogus-lustin, Diodor şi Polyainos numind „rege al Tracilor“ 
pe Dromihaites cel din Nordul Dunării. Cuvântul trac a avut tot 
acelaşi sens vag și nehotărit la Elini ca şi cuvintele schit, celt şi get. 
Tracia politică de mai târziu, cu hotare definite între Macedonia, 
munții Haemus (Balcani) şi Marea Egee a fost, ca şi Dacia dela 
Nord, tot o creaţiune a Romanilor. 


De aceea nu trebue să ne mirăm vizând pe marele cuceritor 
din Nordul Dunării Burevista, fiind numit în cea mai autentică in- 
scripție contimporană grecească — vestita laudă a lui Acornion din 
Dionysopolis (colonie greacă dela Marea Neagră spre Nord de 
Varna de astăzi) — „cel dintâi şi cel mai mare dintre regii 7hra- 
ciei“ (Getica, p. 81). Izvoarele latine nu-l cunosc decât ca rege al 
„Dacilor“. Strabon care ne spune de altfel că „Grecii numeau 
Traci şi pe Geţi“ (Geografia, VII, 3), scrie despre „Getul“ Bure- 
vista că „a supus pe cele mai multe popoare vecine, stăpânirii 
Geţilor“ (Ibidem). Cu toate acestea izvoarele latine vorbind despre 
supuşii lui, între cari erau și Celţi şi Suevi (Buri) şi Iilyri (Pan- 
noni) şi de sigur și Slavi (mai ales în Carpaţii nord-estici), nu-i nul 
mesc decât în general „Daci“. Am atras atenţiunea și în capitolu- 
precedent asupra obiceiului de atunci de a se da şi popoarelor 
supuse numele cuceritorilor. O nouă mărtuire în acest sens găsim 
şi la Ammian Marcellin care, vorbind despre războinicii Alani, 
„vechii Massageţi“, ne spune că „au slăbit prin multe biruințe şi 
pe popoarele vecine, încorporându-le și pe ele numelui lor propriu 
generic național“ (Istoria XXXI, 2). 

In categoria numelor generale şi colective — sau am putea 
zice chiar fictive — de popoare ale anticităţii, trebue deci să așe- 
zăm şi pe acela al „Tracilor“, procedând totodată şi la o fun- 
damentală revizuire a întregei teorii linguistice şi etnografice, for- 
mulate în deceniile din urmă în jurul acestui enigmatic nume. Am 
văzut în cele expuse niai sus, şi există și alte nenumărate dovezi, 

că numele Trac a fost întrebuințat în primul rând în sens geo- 
grafic. 

Având în vedere marele amestec de rase din regiunile care 
au format şi atunci „bulevardul“ Europei ar fi şi absurd a ne 
gândi la o unitate și omogenitate etnică şi linguistică pe uriașa 
făşie de pământ, care forma Tracia vechilor Elini. Strecurarea 
lentă dar continuă de elemente etnice aparținătoare raselor din 
Nordul şi Răsăritul Europei a trebuit să aibă loc şi în vremurile 
preistorice, precum o constată de altfel din ce în ce mai lămurit 
și arheologia. Toate rasele principale ale Europei de astăzi au 
fost mai mult sau mai puțin reprezentate şi în etnografia acestei 
„Tracii“, care se întindea până în regiunile Boemiei de astăzi și 
ale Vistulei. Un rol însemnat a jucat în regiunile ei, în epoca re- 
publicei şi a imperiului roman, şi marea şi puternica rasă a Cel- 
ților, care a lăsat atâtea urme şi pe plaiurile României de astăzi 
şi mai cu seamă ale Transilvaniei. Unul din cele mai temute tri- 
buri ale acestor Celţi, recunoscute ca atari aproape unanim de toţi 
scriitorii vechi, au fost Scordiscii, cari locuiau aproximativ pe teri- 
toriul Serbiei vechi. lată însă ce ne spune despre aceștia L. Annaeus 
Florus în Cartea III, cap. 3. a. Istoriei sale: „Cei mai feroci dintre 
toți Tracii au fost Scordiscii“ (Saevissimi omnium Thracum  Scor- 
disci fuere). Dar subt numele de Traci în înțeles geografic în- 
tâlnim şi popoare germanice. Sunt mai întâi de toate Burii, despre 
cari Dion Cassiu ne spune că au fost „aliaţi ai Dacilor“ în timpul 
luptelor lor cu împăratul Traian (Istoria romană, LXVIII, 8). Tot 
un „Trac“ în înțeles geografic a fost şi împăratul Maximin, născut 
în „Tracia“ dintre Dunăre şi Balcani, din tată got şi mamă alană. 
lornandes reproduce din istoria lui Symmachos și o anecdotă in- 
teresantă din viața acestui împărat, pe care nu-l uită în scrierea 
sa „pentru ca să arete că națiunea Goţilor a ajuns în imperiul ro- 
man până la cea mai înaltă treaptă“ (De origine actibusque ge- 
tarum, Cap. 15). lornandes citează însă şi niște vorbe ale îm- 
păratului Septimiu Sever (193—211 după Hr.), care se adresează 
lui Maximin cu cuvintele „măi Trace“! luliu Capitolin ne spune în 
biografia acestui Barbar ajuns pe tronui Cezarilor, că el îşi 
cumpărase proprietăți în locul său natal din „Thracia“, unde 
„stătea în legături continue cu Goţii, cari îi erau foarte devotați ca 
unui connațional al lor“. Originea aceasta a împăratului Maximin, 

care de altfel n'a putut domni decât scurt timp, o trădează și în- 
fățişarea şi statura lui uriaşe — măsura „opt picioare“ în înălțime 
— precum şi firea sa nordică extraordinar de fioroasă şi crân- 
cenă. „Nu s'a pomenit niciodată un monstru mai grozav pe acest 
pământ“ — scrie Capitolin. Numele de Maximinus Thrax (Maxi- 
min Tracul), cu care acest împărat e cunoscut în istorie şi care 
nu este o poreclă naţională ci numai pur geografică, a indus însă 
în eroare pe mulţi aderenți convinşi ai purității şi unităţii nafio- 
nale traco-geto-dacice, cari vor fi privit de sigur şi în acest Goto- 
Alan, ridicat din simplu călăraş roman la culmi nebănuite, un stră- 
moş autentic al Românilor de astăzi. 

In ce priveşte numirea de Traci dată rasei 'cele mai numeroase 
din întreg cuprinsul geografic al Traciei eline, trebue să constatăm cu 
regret că s'a abuzat prea mult de ea, deoarece știința nu s'a pro- 
nunțat încă definitiv asupra ei. Tot ceeace sar putea spune cu 
mai multă sau mai puţină aproximaţie este constatarea banală că 
Tracii au aparţinut „familiei indo-europene“, definiție vagă şi 
astăzi din ce în ce mai discutabilă, întrucât ştiinţa antropologiei a 
ajuns la constatarea că n'a existat niciodată o unitate absolută la 
rasele Europei care au fost şi sunt într'un continuu proces de trans- 
formare, migrațiune, acomodare şi fuziune şi că deci această uni- 
tate absolută n'a putut exista nici la pretinsul popor tracic. 

Cel mai mare cercetător şi comentator al instituțiunilor şi 
al monumentelor epigrafice romane, renumitul Mommsen, constata 
prin anii 70 ai veacului trecut că din cauza dispariţiei totale a 
„idiomului“ trac „nu se mai poate stabili nici măcar locul ce se 
cuvine acestuia în arborele genealogic al popoarelor“.1) 

O încercare nouă de a stabili „naționalitatea“ Tracilor, su- 
punând unui studiu linguistic comparativ numele şi celelalte cuvinte 
„trace“, păstrate de scrierile şi monumentele vechi, au făcut-o 
prin anii 70—80 ai veacului trecut învățații străini Roesler şi To- 
maschek, fără a ajunge însă, precum vom vedea, la rezultate sa- 
tisfăcătoare. La noi a abordat această temă regretatul Hașdeu. Şi 
Robert Roesler — un ziarist austriac cu cunoştinţe istorice fru- 


1) Theodor Mommsen, Râmische Geschichte, vol. V. ed. III. 1886 p. 190. 

moase însă cu fire de polemist tendențios și adversar al Româ- 
nilor — a trebuit să constate că „Tracii“ (inclusiv Geţii şi Dacii) 
se apropie în limbă şi obiceiuri mai mult de popoarele nord- 
estice ale Europei, de Schiţi şi de Sarmaţi. Pe aceştia din urmă 
el îi socotea însă, fără deosebire, de Iranieni (Ario-Europeni).:) 
Roesler citează şi interesantul pasaj al celebrului medic Galenus 
(De temperamentis, II, 6), care scrie că „atât Celţii cât şi Germanii 
precum și toaie neamurile tracice şi schitice“ au părul „deschis“ 
(blond). Cu mai multă competință, şi în primul rând din punct de 
vedere filologic, a tratat chestiunea „limbei“ trace profesorul dela 
universitatea din Graz, Wilhelm "Tomaschek. Aproape tot rezulta- 
tul pozitiv al cercetărilor sale se reduce la simpla constatare a 
„indo-europenismului“ pretinsei „naţiuni“ trace. El singur declară 
că ma putut explica decât „jumătate“ din cuvintele trace şi şi pe 
acestea numai cu 0 „exactitate aproximativă“ (halbwegs richtig).*) 
„Ceeace a rămas din limbile Haemus-ului — scrie el — sunt pu- 
ținele cuvinte, „glosse“, fără legătură între ele şi pe lângă aceasta 
transmise greşit şi apoi nume proprii, a căror înțeles nu poate fi 
găsit decât cel mult printr'un fel de divinațiune“.3) 


1) Robert Roesler, Românische Studien, Lipsca 1871, p. 53 şi Einiges 
iiber das Thrakische în „Zeitschriit fiir oesterreichische/Gymnasien“, anul 1873. 
2) W. Tomaschek, Die alfen Thraker II], în „Sitzungsberichte der Kai- 


serlichen Akademie der Wissenschaften“, vol. CXXX, Viena, 1894, p. 35. 
3) Ibidem, p. 1. — In căutarea etimologiilor cuvintelor „daco-trace“ To- 


maschek s'a bazat mai cu seamă pe limbile vechi iraniene. Regretatul Pârvan, 
un aderent însufleţit al iranismului Schiţilor şi Dacilor, a exploatat etimolo- 
giile lui Tomaschek în mod larg și de sigur exagerat, pentru că aceleaşi cu- 
vinte s'ar putea explica, şi încă mult mai bine, cu ajutorul limbei celte. 
Cunoscutul autor al marelui dicţionar celto-german, Wilhelm Obermiiller, 
era de părerea — şi a şi dovedit-o — că „cu ajutorul limbei celte se pol ex- 
plica toate numele râurilor, munților, țărilor, popoarelor și localităților din 
Europa, Asia de Vest și Africa de Nord“ (vezi „Die Keltischen Wanderungen 
und die heutigen_europăichen Volker“, Viena, 1872, p. 3). Mai ales etimolo- 
giile vechi trebuie să fie controlate sever cu ajutorul istoriei. „Nicăiri — scrie 
filologul A. Briickner — nu se răzbună mai mult lipsa de critică și metodă 
istorică ca în etimologie. Cele mai multe din etimologiile stabilite în ultimele 
decenii sunt greșite; toate comparațiile predilecte cu germanica, cu indica etc. 
au fost osteneală pierdută“. (A. Briickner, Sfavisch-Litauisch, în „Geschichte 
der Indogermanischen Sprachwissenschait: de W. Streitberg, Strassburg, 
1917, p. 7). 

O constatare generală şi nediscutabilă a acestui învăţat este 
însă deosebirea între „caracterul fonetic“ al cuvintelor „dace“ din 
Nordul Dunării şi al celor „trace“ propriu zise dela Sud; cele 
dintâi „apropiindu-se mai mult de ginţile europene, iar cele din 
urmă prezentând foarte puternice acorduri arice“.!) 

Prezența uneia şi aceleiaşi rase la Sudul şi la Nordul Du- 
nării — am văzut pe Celţi, pe Bastarni şi pe Geţi locuind şi de 
o parte şi de alta a fluviului — nu implică deci identitatea de 
rasă a tuturor „Ttacilor“ vechilor Elini şi nici a tuturor „Geţilor“ 
şi cu atât mai puţin a tuturor „Dacilor“ de mai târziu ai Roma- 
nilor, locuitori pe întinsul teritoriu al Europei de mijloc, dela Du- 
năre şi până la Vistula, unde apar resfirate şi număroasele „dave“ 
cu care stătea în legătură, după cum credea Strabon (VII, 3), şi 
numele lor. Am mai văzut în cap Î. al acestui studiu că numirea 
caracteristică a oraşelor din „Tracia“ de Sud era Bria, cuvânt pe 
pe care nu-l întâlnim la Nordul Dunării. 

Faptul că Herodot nu vorbeşte nicăiri precis despre Tracii 
dela Nordul Dunărei, aşa precum ei apare în alte izvoare vechi,?) 
a făcut pe mulţi istorici să interpreteze greşit un pasaj din Dion 
Cassiu și să caute țara de origine a Tracilor şi a Dacilor în 
munţii Rhodope, la Răsărit de Macedonia. In această cursă a că- 
zut şi marele nostru învăţat Haşdeu. Vorbind despr luptele din 
arenele dela Roma, cu ocazia triumfului lui Iuliu Caesar, dintre 
cetele de Daci şi Suevi, prisonieri de război, Dion Cassiu spune, 
desigur după un “izvor mai vechiu, că „cei de dincolo de Dunăre 
se numesc Daci, fie că sunt Geţi sau Traci, care se trag din Dacii 
cari locuiau odinioară în munţii Rhodope“. (Istoria, LI, 22). De fapt 
şi Tucidide aminteşte întrun loc (Războiul Peloponez, II, 96) pe 
„Dii“ din munţii Rhodope. Cei ce au dat o astiel de interpretare 


1) Ibidem, p. 36. 

2) Nu putem rezista de a nu reproduce aici şi părerea, ce-i drept cam 
severă, pe care o avea Strabon despre Herodot. „Na e nimic adevărat — 
scrie el — ceeace Herodot spune despre ţinuturile de dincolo de Rin şi până 
la Schiţi, Cine raportează în mod atât de fals despre regiuni cunoscute, acela 
va putea cu greu să spună ceva exact despre unele ca acelea pe cari nu le 
cunoaște nimeni“ (Geogratia, |. 4), 

lucrului mau cetit cu atenţiune pe Dion, care cu câteva rânduri 
mai “nainte, voind să explice ce fel de neam sunt acei Daci, scrie 
hotărît că „sunt oarecum Schiți“. Tot între Schiţi așează Dio şi 
pe Bastarni (Ibidem, cap. 23). Unde s'a pomenit însă ca Schiţii să 
fie arătaţi 'ca venind dela Sudul, iar nu dela Nordul Dunării? 
„Tracii —scrie Haşdeu — dintre cari Daci formau o simplă frac- 
țiune, au venit cei din urmă (în Europa), astfel că abia au putut 
apuca colțişorul sud-ostic al continentului, toate celelalte regiuni 
fiind ocupate“ (Ist. Critică, vol. II, p. 42). După Hașdeu Dacii 
mar fi pătruns, mai târziu peste Dunăre, decât în ţinuturile dela 
Vest de Olt şi în partea de Vest a Transilvaniei. Haşdeu ştia însă 
că cele mai multe „dave“ se găseau la Răsărit de Olt. Cum îşi 
explica el aceasta ? „La prima vedere — scrie el — s'ar părea că 
terminațiunea  „dava“ ar fi semnificat „oraş dacic“, cu atât mai 
mult că Grecii şi Latinii numiau pe Daci „Davi“.... această hipo- 
teză, foarte naturală şi foarte vechiă, se înlătură cu totul prin sim- 
pla considerațiune că urbile cu „dava“, se aflau în Sarmaţia, în 
“Mesia... și spre răsărit de Olt, adecă afară din teritoriul dacic pro- 
priu zis... Prin consecință, dava nu poate fi „dacic“ (Ibidem p. 61). 


Căutând însă originea cuvântului dava Haşdeu ajunge și el 
la vechea părere a unor învățați!) că el derivă din limbile tura- 
nice, în cari şi astăzi cuvântul davu, fav sau tau însemnează 
munte, precum alt cuvânt de origine turanică, teba, întrat până şi 
în limba Sabinilor vechi, descendenţi ai Pelasgilor, a însemnat după 
mărturisirea lui Varro (De agricultura, III, 1), întocmai ca şi cuvântul 
tepe din albaneza de astăzi: movilă. Nepresupunând că aceste cu- 
vinte au pătruns în Europa prin Schiţi — căci pe aceștia el îi 
credea Iranieni curați — Hașdeu era de părere că ele sunt „o 
moştenire din acea ultra-immemorială epocă, când popoarele ariane 
nu intraseră încă în Europa, pe care o ocupau triburi turano- 
chamitice“ (Ibidem, p. 63). 


1) Vechiul istoric ardelean Iosif Benk5, serie între altele: „Nu lipsesc 
aceia cari sunt de părere că Dacii își trag numele şi neamul din Daii Schi- 
ției asiatice... alții sunt de părere că s'au numit după cuvânlul schitic „Dav“ 
sau „Tav“ care înseamnă munte, deoarece ei locuesc în ținuturi muntoase“ 
(Transilvania, tom. |, ediția 2-a Cluj, 1834, p. 6). 

Contrar părerii lui "Tomaschek care deduce cuvântul dava, 
în mod hazardat, dela sanscritul dh& =— a așeza, dându-i înțelesul 
de „aşezare“, „sat“ !), s'a constatat că „davele“ erau fără ex- 
cepții fortificaţii şi întărituri făcute pe locuri ridicate şi pe dealuri. 
Chiar şi Pârvan, care în linii generale admite etimologiile lui Toma- 
schek, scrie între altele: „Fie în munţii Sebeşului, fie pe „dealul 
Zânei“ dela Turda, fie în alte locuri nesăpate, ca la Odorhei, cetă- 
țile dace sunt aşezate pe înălțimi, iar nu jos în câmpie. Nu cu- 
noaștem până acum nici o fortificațte cu ziduri, ridicată de Daci la 
câmp. Aşa sunt însă aşezate — pe platouri înalte — şi cele mai 
multe oppida şi castella celtice, din Boemia şi până în Franţa“ 
(Getica, p. 473). Un exemplu clasic avem în Deva noastră din 
lransilvania care, situată pe un deal înalt şi prăpăstios, a fost una 
dintre cele mai formidabile şi inaccesibile cetăți şi care este sin- 
gura rămășiță a davelor schito-dace din Ardeal, pe când la Nord 
de Carpaţi s'au păstrat mai multe.?) 

„Toate oraşele cu finalul dava — scrie Haşdeu — au fost 
clădite pe locuri ridicate, pe dealuri, pe coline, corespunzând litte- 
ralminte numirilor germane cu terminațiunea berg, celor slavice cu 
gora, celor franceze cu mont“. Haşdeu aduce şi câteva exemple lămu- 
ritoare. 

Şi Pârvan admite teoria expansiunii „Traco-Geţilor“ dela 
Sud spre Nordul Europei, el o aşează însă la sfârșitul epocei de 
bronz, ceva mai târziu decât arheologul german Kossinna care 
face pe  „Carpodaci — numiţi aşa de el — ramul cel mai nor- 
dic al marei familii a Tracilor“ să ocupe regiunile Poloniei de 


1) Tomaschek observă la alt loc (Sietzungsberichte etc., XXXI, p. 29) 
că „pe pământul phrygian se întâmpină extrem de des cuvântul Daos“, care, 
după mărturia unui scriitor grecesc, avea „la Phrygi înțelesul de /up“, (Aunos 
nd Dovpâv. Pe acesta el îl aduce însă în legătură cu grecescul 208 
== șacal. După cum ne spune Strabo Phrygii din Asia Mică erau o „colonie 
venită din Tracia“ (Geografia, X, 3), iar Tracii fiind socotiți de Tomaschek 
identici cu Dacii, nu era deci mai rezonabil a căuta originea cuvântului dava 
în bălaurii cu cap de lup cari fâlfăiau în loc de steaguri pe cetăţile „dace“ ? 

2) Una dintre acestea este şi Klat-tau-l de azi al Boemiei, a cărei stră- 
veche cetate, azi în ruine, situată pe vârful unui deal, scriitorul acestor rân- 
duri a avut prilejul să o viziteze în anul 1915. 


OBCU CLUJ 


astăzi, pornind din Ungaria (de astăzi) începând cu sfârșitul 
Bronzului II, adecă pe la anul 1500 înainte de Hristos.!) Contrar 
părerii lui Hașdeu asupra expansiunei teritoriale dela Nord a Da- 
cilor, cei mai mulți dintre istoricii români, îi caută şi îi aşează 
tocmai acolo unde apar la geografii cei vechi și numirile de 
localități terminate în „dava“. Pe acestea le întâlnim însă şi în 
ținuturile „Sarmaţilor“, despre cari am văzut că însuși luliu Caesar 
ne spune că erau împreună cu Dacii vecinii dela Răsărit ai Ger- 
manilor. Vasile Pârvan prezintă expansiunea geto-dacă în Europa 
astfel: „Neamurile daco-getice, cu aşezările lor caracteristice nu- 
mite davae, s'au întins din vremi immemoriale spre Nord, până 
în Silezia, în Posen, în Galiţia şi Podolia, iar spre Sud-Vest, nă- 
vălind peste Thraci, până în Rhodope şi pe valea Mariţei trecând 
chiar dincolo de Hellespont în Asia Mică“ (Getica p. 42). Din 
cele arătate până acum ştim însă că aceste ţinuturi „geto-dace“, 
sau mai bine zis „daco-sarmate“ erau locuite de mai multe nea- 
muri de origine cu totul diferită. Am văzut şi pe Tacit vorbind 
despre diferitele popoare şi limbi ale „Sarmaţiei“ de Nord. Insuși 
Pârvan e nevoit să constate că „cantitatea de vase celfice aflătoare 
în Dacia este enormă“ (Getica, p. 561). Am văzut pe cuceritorii 
schiți stăpânind Transilvania cu sute de ani înaintea erei noastre 
și lăsând urme până și în numele „Daciei“. Am văzut apărând în 
mijlocul „Dacilor“ şi tribul războinic germanic al Burilor, cei mai 
de seamă aliaţi ai lui Decebal în războaiele sale cu Romanii. Am 
văzut şi pe puternicii Bastarni „celto-germani“ ocupând amândoi 
țermii Dunării şi am văzut pe Sigunii şi pe Sarmaţii „medici“ pă- 
trunzând până la Tisa şi punând în mișcare şi pe strămoşii Sla- 
vilor din stepele ruseşti. 

Admiţând chiar o unitate de limbă la locuitorii autohtoni şi 
principali ai regiunilor „dace“ din Nordul Dunării şi chiar şi a 
unei părți a regiunilor „trace“ din Sudul ei nu trebue să pierdem 
din vedere că provincia Daciei cu hotarele ei, fixate mai întâi de 
Romani, nu cuprindea decât o parte mică a teritoriului ocupat în 
Europa de mijloc de aceşti autohtoni. Romanii mau tras graniţele 


1) Gustat Kossinna, Die Herkunfi der Germanen, Wiirzburg. 1911, p. 21 

Daciei lor dnpă vre-o normă etnografică ci pur şi simplu după 
nevoile lor strategice. 

Faptul că hotarele poiitice ale Daciei romane — iar nu ale 
„regatelor“ lui Burevista şi Decebal — coincid mai mult sau mai 
puţin cu hotarele etnice ale poporului românesc de astăzi, au făcut 
pe unii învăţaţi germani să creadă în existența unei „națiuni“ dace 
puternice şi compacte, care romanizându-se ar fi contribuit la for- 
marea poporului românesc. Acesta era şi argumentul principal al 
acelora dintre învățații străini cari admiteau continuitatea istorică 
a Românilor în Dacia.!) 

Renumitul geograf geman Kiepert, un aderent al teoriei ră- 
mânerii şi mai departe în Dacia a unei părţi a locuitorilor „roma- 
nizați“ scrie: „hotăritor în această chestie este faptul valorificat de 
mine în repetate rânduri a coincidenţei aproape complete a teritoriu- 
lui linguistic românesc de astăzi cu hotarele ţării şi ale provinciei 
Dacia“.?) 

Risipită pe un teritoriu imens — ceeace o confirmă şi ulti- 
mele rezultate ale cercetărilor arheologice — rasa primitivă şi fun- 
damentală a grupului de popoare „traco-dacic“ n'a format o na- 
țiune compactă „între Nistru şi Tisa“, precum se credea până 
acum, şi din această cauză ea a şi dispărut în curând din istorie. 
Numai numele Daciei a supravieţuit poporului propriu zis „dac“ 
şi numai în înțeles geografic iar nu etnic-naţional. 

Decăderea politică şi națională a Dacilor propriu zişi începe 
de altfel cu un veac şi mai bine înainte de Traian și ea era un 
fapt împlinit chiar încă pe timpul lui Strabon. „Acest popor — 
scrie Strabon — pe care îl ridicase atât de mult Burevista, a că- 
zut cu totul prin revolte şi prin Romani“. (Geografia, VII, 3). 
Prima lovitură puternică le-a dat-o însuși împăratul August, al 
cărui general Lentulus, „nu numai a învins dar a şi nimicit pe 
Daci“ (Florus, IV, 12). Din știrile păstrate de Dio Cassiu şi alţi 


1) Intre susținătorii teoriei continuității Românilor în Dacia și a roma- 
nizării Dacilor a fost și Mommsen, cu toate că la alt loc afirmase că „Tra- 
ian a alungat cu totul pe Daci din fara lor“ (ROmische Geschichte, V, p. 214). 

2) Heinrich Kiepert, Handbuch der alfen Geographie, Berlin, 1878, 
pag. 337. 

autori vechi reiese lămurit că regatul lui Decebal n'a fost decât 
o confederație a tuturor Barbarilor dela Nordul Dunării de jos îm- 
potriva Romanilor. De altfel sistemul acesta al alianţei diferitelor 
popoare barbare împotriva Romei a fost practicat și mai târziu. 

După toate aceste constatări nu trebue să ne mai mirăm de 
rolui neînsemnat pe care-l vor juca „Dacii“ propriu zişi, după în- 
ființarea provinciei romane a Daciei. Dacă aceşti Daci ar fi fost un 
popor atât de puternic și singura naţiune stăpânitoare a ţării lui 
Decebal, atunci ar fi fost firesc ca în războaiele următoare ale 
Barbarilor în contra Romei să o vedem ridicându-se din nou cu 
putere pentru recâştigarea patriei pierdute. Ce vedem însă, dim- 
potrivă ? După abia o jumătate de veac de stăpânire romană în 
Dacia, Barbarii formează, în frunte cu Marcomanii suezi (germani), 
o nouă şi formidabilă coaliție împotriva imperiului roman. In acest 
război, care ţine dela anul 167 și până la anul 177 d. Hr., şi în 
decursul căruia provincia Dacia a fost devastată aproape complect 
se amintesc toate popoarele principale din Nordul imperiului, însă 
nu ni se spune nici un cuvânt despre „Daci“. lată după istoricul 
Capitolin numele tuturor acestor popoare și triburi: Marcomanii, 
Nariscii,  Hermundurii, Quazii, Suezii, Sarmaţii, Latringii, Burii, 
Victofalii, Osii, Coboţii, Roxolonii, Bastarnii, Alanii, Peucinii şi 
Costobocii (Capitolin, Marcu Aureliu, XXII). 

Știm că cele mai multe din aceste popoare locuiseră chiar 
pe teritoriul Daciei romane, sau în imediata ei vecinătate. Dar cum 
se explică faptul că Capitolin nu aminteşte nici măcar cu numele 
pe faimoşii Daci? Pentrucă Romanii înțelegeau, precum am 
văzut, subt numele „Dacilor“ pe toate popoarele imperiului lui 
Burevista sau a regatului lui Decebal, în sens geografic şi colectiv. 
Căci atunci când Capitolin vorbește în termeni mai generali de- 
spre „revoltele“ acestor popoare pe timpul împăratului Antoninus 
Pius (138—161 d. Hristos), el le rezumă subt numele de „Ger- 
mani“ şi „Daci“ (Commodus, XIII). Nici Eutropiu, care ne-a pă- 
strat amintirea puternicei şi neobicinuitei colonizări romane în Dacia 
după ocuparea ei, nu mai aminteşte după aceea, între contrarii 
Romei, de loc pe Daci. Vorbind despre războaiele marcomanice el 
ne spune „cu Marcomanii s'au sculat Quazii, Vandalii, Sarmaţii, 
Suevii şi toată barbarimea“ (Ist. VIII, 6). Pe o parte a acestor 
Barbari, pe tribul vandalic al Astingilor îl vedem, după înche- 

ierea păcii „venind să locuiască în Dacia“ (Dion Cassiu, LXXI, 
11—12). Tot atunci împăratul Marcu Aureliu primeşte şi aşează 
în Dacia şi Quazi (Ibidem). O singură dată ne vorbeşte Dion 
Cassiu, tot în epoca acestor războaie, şi despre tratativele genera- 
lului roman Sabinianus „cu Burii“ şi pentru primirea şi aşezarea 
în Dacia romană („Dacia noastră“) a 12.000 de „Daci de peste 
hotare“ (Dion Cassiu, LXXII, 3). 

Intre „Dacii“ geografici dela Nordul Daciei politice romane 
apar însă din ce în ce mai mult triburiie germanice, Aceste încep 
în deceniul al patrulea al veacului 3 după Hristos un nou război 
de coaliție împoriva imperiului roman. In anul 250 d. Hr. Barbarii 
năvălesc asupra Daciei şi o cuprind în mare parte, sunt bătuți însă 
şi respinşi de împăratul Decius. Acest împărat este însă numit 
într'o inscripție bine cunoscută „dacicus maximus“,!) deși între 
năvălitori nu întâlnim nici-un „Dac“. Peste câţiva ani, în decursul 
domniei împăratului Gallienus (260—68), Dacia este iarăşi pierdută 
(Eutropiu, IX, 6), dar este din nou recucerită de împăratul Aurelian 
care „învingepe Goţi... readucând, după mai multe războaie fericite, 
stăpânirea romană iarăşi la hotarele ei de mai înainte“ (Eutropiu, 
IX, 9). 

In marele triumf care se ţine la Roma spre glorificarea stră- 
lucitelor învingeri ale împăratului Aurelian asupra Barbarilor dela 
Vest şi a celor din Nordul Dunării sunt purtaţi în grupuri di- 
stincte şi prizonierii tuturor popoarelpr vrășmaşe mai de seamă care 
au luat parte la aceste lupte. Istoricul Flavius Vopiscus ne înşiră 
şi numele lor: „Goţi, Alani, Sarmaţi, Franci, Suevi, Vandali şi 
Germani“ (Aurelianus, XXXIII), numele Dacilor nu se aminteşte însă 
nicăiri. Aurelian este în cele din urmă silit să renunțe a 
apăra mai departe Dacia și să retragă legiunile romane şi pe dre- 
gătorii romani din ea și să-i aşeze în drepta Dunării, în Moesia 
de mijloc (media Moesia), „numind-o de aici înainte Dacia... care 
acum se află în dreapta Dunării precum mai nainte fusese în 
stânga ei“ (Eutropiu, IX, 9). 

Cu câţiva ani mai târziu împăratul Probus (276—282) poartă 
din nou lupte crâncene şi victorioase cu Barbarii de peste Du- 


1) Corpus Inscriptionum Latinarum, II, 4949. 

năre. Amintind aceste lupte istoricul Vopicus înşiră între duşmanii 
Romei pe: „Sarmaţi, Gautuni (Greutungi?) şi Vandali“ (Probus, 
XVIII), despre Daci nu spune însă nimic. Dela acelaşi autor mai 
aflăm că „Probus a colonizat pe teritoriul roman şi 100.000 de 
Bastarni, cari cu toții s'au dovedit credincioşi Romanilor“. Cu oca- 
zia marelui triumf al lui Probus la Roma nu întâlnim între prizonierii 
popoarelor dela Dunăre decât numai pe Sarmaţi (Ibidem, XIX). 
După vre-o treizeci de ani, Constantin cel Mare (306—337) poartă 
iarăşi lupte victorioase cu popoarele de dincolo de Dunăre, constru- 
ind și un pod de piatră peste Dunăre, şi învingând și zdrobind pe 
însuşi teritoriul vechei Dacii romane,?) deoparte pe „Sarmaţi“, iar 
de alta pe Goţii năvălitori şi asupra acestora şi asupra imperiului. 
Armata îi acordă în două rânduri titlul de Sarmaticus. Nicăiri însă 
nici un cuvânt despre Daci. 

Eutropiu care fusese şi secretar al lui Constantin cel Mare 
scrie că pe timpul său „câmpiile (agri) Daciei vechi erau ocupate 
de Taifali, Victofali şi Tervingi“ (Ist. VIII, 2). Câteva decenii mai 
în urmă, când Barbarii năvălesc adânc în imperiul roman, asediind 
şi "Thessalonicul, acești Taifali pătrund şi în Dacia Aureliană din 
dreapta Dunării. Sextus Aurelius Victor ne spune că pe timpul 
împăratului Graţian (375 —383) această Dacie a devenit, împreună 
cu Tracia“ „0 a doua patrie a Goţilor, Taifalilor şi şi mai înspăi- 
mântătorilor Huni şi Alani“ (Epitome, 47). 


2) Având în vedere că istoricul Paulus Orosius ne spune că „Cons- 
tantin cel Mare a zdrobit prea puternicile şi prea numeroasele neamuri ale 
Goţilor în însuși sânul pământului barbar, adecă în regiunea Sarmaților“, 
(in ipso barbarici solo sinu, hoc est in Sarmatarum regione) şi având în ve- 
dere că Vandalii cari apar acum între „Sarmaţii“ din Ardeal avură în anul 334 o 
luptă cu Goţii /ângă râul Mureș (Marisus) se pune întrebarea: n'a raportat 
Constantin această învingere chiar în Ardeal ? De altfel chiar şi Ammian Mar- 
cellin (XXXI, 4), ne arată ceva mai târziu pe Greutungii gotici gonind pe Sar- 
maţi din „regiunea muntoasă şi păduroasă Caucalanda“, care era situată fără 
îndoială în Ardeal. Număroasele monete ale lui Constantin cel Mare găsite în 
Transilvania n'ar fi decât o confirmare a acestui important fapt istoric.— (v. şi 
Pauli Orosii Historiarum etc., cartea VII, cap. 28 şi Eusebius, de Vita Cons- 
tantini Magni, IV, 6). 

Cu toată confuziunea ce să făcea încă şi acum între diferi- 
tele popoare barbare din regiunile Dunării şi ale Mării Negre,!) 
totuşi bate la ochi faptul că, după abia un secol şi jumătate de 
stăpânire romană în Dacia, „Geto-Dacii“ dispar aproape fără urmă 
din istorie, cu toate că colonizarea efectivă romană ma atins în 
această perioadă de timp decât o parte mică a teritoriului „dacic“ 
de odinioară, adecă numai Banatul, Oltenia şi partea apuseană a 
Transilvaniei. Se putea întâmpla aceasta dacă ei ar fi format un 
popor „mare“, „puternic“ şi „unitar ca neam“? 

Trăind cei mai mulți în afară de hotarele provinciei romane 
numai o parte au ajuns în contact cu viața romană a coloniilor ei; 
deci o romanizare în înțeles mai larg a Dacilor nordici în acest 
scurt timp, în care Dacia a avut în urma deselor războaie şi pu- 
stiiri pierderi însemnate şi a trebuit să fie colonizată din nou, este 
exclusă. Toată această „romanizare“ nu se reduce decât la o ro- 
manizare anterioară a unei părți a locuitorilor din Illyria, Mace- 
donia, Dardania, Moesia şi Tracia de Nord, cu cari Romanii au 
ajuns în contact cu sute de ani înainte de era creştină şi unde au 
găsit în parte elemente etnice înrudite „pelasgo-illyrice“ care populaseră 
în vremuri preistorice şi coastele de răsărit ale Italiei. 

Ce mai rămâne deci din „dacismul“ neamului nostru româ- 
nesc? — O simplă iluzie cauzată de predilecţia primilor organi- 
zatori politici ai Europei, a Romanilor, pentru numele simbolice 
ale grupurilor de popoare pe care le-au supus, cel puţin în parte, 
ordinei şi civilizației latine, 

Unii învățați din evul de mijloc îşi formulaseră o idee mult 
mai clară şi mai corăspunzătoare adevărului asupra originei Româ- 
nilor pe cari Barbarii nordici îi numeau Vlahi ca şi pe Latinii de 
odinioară. Aşa de pildă istoricul bizantin Chalcocondylas, deși 
numeşte pe Români „Daci“ — geograficeşte bine înțeles — totuşi, 
înt”un pasaj bine cunoscut al istoriei sale, el scrie despre ei că 


1) Eusebiu vorbește în „Viaţa lui Constantin cel Mare“ despre războiul 
dintre Goţi şi Vandali ca despre un război dintre „Schiţi şi Sarmaţi“. Zosimos 
numeşte pe Goţii cari au atacat Dacia în anul 248 „Carpi“, iar Kedrenos și 
Zonaras „Schiţi“, cu care titulatură onorează mai târziu şi pe Huni. 

„au o limbă asămănătoare cu a Italienilor... obiceiuri romane“ şi 
„nu se deosebesc cu nimic de Italieni în felul lor de trai, între- 
buințând şi aceleaşi arme şi aceleași unelte de casă“.! 

Tot „Daci“ sau „Geţi“ în înţeles geografic, numește pe 
Români și învățatul biograf al Regelui Matei Corvinul și istoric 
al Ungariei, Bonfiniu. „Sarmaţii pe care-i numim Poloni şi Geţii 
pe care-i numim Valahi“, scrie el în cartea | a Decadelor sale. 
_Bonfiniu n'a voit însă nici decum să arete prin aceasta că Po- 
lonii ar fi Sarmaţi și Românii ar îi Geţi și prin originea lor et- 
nică. Căci iată ce scrie el într'altă parte a istoriei sale: „Ro- 
mânii se trag din Romani ceeace dovedește până astăzi limba 
lor care, cu toată aşezarea ei între diferitele neamuri ale Barba- 
rilor, totuși n'a putut fi stârpită până astăzi (extirpari non po- 
tuerit). Ei au populat regiunea de dincolo de Dunăre, pe care o 
locuiseră Dacii şi Geţii, iar pe cea de dincoace Bulgarii cari au 
ocupat-o în urmă venind din Sarmaţia. Românii sunt rămășițele 


W Sa susținut că îmbrăcămintea poporului nostru ar semăna cu îm- 
brăcămintea „Dacilor“ de pe columna lui Traian din Roma. A fost o părere 
influențată de învățații streini cari nu aveau cunoştinţe exacte despre portul 
Românilor. In întreaga Europă „dacică“ și „sarmatică*“ din epoca primului 
imperiu roman — deci şi la popoarele celte, germanice și slave ale acestei re- 
giuni — se răspândise costumul adus de Sarmaţi din Orient și care avea foarte 
mare asemănare cu acela al Parthi-lor, războinicii „Schiți“ turanici cari au 
supus pe Perşi și Mezi și au întemeiat puternicul regat cu același nume, pă- 
strând însă foarte mult din limba și obiceiurile medo-persane. Avem în privința 
aceasta și părerea marelui istoric Tacitus, eminentul cunoscător al popoarelor 
barbare din Nord-Vestul Europei. Vorbind despre îmbrăcămintea Germanilor 
bogați, Tacit — care avea în primul rând în vedere pe Germanii vestici şi 
nu răsăriteni — scrie că „aceştia se disting printr'o haină strânsă pe corp şi 
nu largă (non îluitante) ca „Sarmaţii și Parthi“ (De moribus Germanorum, 17). 
Despre această asemănare a costumului Sarmaţilor cu al Parthilor ne vor- 
beşte și geograful Pomponius Mela. De fapt regele Parthilor, Parthamas, în- 
fățişat pe celebrul relief de pe arcul de triumf al lui Costantin din Roma 
primind coroana din mânile împăratului Traian, are o îmbrăcăminte identică 
cu aceea a supușilor lui Decebal. In această modă generală întrodusă de Sar- 
maţi în Europa de Răsărit trebue să căutăm explicația nu numai a unifor- 
mităţii costumelor „dace“, dar şi a identității lor frapante cu costumele Bar- 
barilor de pe columna impăratului Marcu Aureliu din Roma, care repre- 
zintă războaiele sale cu Marcomanii şi Quazii, popoare germanice vecine şi 
aliate cu „Dacii“ şi cu „Sarmaţii“. 

legiunilor şi coloniilor aduse de Traian și de ceilalți împărați romani 
în Dacia“ (Rerum Hungaricarum Decades, [., cart. 7.) 

Cine cunoaște abuzul ce a continuat într'o măsură tot atât 
de mare și la scriitorii bizantini în întrebuințarea numelor geo- 
grafice şi istorice în locul celor adevărate naționale, sau ale po- 
poarelor cuceritoare în locul celor băștinașe, acela nu se va mai 
mira de loc că Românii nordici nu sunt amintiţi cu numele lor 
germano-slav de Vlahi decât destul de târziu. Nu ne vorbește 
şi în veacul al 12-lea Anna Comnena (1083—1148) despre „Sar- 
maţii, Schiţii şi Dacii“ cu cari „ducele Tzelgu“ pornea pe la 
1083 cu război împotriva Romeilor (Bizantinilor) „din strâmto- 
rile munţilor de dinsus de Dunăre“, deci vădit din munții sudici 
ai Transilvaniei?2). 

N'a avut și Suidas în vedere numai înțelesul geografic al 
cuvântului când scria în lexiconul său: „Dacii cari acum se nu- 
mesc Pecenegi“ ? Nu ne spune și Nichita Choniates, care a cu- 
noscut de aproape pe Români, că „Vlahii erau numiți mai de 


1) Prima menţiune la autorii bizantini a originei italice a Românilor 
nordici o găsim la Cinnamos (veacul al 12-lea), în cunoscutul pasaj care vor- 
beşte despre marea expediţiune a împăratului Manoil Comnenul din anul 
1160 împotriva Ungariei. Cinnamos scrie că împăratul „a poruncit lui Leon 
Vatatzes să pornească din locurile vecine cu Marea Neagră o expedițiune 
împotriva Ungariei cu o armată mare și cu mulțimea uriașe a Valahilor, 
despre cari se spune a fi fost odinioară coloni din Italia“. 

2) Anna Comnena, ed. Du Fresne și Du Cange, p. 188 — Despre 
„Schiți“ ne spune însăși Anna Comnena că „vorbeau aceeaşi limbă cu Co- 
manii“ (ibid. p. 232). Ei erau deci Pecenegi;, Pafinachii sau Bissenii, a căror 
urmă o intâlnim în Țara Făgărașului şi cu prilejul venirii Sașilor, când se 
vorbește de vestita „pădure a Blahilor şi Bissenilor“ și al căror nume îl 
păstrează până astăzi unele localități din Ardeal, precum este și satul Beșineu 
de lângă Bistriţa numit de Saşi „Haydendori“ (satul Păgânilor). Despre „Sau- 
romaţi“ tot ea ne spune că fusese numiți de cei vechi Mysi şi că acum „locu- 
iau pe țermul nordic al Dunării“. Scriitorii bizantini mai vechi numeau însă 
Mysi pe locuitorii Daciei Aureliane. Aici ar trebui deci să înţelegem şi pe 
Români, a căror reîntoarcere ulterioară — în epoca invasiei bulgaro-slave în 
Dacia Traiană = ar fi astfel confirmată şi de Anna Comnena. De obicei însă 
Bizantinii numeau „Sarmaţi“ pe Siavi. In „Daci“ istoricilor maghiari le plăcea 
să vadă pe Unguri. Ce fel de Unguri erau însă acei Daci cari locuiau în „re- 
giunile bogate“ de dincolo de Haem și de Dunăre și cari năvăleau tot de 
acolo „împreună cu Comanii“ asupra Romeilor? (Ibid. p. 434—35 şi 452). 

mult (de către Bizantini) Mysi ?“ Nu formase doar Dacia Aure- 
liană centrul acestei Mysii? Cum se explică faptul că ceilalți 
bizantini atribue faptele „Vlahilor“ lui Nichita şi și ai France- 
zului Geofiroy de Villehardouin, numai şi numai „Bulgarilor“ ? 
Nu ne-o spune învățatul Papă Inocentiu II (1198—1216) că su- 
puși „ţării“ lui Ioniță Asan -— numită de cei mai mulți numai 
simplu „Bulgaria“ — erau de origine „romană“? 

Cei dintâi cari au încercat și au şi reuşit în parte să cre- 
eze un popor mare, o națiune unitară în regiunile Dunării de 
jos au fost Ro:nanii. Nu este deci absurd de a atribui, în haosul 
etnografic de atunci al acestor regiuni, această nobilă misiune 
problematicelor neamuri care le locuiseră mai "nainte și dela 
care nu am moștenit doar decât unele cuvinte şi nume geo- 
grafice ? 


(Va urma.) 

„Insemnările“ preoților dela biserica 
de pe Tocile (1815—1861) 


In anul III (1931) al „Țării Bârsei“ (p. 341—352), am pu- 
blicat „Insemnările popii Nicolae Grid despre Şcheii de altădată și 
biserica lor“, interesante mai ales pentru epoca dela 1700 la 1815, 
an în care a murit cel care ni le-a lăsat. Aceste însemnări au fost 
continuate însă de preoții cari i-au urmat părintelui Grid la bise- 
rica de pe Tocile: Voina Pitiş şi cei doi nepoți ai săi. 

Noile însemnări au fost trecute în acelaşi manuscris misce- 
laneu (în urma copiei „Acaftistului Arhiepiscopului Chesariei... Chir 
Andrei““) păstrându-se continuitatea până și în numerotarea dite- 
ritelor capitole. Astiel după ultimul capitol (60) scris de popa Ni- 
colae Grid, urmează capitolele popii Voina Pitiş, numerotate GI, 
62. etc. 

Capitolele însemnate cu No. 60—72 (cu excepţia ultimului 
alineat), apoi cele cu No. 77 (dela al doilea alineat) până unde 
începe anul 1840, par scrise de mâna părintelui Voina Pitiş cel 
bătrân, şi numai pe ici pe colo (cap. 72—77) apare o altă mână, 
care a scris probabil din îndemnul său: de bună seama a nepo- 
tului său „de frate“ numit tot Voina (sau Bonifaţie) Pitiş. Dela 
1840 înainte, însemnările se datoresc preotului Dimitrie Orghidan, 
celălalt nepot, „de fică“, al bătrânului Voina Pitiş. 

In ce priveşte caligrafia, urmașii lui Nicolae Grid sunt mai 
puţin pricepuţi; acelaşi lucru s'ar putea spune şi în ce privește 
expunerea faptelor. Totuşi unele din însemnările lor prezintă destul 
interes și aceasta nu numai pentru cercetătorii istoriei Șcheilor, ci și 
pentru acei ai istoriei Românilor. Nu e desigur lipsit de însem- 
nătate să vezi ce credea un popă braşovean ca Voina Pitiş, de- 
spre zavera lui Tudor Vladimirescu de pildă, sau ce scria urmaşul 
lui despre „rovoluţia“ din 1848. De asemenea își au importanța 
lor și însemnările privitoare la molimele, tocurile și cutremurele 
Cari au bântuit cheii în aceste vremuri şi pe cari preoții de pe 
Tocile le-au amintit în mod conştiincios şi cu lux de amănunte, 
adeseori pline de pitoresc. 

Am reprodus însemnările întocmai, dând chiar și pe cele cu 
Caracter familiar, considerând că şi acestea ar putea interesa, even- 

tual, pe cei cari se ocupă de istoria familiilor preoţilor din Șchei, 
din întâia jumătate a secolului trecut. 

Ca şi la publicarea „Insemnărilor popii Nicolae Grid“, am 
căutat să dăm textul într'o limbă cât mai apropiată de cea actuală. 
In note am încercat să explicăm unele expresii cari ni s'au părut 
că ar putea face dificultăți la înțelegerea textului.!) 


lon Mușlea. 


60. — 1814. Septemvrie 6. Sau hirotonit p[ărintele] Voina 
Pitiş Diacon. Şi la 1 Noemvrie Preot si au venit la Brașov De- 
chemvrie 18 şi lau primit cu mare bucurie şi lau aşezat Preot și 
Paroh la Sf. Biserică cea noo, Hramu Prea Sf. Troiță. 

61. — 815. lunie 16. Sau prislăvit scriitoru cărții aceştia, 
Părintele] Neculița Grid şi hirotonindul călugăr în pat, iau pus 
nume Nichifor şi sau îngropat cu cinste. 

62. — 817. Septemvrie 1. A întrat împăratu Franţişcu |. în 
Brașov. Împreună cu împărăteasa Carolina şi a doua zi Duminecă 
au venit împărăteasa la biserica bătrână la 2 ceasuri după prânz 
și au eşit mulţi preoţi întru întâmpinare îmbrăcaţi, şi tot norodu 
şi au strâns multe jelbi, după aceia au mers în Haromsechi şi la 
Ciuc şi joi iarăşi au venit la Braşov. :Joi şi vineri sau primblat 
prin toată cetatea şi în Maghistrat, au dus de tot felul de mește- 
şuguri ce se lucră în Braşov şi strae şi țoluri şi încunjurând toată 
țara, iau primit cu mare bucurie în toate locurile cum şi aici la 
Braşov. Şi iau făcut mare păradie. De aici mergând la Viena. După 
aceia sau făcut mare efteșug în bucate că până aici la 1814. 815. 
816 au fost mare lipsă în tot Ardealul şi în țara ungurească. Cât, 
au murit mulți de foame alții vrând să fugă în țara rumânească 
au murit pă munţi, iară aicea aducea bucate din țara rumânească 
pă toate vămile de aici şi pă Oituz din Moldova și ajunsese gă- 
leata de cucuruz Rfl.2) 45—46 că de aici venia del cumpăra tot 

1) Pentru întâia parte a „Insemnărilor“, publicate în Anul, II. p. 344— 
352 a „Ţării Bârsei“, facem următoarele corecturi și completări: la p. 346, 
rândul 1 de sus, cuvântul indescitrabil era: „7-bre — Septemvrie; pag. 347, 
rândul 5 de sus, se va adăuga după „spuindu-le că Vlădica are voe“: a doa 
zi, la pag. 349, aliniatul No. 50, se va complecta ultimul rând cu cuvintele: „la 


biserica bătrână“. 
2) Florini rhenani (germani). 

Ardealu și grâu ajunsese cu Rfl. 50 tot în bani de aceştia lezun- 
şani (2). lară după aceia sau făcut mare efteșug, că dăduse Dum- 
nezeu blagoslovenie și au fost foarte multe bucate şi sau făcut 
mare efteșug cât pă la 824 era giâu cu Rfl.'4 şi cucuruzu cu 2, 
găleata. 

63. — 9 Aprilie 819. Fiind în joia luminată sau aprins pă 
tocile, la moară în covrigari aproape de biserica noo la 12 cea- 
suri zio şi au ars 42 de case pânâ la 2 ceasuri după prânz. Şi 
12 sau rupt ca săsă potolească focu. Sau ajutat aceştia de pă la 
bisericile de aici şi din tot Brașovu cu Rl. 2500 V. V.!) şi sau 
împărțit la fieşte care după paguba sa prin preotu dela biserica 
noo P. Voina. 

64. — La 820 sau făcut rovoluţie în țara rumânească, în 
Moldova că eșind Ipsilat din țara muscălească pân Moldova să vie 
în țara rumânească unde să sculase unu Todor cu arnăuți de pe 
la boeri şi cu alţi zavergii după moartea lui vodă Neculai Suţu 
care în grabă murise şi începând aceștia a prăda ţara, boerii, a 
jefui sf. biserici de podoabe, aşa tot Bucureştii, boerimea mai întâi, 
apoi neguțătorii, după aceia mai toată țara rumânească şi Mol- 
dova cât să umplusese toate satele că nu mai încăpuse în Braşov 
şi nici case cu chirie nu să mai găsea. Iară Ipsilat neuninduse cu 
Todor care se afla în Bucureşti sau tras cătră Târgovişte unde 
desvălind mitropolia de plumbu ce era pus pe coperiși, destupând 
şi şanțurile, să gătea de a să bate cu turcii chemaţi fiind de To- 
dor. Ipsilat temânduse sau tras cătră Pitești. Cercând Todor vreme 
săl prinză cu vicleşug, unde mergând Todor cătră Piteşti lau prins 
pi Todor lIpsilat cu oamenii lui şi lau întors în Târgovişte și lau 
ținut prins în mitropolie 3 zile şi întro noapte lau găsit ştuguri?) 
şi lau îngropat. După aceia văzând că vine turcii să bată pă Ispi- 
lat, au trecut în ţara aceasta, iară pă oastea lui cea mai multă 
parte o tăiat, alții au trecut în coace, iară altu Sava având oaste 
foarte multă tot voinici aleși, au vrut să să împreune cu turcii 
care să afla în Bucureşti şi chemândul paşa cu vicleşug vrând să 
să suie pă scară lau puşcat turcii care era gătiți de bătae şi au 
perit mai întâi Sava apoi dintre cei mai de frunte mulţi, ceilalţi 





1) Wiener Wăhrung = monedă vieneză. 
2) ştucuri = bucăți. 

fugind pă unde au putut să schepe căzând în mânile turcilor iau 
tăiat, lară câţi au putut scăpa în țara aceasta sau aflat aici până 
la 825 lunie 10 Şi boieri mulți de frică era aici şi părintele Dio- 
nis mitropolitu şi plărintele] Ilarion argeșanu şi după ce au venit 
D. Grigorie Ghica dela Țarigrad, care fusese la împăratu turcesc 
cu alţi boeri șil făcuse domn ţării rumânești destul iau chemat pă 
aceşti doi arhierei și nau vrut să meargă temânduse de vicleșugu 
turcilor, aşa au făcut mitropolit pă un diacon dela căldărăşani 
Grigorie. 

65.— 825") Făcânduse mare pregătire pentru zidirea sf. biserici 
cei noo unde mai înainte cu patru ani adunânduse toată materiia 
de parohul aceştei sf. b[iserici] maistări tocmiţi, planu făcut după 
cum să vede, fiind Paştile 6 Aprilie după Dumineca Tomei Luni 
după săvârșirea sf. leturghii fiind norod foarte mult adunat au în- 
ceput a săpa șanțurile şi sau stricat biserica cea mică iară în 28 
Aprilie fiind oltaru întreg am slujit trei preoți C[institul] Părintele 
Radu Tempian şi fiu Sf. Parintele] Radu Tem[pian] cel tânăr îm- 
preună cu mine paroh. Şi după săvârșirea Sf. leturghii făcânduse 
osfeștanie era și Cținstitul] Părintele Simion Popovici şi P[ărin- 
tele] loan "Theodor, parohi dela biserica mare fiind norod foarte 
mult adunat, şi după stropirea cu sf. aiasmă şi cetirea obicinuitelor 
molitve la punerea temelii au început a pune mai întâi preoții 
petri şi cărămizi cu var, apoi ctitorii cei mai de frunte, apoi și 
alţii, care au mai ajutat cu bani la aceasta sfântă] biserică]. După 
cum să va vedea ctitoriile fieştecăruia în pisania aceştii sfinte] 
b[iserici] însemnate. 

66. — 1824. 12 Iulie au răpusat C[institul] P[ărinte] Radu 
Tenpiia, fiind diacon aici mai întâi. După aceia au mers la Bu- 
cureşti fiind oastea nemțască în țara rumânească; acolo au fost 
tălmaci la Prinţ Kopel [2]. După ducerea nemților din ţara rumâ- 
nească au mers la Sibii şi sau hirotonit preot de oaste de Preao- 
sf[inţitul] Episcop] D. Gerasim Adamovici la reghementu Benoski. 
După aceea sau făcut Drector în Sibii şi la urmă protopop şi 
paroh în Braşov. 


1) Cifra „5“ e scrisă cu altă cerneală, după ce s'a şters adevărata cifră. 


OBCU CLUJ 


— 315 — 


67. — 826.!) 12 Iulie. Sau ridicat crucea în vâriu turnului 
împreună cu băşica în carea am pus o scrisoare pecetiuită cu 
multe însemnări şi întâmplări a vremilor de acum, cum şi pentru 
începerea aceșşiii Sf. b[iserici] scrisă cu numele meu deasupra Voina 
Pitişi parohu aceștii Sf. b[iserici]. Era mulţime multă adunată de 
norod şi P[ărintele] Mlitropolit] Dionisie dela Bucureşti cu boeri 
de acolo. 

13. Sept[emvrie]. Sau prislăvit P[ărintele] Mitropțolit] Nec- 
tarie şi sau îngropat cu cinste la biserica mare. lară la 826 12. 
Dechejmvriei sau prislăvit Plărintelej Mitropolit Dosithei ce au 
fost pă vremea muscalilor mitrlopolit] în anni 792 în Bucureşti. 
Sau îngropat la biserica Grecilor în Cetate. 

68. — 827. Fevruarie 5. Sau prislăvit iubita mea soție preo- 
teasa Paraschiva fiica răpusatului Radu Bogdan cu care intrasem 
în taina sf. căsătorii la annu 1800 fevruarie 5. cununaţi în sf. 
bliserică] mare de P[ărintele] Evstatie Cătană de naşu Dum! nealui) 
Dimitrie Orghidan. Am trăit amândoi cinstit 27 ani iară la 827. 
fevruarie 5. sau îngropat cu mare cinste cu mulți preoți şi toți 
orășanii la sf. b[isericăi noo hramu Prea Sf. Troițe în dosu alta- 
rulu[i! drept icoana Prea Sf. Treimi unde este cruce roşie de mar- 
mură adusă dela Peştea scris odihneşte presvitera Paraschiva şi 
clele]i/alte] toţi anni vieţi sale 42. 

821. April 23. Sau prislăvit Clinstitul] P[ărintele] Radu Ver- 
zea, paroh la Săcele Satu lung. Era interiman Protopop în proto- 
popiatul întâi al Braşovului. 

2 Octomvre. Maicămea, Monahia Evdochia sau prislăvit. 
Care trăise cu taicămeu, Radu Pitişi. 32. lară văduvă 26. care 
mainainte să chemase Ecaterina. Toţi anii vieţii sale 74. 

69. — 4 Mai. 827. Au venit domnu Icnate De Carabeţi, 
actual Protopop în protopopiatu întâi al Braşovului. Şi au fost 
primit la Biserica noastră lângă mine ca paroh, fostul mainainte 
protopop şi paroh la Turda, şi apoi felcaplan la Slăvitu reghement 
Benoski în 14 ani. 

10. — 828. 4 Mai. Au întrat oastea muscălească în Mol- 
dova, "Țara rumânească, cu prințul Mihail, fratele împăratului Nicolae 


i) Cifra „6“ e şi aici scrisă cu altă cerneală, peste o ștersătură. 

care de curând să în coronase; că fratele lor Alexandru murise 
nu de mult. Şi au bătut Brăila până ce sau închinat Turcii. Şi au 
venit și înpăratu Nicolae şi era să între în București, dară acolo 
să începuse ciuma, și după ce au stărămat cetatea Brăilii, au trecut 
Dunărea mai păla multe locuri şi au luoat șa|plte cetăţi, au în- 
cunjurat Silistra şi Şumela şi au trecut Muntele cel Mare şi au 
întrat înlăuntru în țara Turcească până la Varnea şi încunjurânduo 
de toate părţile, au făcut mare bătălie şi au perit mulți, iară Turci 
foarte mulți au perit şi au luoat şi robi un paşe cu şaptezeci de 
mii şi iau trimis în țara muscălească. 

In anu acesta 828. au eşit multe lăcuste, 21 Avgust au venit 
pă Braşov pă câmp, au trecut în sus pă coastă, pă față, sau tras 
cătră satu Vălcan, sau arătat foarte multe şi pă țara Oltului pă la 
Făgăraşi. Au opărit multe în multe locuri, până la Turda și de 
aici păla Haromsechi. 

Au fost şi o grăndină foarte mare în părțile acestea, 

lară la luna lui Octomvre au venit o sască dela București cu 
bărbatu-său care era neamţi dela Murăşi Vașşarhei, cu niște haine 
molipsite de ciumă şi mai întâi au şezut aproape de Crucea Că- 
pitanului. De aici au mers în Blumăna şi au început a vinde haine 
de ceale aduse de dănşii din Bucureşti, ce leau fost furat dela 
oameni ciumați, și au murit în spitalu nemților şi la un pănzari 
14 oameni de ciumă. După aceaia sau înștiințat la Gubernie şi la 
Curte şi cu poruncă împărătească, 22 Noemvre, sau închis tot 
Brașovu cu linie, şi târg era în Braşovu vechi în ulița de mijloc 
la câmp, şi lăzăret de trei săptamâni în capu Braşovului vechi la 
biserică. Bisericile, şcoalele erau închise, 23 Dechemvre sau slo- 
bozit liniea. 27 Dech. Sau deschis și bisericile. 

1829. In anu acesta primăvara ati fost foarte plooasă Aprilie, 
Maiu, iară la lunie 20, 21. au nins au căzut peatră, iară Muscalii 
ernase în țara rumânească. Şi să făcuse o scumpete foarte mare 
că ajunsese chila de grâu o sută de lei şi mai mult. După aceaea 
au trecut Muscalii Dunărea în ţara turcească și mergând au bătut 
pă viziru cu 60. de mii şi trecând muntele sau dus cătră Ţaligrad 
bătând cetăţi şi oraşe multe. Varna era luoată din anu trecut. lară 
la Septemvrie au întrat în Andreopol, care văzând Sultanu sau 
rugat de pace, care sau și făcut întorcând toate cheltueala şi pa- 
guba Muscalilor. 

lară Ciuma ce să începuse în București de cu primăvară sau 
lăţit în toate părțile atât în țara rumânească, în toate oraşele, sa- 
tele, până la Craiova [2] au murit mulțime multă de oameni, şi 
păla Ploeşti, iarăşi la Galaţi, Brăila, în Moldova, păla Focşani, 
toate orașele să împluse de ciumă cu lingoare, şi au murit mul- 
țime de oameni, cât să mai pustiise Focșanii, iară cătră toamnă 
au început şi la laşi şi în satele de prin prejur. 

lară lăzăretu era aici trei săptămâni, şi era poruncă împără- 
tească ca de va trece cineva peste plai săi facă şteandrect !) şi sau 
întâmplat un om dela Vălcan lau prins trecând peste plai și lau 
judecat, acolo în vama Timişului şi sau puşcat pân cap acolo cu 
şase cătane. 

14. Noemwvrie. In ziua Sfântului] apostol Filip dimineaţa la 
3 ceasuri şi 3 fărtale 2 minute sau cutremurat pământu, care au 
ținut două minute. 

72. — 1830. Aprilie 15. Dimineaţa la 2 ceasuri şi 2 fărtale 
iarăşi sau cutremurat pământu, iară nu aşa tare. 

20. Mai. Clinstitul] Părintele loan 'Teodor fiind bolnav numai 
4 zile, au răpusat, preoţind 15 ani. Sau îngropat 21 Mai 830 
fiind în vârstă de 55 ani. 

30 Mai. La vama Timișului sau pușcat doi hoţi oameni dela 
Săcele, Pavel şi Costandin. 

1830. In anul acesta C[institul] Părintlele] Voina senior?) 
parohul şi ctitor la Si[ânta] Bjiserică] cea noo, Hramul Prea Sf. 
Troiţi au repeluit crucea care era făcută de Căpitanul Ilie Birt la 
162. cu toată cheltuiala Sfinţii sale. 

13. — După moartea Părintelui! loan Teodor făcânduse 
candidaţie din porunca Domnului Episcop, prin Plărintele] Voina 
Pitiși, la Sffânta] B[iserică] mare, cu înțelesu şi voia atoată 
opştea, au primit paroh pă Domnul Protopopu Icnatie Carabeţi, şi 
au trimes si pă dascălu losif Ştefanovici şi lau hirotonit şi în 6 
Dechemvrie 830 au slujit întăi, D. P. ca paroh și Părintele Iosif 
Ştefanovici diiacon. 





1) Standrecht = judecată sumară. 
2 Cuvântul „senior“ e scris cu litere latine și probabil adăugat ulterior. 

14. — 29 lunie 831. Sau sfințit Biserica cea noo de pă 
Tocile Hramul Prea Siintei Troiţi, de arhiereul nostru Domnul 
Vasilie Moga pravoslavnic Episcop de legea răsăritului, în marele 
prințipat al Ardealului, fiind protopopi î-tăi domnul Icnatie Carabeţ, 
2-lea Simeon Popovici şi protopopu Petru Gherman şi aljți] pro- 
topopi şi parohi din Diştrictul ării Bârsii şi C[institul] Părintele 
Radu 'Tempian şi Clinstitul] Părinte Diacon losif Stefanovici, 
împreună cu parohu dela această Sfântă Bisearică C. P. Voina 
Pitişi, care este şi ctitor la această Sfântă Bisearică ce sau făcut 
la 813 mai mică iară la 825 şi 826 sau zidit după cum să veade. 


22 lulie. Dimineaţa la 3 ceasuri şi */, sau cutremurat pă- 
mântul. 

75. — Incă din anul trecut 830 să începuse o boală holera 
în ţara rusască, care mai întăi în Moscva au murit oameni foarte 
mulți, după aceia au venit păn Moldova, Ţara Românească pân 
Bucureşti și Cra[ilova, şin toate părţile au murit mulțime de oameni 
până au trecut şi aici în ţara noastră şi au început şi aici în 
Braşov, făcânduse mare spaimă și frică oamenilor şi aşa au po- 
runcit să se închiză Sfinjtele] Biserici la 2-0 Avgust și fiind că 
nu era boală lipicioasă după cum dovedia doftorii, la 6 zile sau 
şi slobozit şi prea puțini oameni au murit, măcarcă gătise spita- 
luri pusese ciocli ca când ar fi ciumă, însă nau fost aşa veninată 
ca ciuma nici lipicioasă, şi totuşi au mers în țările ceale depăr- 
tate, Viena şi până în Paris, încă şi acum la 832. Sept. în Viena 
mor după cum adeverează gazetele lui Beobaht şi în Paris de 
această boală, dar nu este nici o pază nici să feresc de dânsa 
fiind că nu este lipicioasă, aşa au găsito doftorii, că cea mai întâi 
spre înconjurarea aceștii boale este curăţenia, iar celelalte doftorii 
împotriva acestora sânt foarte multe înştiinţări, date în tipari de 
doftorii cei mai iscusiți, dupăcum şi chiar dela un preot, care 
cu a sa istețime mulțime de oameni au izbăvit de această boală. 

76, — 832. lunie 17. Ploând 2-0 zile au venit un potop 
foarte mare şi mai ales pă valea Teilor rumpândusă grădini din 
Mocerlig au adus pomi, bolovani, au rupt case, au astupat ţipul 
Cătanii, care pănă iarna nu sau putut destupa şi mare pagubă au 
făcut în toate părţile, unde în locu fâpului au făcut făntănă. !) 


1) Partea subliniată scrisă de altă mână. 

71. — In anul acesta 832. au căpătat neguţătorii din Cetatea 
Braşovului dicretum de ași face capelă în casa ce au cumpărat 
dela  Dumnealor fraţii Costandin şi loan Boghici în mijlocu 
piaţului. 

lară la 833. Martie 25 în zioa Bunelor Vestiri fiind în Sâm- 
băta lui Lazăr sau sfințit capela cea noo în Cetate în numita casă 
ce au fost alui Boghici de P. Prot. Icnatie Carabeţ, P. Dimitrie 
leremie paroh dela Braşovechi şi Părintele Voina Pitişi parohul 
dela Biserica noo a Bolgarsechiului şi adusese pă P. Vasilie Grecu 
săle fie preot întru ei dela Turchişi, din Săcele. 

18. — 1834. Mai 30. au bătut peatra în câmpu Braşovului 
3 pogoane unde era sămănat cu grâu câmpu moili. !) 

79. — 1835. Ianuarie 21. fiin[d] Luni spre Marţi dimineaţa 
au răpusat Părintele diiacon losif Stefanovici şi în 23 sau în- 
gropat cu cinste, fiind lovit de cataroi, care au dieconit 4 ani 
şi 2 luni. 

80. — 14 Martie 835 au răpusat înălțatul împărat Franţișcu 
l-i fiind în vârstă de 67 ani şi 6 luni, au împărăţit 43 de ani, 
care au fost bun şi milostiv asupra creştinătăţii, şi sau făcut slujbe 
şi au tras clopotele în 3 zile la toate bisericile. 


După aceia îndată au urmat în tronu împărătesc fiul îm- 
părăţii Sale, Ferdin[an]d, care era încoronat crai în ţara un- 
gurească. 

81. — 7 lunie 835. Sau hirotonit întru diiacon nepotu Voina 
Pitişi fiul fratelui Necula Pitişi. 

82. — 10 aglust] Au venit vlădica cel unit dela B[laji, loan 
Lemeni şi au mers la biserici în Schei la biserica mare și în Ce- 
tate, la Greci, însă nu cu acel gând care au venit la 1733 loan 
Klain care este însemnat la N. 21. 

89.2) — In anu acesta 835. la Octomvre 24. au căzut o 
zăpadă foarte mare şi au ţinut toată iarna ger frig pănă [în] Martie 
836. Apoi cătră sfărşit fiind Paştile 29 Martie au fost foarte căl- 
duri mari şi au sămănat oamenii şi era mare bucurie că la gră- 





1) Movilii? 
2) Din greșeală s'a trecut dela No. 82 (Citit ca 88) — la No. 89. 

din foarte să arăta bine cât până la Sf. Gheorghe era ceraşe ca 
în vacu cel bun. Apoi au mins în 24 și au îngheţat şi au rămas 
ceraşele de tot negri şi au căzut toate şi nau rămas nici cât de 
puţin. După aceia au început niște călduri mari cât să spăriease 
oamenii că nici bucate nu să va face. Iară după aceia au mai 
dăruit Dumnezeu ploi și sau îndreptat cănpurile şi cucuruzele de 
care nu era nici o nădejde şi sau făcut foarte multe bucate. Iară 
boala colerei care se începuse în ţările nemţeşti au venit și pănă 
la Ardeal şi au murit foarte oameni mulţi, la Bistriț[a], Vaşarhei 
şi pănă la Sibii, şi pă ţara Oltului au ajuns şi pănă la Braşov și 
au murit şi aici deai noştri 32. lară în Cetate nimini şi la 
Aromsechi. 

90. — Clinstitul] Părintele Radu Tenpia șau lăsat parohia şi 
sau dus la țara rumănească încă dela 836 şi sau aşăzat acolo și 
au rămas parohia vacantă, și rănduise Domnu Episcopu pă Părin- 
tele Petru Gherman, care avea parohia în Braşovuvechi şi proto- 
pop în proto[polpiiatu al 3-ilea, şi nu lau primit orăşenii nici 
întrunchip. 

După aceia au veni[t] teologu loan Popazu pe care lau pri- 
mit tot oraşul și au slujit 21 Martie întăi 837. 

lară în 27 M[artie?] Sâmbătă cătră sară au răpusat C[insti- 
tul] P[ărintele] Simion Datcu, care era protopop în protopopiatu 
al doilea al Braşov[ului] în partea Branuluţi] şi sau îngropat cu 
mare cinste la Sffânta] B[iserică] mare. 

91.1) — 1838. Ianuarie 11 sara, la 8 ceasuri şi jumătate sau 
cutremurat pământu foarte tare un minut şi doo secunde în toate 
părțile Eu mam aflat la Chezdivaşarei, iară în 16 Luni la un ceas 
noaptea sau cutremurat puțin, puţini oameni au priceput. 

29. Sâmbătă diminfeJaţa sau cutremurat foarte tare dară nu 
ca în 11 zile. Februarie 1838. 

10 Aprilie 1838, sau făcut iştelație Părintelui Petru Gherman 
şi Părintelui loan Popazu şi sau aşezat parohi la Sf[ânta] B[ise- 
serică] mare, hramu Sf. Nicolae, şi era toţi 3 parohi cu D. Pro- 
topop, în protopopiatu Braşovului. 


1) De aici încolo diferitele capitole nu mai sunt numerotate la margine. 


OBCU CLUJ 


— 321 — 


lară în 17 lunie, au venit preot mie ajutori nepotu de frate 
diaconu Voina Pitişi şi au slujit întăi 18 Iunie. 

In 14 lulie 838 din porunca Crăescului Gubernium și a 
Prea o Sfinţitului Domnului Episcopu sau adunat preoţii din trei 
protopopiaturi ale Brașovului şi au pus jurământ împăratului, ca 
să fie credincioşi, în Biserica cea mare a Bolgarsechiului. 

In 17 lulie 838. au răposat Domnul] Protopopu Ignatie Ca- 
rabeţ noaptea la un ceas şi sau îngropat în groapa lui Racoviţă 
cu mare cinste. 

6 Dechemvre 1838. Sau sfinţit Sf[ântaj B[iserică] cea mare 
a Bolgarsecul lui], hramu Sf. Neculae şi am slujit noi P[ărintele] 
Dimitrie Ieremia, parohu din Brașovuvechi şi eu Pre[otul] Voina 
Pitişi cel bătrân, înpreună cu parohii deacolo Părintele] Petru 
Gherman și P[ărintele] loan Popazu şi adoa zi sau cetit singheliia 
P[ărintelui] Protopop loan Popazu ca protopop întâi al Braşo- 
vulu[i], şi P[ărintelui] Petru Gherman protopop în partea Bra- 
nului, iară în al treilea protopopiat era răndulit] Părilntele] le- 
remia Verzea. 

1840. In locu Părintelui] Protopop Carabeţi sau rănduit un 
preot din Rășinov loan Petricu. 

1840. In postu Paştilor au răpusat P[ărintele] Dimitrie din 
Brașovuvechi. 

1840. Sau mutat liniia şi cordoanele la Bran până la Pajără, 
unde era comande Ghineral şi alți domn[i] ai țării cu mulţime de 
ostaşi şi călăreți şi pedestrași, şi mai întâi cetindu-să milostiva 
poruncă împărătească a Preamilostivului nostru împărat de Domnu 
Protopopu locului Petru Gherman în 5 Mai în ziua de Duminecă. 

lară la 10 Mai adunăn[dujse toți domnii acei, care a fost 
mai întăi și toată mulţimea ostaşilor şi domnii Maghistratului şi 
mulțime de neguţători şi toată mulțimea norodulu[i] de dinsus de 
Bran care fusese în zilele acelea opriți ca în lăzăret au slujit 
Sfânta] leturghie în biserica cea mare ce este aproape de vamă 
D. protop[opul] locului şi D. loan Popazu protopopul Braşovului, 
Şi după săvârşirea Sf. liturghii au?) 


a OO 


1) Propoziția neterminată. Urmează un scris nou. 

La anu 1840 Septemvirie] 12 au răposat în Domnul moşul 
mieu P[ărintele] Voina Pitişi întemeietorul şi parohul cel din tâi al 
Sf[in]tei Biserici cei noao care se află acuma în Bolgar[sechi] 
hramu prea sf[in]tei Troiţe, la care și ctitoru cel din tâi au fost 
după cum să vede în pisania mai sus numitei Biserici, care şi pă 
mine nepot dela fiica Sfinţiisale, Dimitrie Orghidan, dela anu 1828 
mau luat în casa Sfinţiisale, crescândumă şi adăpândumă cu ştiin- 
țele filosoficeşti, după aceea şi cu cursul preoții, aflând mare râvnă 
de a mă vedea preot; însă răpindul din voia lui Dumnezeu 
moartea fiind şi bătrân de 60 ani, şi fiind eu nepotu Sfinţiisale la 
cursul preoții, au făcut testament întărit cu domnii din Sfat şi 
miau lăsat şi căsile Sfinţiisale pentru care sunt deapururea rugători 
cătră D|ulm[ne]zeu ca sufletu să il aşeze în ceata drepţilor. 

La anu 1840. Dechem[vre] 18 au răposat taică mieu Arsenie 
Orghidan fiind în țehu măcelarilor de rumân în Cetate. 

In 27 lulie 1841 am pâșit eu Dimitrie Orghidan în taina 
sfintei căsătorii cu Dumneaei Rebi 1), fiica C[institului] Părintelui 
leremia Verzea paroh la Satulung în Săcele. 

Iară în 30 Septemvrie dimineața am plecat cu maica soacra 
şi cu cumnata preoteasa soția Părintlelui] Voina Pitiș la  Sibii 
pentru dobândirea darului, şi în 2/14 Octomvlrie] 842 mam în- 
vrednicit a dobândi darul diaconii, de unde tot în zioa aceea am 
plecat îndărăt şi am venit sănătoşi acasă, şi în 7 ale aceeaşi am 
slujit cu cumnatu Părint[ele] Voina Pitiş al 2-lea paroh la Siânta 
Biserica cea noao hramu prea Si[inltei Troiţe. i 

După aceea în 30 Noemvrie 842 fiind Luni dimineața după 
9 ceasuri neau învrednicit Dum[ne]zeu a dobândi o fiică, cu soția 
mea Rebi, pă care a botezato nașu meu Dimitrie Oţoţoi, Joi în 3 
Dechemvrie la Biserica cea de sus, prin cumnatu Părintele Voina 
Pitiş, puindui numele Maria, şi am făcut botez mare. 

lară în 17 Fevruarie 843 noaptea, fiind eu dus la Sibii spre 
dobândirea darului desăvârşit, nioau chemat Dumnezeu să să ve- 
selească împreună cu Sfinţii îngeri, anu 1843. 

Anu 1843. 16 Fevruarie am plecat la Sibii cu Părintele dela 
Elopatak loan Moga amândoi spre dobândirea darului preoţii de 


') Întâi a fost „Reveica“, corectat ulterior cu altă cerneală. 

săvârşit, pe care neau și învrednicit D[ulm[ne]zeu al dobândi 24 
Fevruarie 843 de P[reaosfinţitu Ep[is]cop Vasile Moga. 

1846. Ianuarie în 4. adecă Vineri seara la 9 ceasuri cu aju- 
toriul lui D[ulm[nelzeu, iară am căpătat o fiică, pă care botezân- 
duo naşu Dimitrie Oţoţoiu prin cumnatu P[ărintele] Voina Pitiş în 
Biserica cea noao a Sflin]tei Treimi, £Joi în 10 ale aceiaș luni, 
o au numit Emilia. 

larna din anu 847 au fost fără zăpadă pănă la 1 Ianuarie 
848 ningând numai la Intrarea în Biserică puţin ca roa. 

848. Martie 7. cu ajutoriul lui Dumnezeu fiind Duminecă 
seara am dobândit o fiică pă carea botezânduo Mariica soția D[um- 
neallui loan Doanţea la biserica cea mare iau pus D|umnealui], 
P[ărintele] Petru Gherman numele Policseni. 

848. Sau sculat ungurii din ţara ungurească asupra casii 
Austriei. Tot în anul acesta sau ținut o adunare mare de Români 
din tot Ardealul. Ungurii au început și în Ardeal a prăda, pregă- 
tindusă cu arme, atuncea cu știrea ÎTnălțatului] Impărat Franţ losif 
I. tot Ardealul sau înarmat carii cu puşti numiţi gardişti alții cu 
lănci cu coase, cu furcoae, ca să să apere de Unguri au făcut şanţuri 
împrejurul cetăţii, au întrat Ruşii în Sibii, şi în Braşov spre apă- 
rarea noastră — dar tot înzadar că după o bătae mare ţinută în 
Sibiu Ungurii au dat foc strajamentului 2), au răpit mult, iar Ruşii 
sau tras pela Turnu roșu în țara românească, după aceia au venit 
înprotivnicu cu comandantele lor cel vestit Băm şi asupra Brașo- 
vului, atuncea înştiințaţi fiind noi că pă mulţi preoți româneşti din 
Ardeal au omorât și au chinuit Ungurii am fugit cu toată familia 
în țara Românească unde au eșit Ruşii de aici la anu 1849. In 8 
Martie fiind vifor mare pă Praova sau prăpădit mulți după ce mai 
nainte o bătae grozavă cu Ungurii la Hărman au ţinut unde au 
căzut dintre Ruşi 2 şi grăniţerii noştri români 5. cu un căpitan 
ltul. In postul Simpetrului au întrat iară Ruşii în Ardeal și în 
țara ungurească domolind pă toți Ungurii luându-le armele toate, 
Şi pă cei vinovaţi închizândui, însă Bom și cu craiul unguresc 
Koşut care făcuse şi bani foarte mulți ungurești după ce au schim- 
bat prin toată țara banii lor cei de hârtie în bani de argint şi de 
aur au fugit cu oreşi câţi de ai lor în ţări străine în Turchia pă- 
răsânduși oastea lor din care foarte mulți au rămas morţi. 


1) Strajament = clădirea „Theresianum'“, 

Toată iarna din anu 853. au fost numai cu roo ca toamna 
din 853 cât spunea oameni de 80—90 de ani că nu au mai po- 
menit. 

1853, lunie 3. am căpătat un copil, pă care în 13 lunie lau - 
botezat Prea Onoratul D. Protopop loan Popazu ca naşi puindui 
numele Livie, — în biserica Sfjânjtului Nicolae. 

1858, Noemvrie 19 dimineaţa la 5!1/, ore am căpătat o fiică 
pă care au botezato ca naşe D-na Maria Majorescu, sora D-lui 
Prota loan Popazu în biserica Sf[ânjtului Nicolae în 27. 9-ber a. 
c. puindui numele Augusta. 

1861. Mai 26. Dimineaţa la 5!/2 ore neau dăruit Dumnezeu 
iarăş o copilă, pă carea am botezato în 1 lunie a. c. noaptea în 
în casă dândui numele Olimpia. 


e 
LR 

G. Barițiu, autor dramatic 


Până acum era cunoscută activitatea de profesor la Blaj, dar 
mai ales la Braşov, apoi cea de deputat şi om politic, de istoric, 
de intemeietor de ziare și reviste, de secretar şi de președinte al 
Astrei, apoi al Academiei Române, dar mai ales de netîr.trecut ani- 
mator al sufletului românesc de peste Carpaţi, timp de mai bine de 
0 jumătate de veac, în atâtea mari însărcinări nerăsplătite, pe care 
le-a adus în veci neuitatul Gheorghe Barițiu. Există și câteva con- 
tribuţii ştiinţifice, destul de modeste de altfel, pentru cunoaşterea 
acestei vaste activităţi. 

Era şi este, însă, mai puțin cunoscută activitatea lui beletri- 
stică sau literară propriu zisă, deși are una, mai redusă firește, și 
de această natură. DI Iorga a semnalat-o, pe cât știu, cel dintâi. 

Imprejurarea a făcut ca să descoper, între manuscriptele lui, 
păstrate la Academia Română, pe lângă cupletele scrise de Barițiu, 
atunci student al Academiei teologice, anume pentru reprezentația 
teatrală dată la Crăciunul anului 1833 în Blaj, în cinstea nou în- 
scăunatului Episcop, loan Lemeni, și două piese teatrale inedite, 
scrise amândouă către sfârșitul vieţei sale și subintitulate „drame 
familiare“. Prima este: „La o doză de ştiinţă, zece doze de minte 
sănătoasă“, pe care o publicăm în întregime în revista aceasta. A 
doua este : „Onestitatea lăudată, binefacerea răsplătită“, prelucrarea 
dramatică a unei întâmplări din 1865. 

E caracteristic pentru Barițiu, care, se ştie, are meritul prin- 
cipal în creiarea şcoalei civile a Astrei, cea dintâi şcoală superioară 
de fete la Românii transilvăneni, că îşi scrie piesele înainte de toate 
pentru femei. Gustul său se îndreaptă cu predilecție către publicul 
feminin. Toate persoanele sus numitelor sale piese sunt femei. Își da 
seama marele îndrumător al neamului că adevărata îndreptare a 
nenorocitelor stări contimporane nu poate veni de cât de la ele. De 
la ele, nașterea şi, tot prin ele, renașterea. De aceea insistă asupra 
îndrumării” practice pentru viață (agricultură, industrie, comerț şi, în 
general, adevărata gospodărie), osândind savantlâcul repulsiv şi la 
bărbaţi, dar apoi la femei. Se va zice că subiectul de față nu e nou. 
A fost tratat, de sigur, şi de alţii înaintea lui. Astfel de Molicre în 
„Femeile savante“. Și, desigur, cu alte mijloace artistice de cât ale 

lui. Totuşi piesa de faţă a lui Barițiu dă cadre şi colorit pronunțat 
românești, am putea zice chiar specific ardelenești acțiunii, încât 
putem spune că avem de a face cu o lucrare originală. Intriga e 
bine condusă. Dialogul, spontan și vioi. Şi chiar limba destul de 
curată. Valoarea cea mare a acestei piese, însă, ca în general a în- 
tregii sale activități publicistice, nu e atât de ordin estetic, cât mai 
ales moral și naţional. E o atmosferă de muncă, de sănătate, de 
voioșie, de bunătate patriarhală, astăzi, din nefericire, din ce în ce 
mai rară. În orice caz, ea are și o valoare documentară. De aceea 
o publicăm. 


loan Georgescu 
profesor secundar, București. 

La o doză de știință, 
zece doze de minte sănătoasă 
Dramă familiară în 2 acte 
de Gheorghe Barițiu *) 


Lucrurile se petrec la hotarul dintre Banat și Ardeal. 


Persoanele: 
Doamna Adriana, soția proprietarului Bălan 
at tal ! surorile d-lui Bălan 
Liberta, verişoara doamnei Adriana, studentă 
Lepida, candidată de profesoară 
Olga, studentă, de naștere din Rusia 
Daca, fată în casă 
Minodora, bucătăreasă 
Agapia, fiica cocoanei Margareta din vecini. 


Actul 1. 
Intâia scenă. 


Doamna Adriana, Clementina, Macrina. (Şed la masă, fie- 
care cu lucru în mână). 

Adriana : Auziam pe bătrânii noștri mai de multe ori zicând 
că, la purtarea economiei se cere ca proprietarul să aibă o sută 
de ochi. Parcă e un făcut: De câte ori lipsește bărbatul mai 
multe zile de acasă, totdeauna se întâmplă câte o pagubă în- 
semnată într'o ramură sau alta a economiei. In lunile de iarnă 
tot mai pot supraveghia și femeile bunul mers al afacerilor, dar 
când se întâmplă să lipsească bărbaţii primăvara ori vara, du- 
cându-se de-acasă cu săptămânile ori lunile, atunci femeile lor, 
dacă sunt cu durere pentru averea familiei, plătesc îndoit și 


*) Din lucrările postume ale marelui publicist, păstrate în Biblioteca 
Academiei Române, Secţia Manuscriselor Române, No. 981, paginile 299—307. 
Lucrarea e autogratul autorului şi poartă data, la sfârşit, de 1-13 Decembrie 
1890. (Nota editorului 1. G.). 

întreit luxul ce şi-au permis de a petrece câteva săptămâni iarna 
la oraș. Noi mai avem şi un administrator de moșie cam ușu- 
ratic, un om fatal. Se tot laudă cu studiile sale din Hohenheim. 
Dar orice întreprinde, îi iese pe dos. Plantaţii uscate la reîmpă- 
durire. Seminţe de cereale aruncate în noroiu. Cai spetiţi. Unul 
orb. Altul șchiop. De câteori iese călare la câmp, se întoarce cu 
calul numai spume. Aleargă când mare nici un zor. Numai așa 
din fală şi nebunie. 


Clementina : Bine că ne ajută Dumnezeu să terminăm stu- 
diile cuvenite nouă ca fete în societate. Eu și Macrina ne-am 
înţeles cum să împărțim afacerile, să nu rămânem unilaterale, 
cum zicea directoarea pensionului. In fiecare lună vom schimba 
rolurile. Odată una cu grijile casei şi cealaltă cu ale curţii, gră- 
dinii, a lucrătorilor și moşiei; odată invers. D-Tale, cumnată, îți - 
rămâne şi așa partea cea mai grea din toate: plata datoriilor, 
luarea în seamă a agoniselilor la arie, în celare, în pădure și 
la oi. 


Macrina : Tu, Clementină, să începi luna viitoare cu trebile 
casei. Lăsaţi în grija mea ale curții şi împrejurimilor. Mi se pare 
că sunt unele nereguli, cărora aş vrea să le pun capăt. Văd în 
graiduri patru vaci şi o bivoliță. Mi s'a spus îndată, din primele 
3 zile, că toate sunt de soiu ales și bune de lapte. Curioasă, 
am stat câteva seri şi în două dimineți să mă încredințez eu 
singură, care vacă cât lapte dă. Am lăsat să strecoare și să mă- 
soare deosebit laptele dela fiecare vacă. Auzisem și cetisem că, 
în unele țări, vacile ținute bine, mulse de două ori pe zi, dau 
câte o vadră de lapte. Se poate. Nu știu. Noi am îi mulțumite 
şi cu jumătate atâta. Am cercetat pe sub mână, cât lapte sa 
muls în alte 3 zile. Mult mai puţin. Pentru ce? Voiu să 
aflu. 

Paseri de casă, găini, gâște, rațe, bibilici, ba şi două părechi de 
păuni am numărat la venirea noastră acasă 215 capete: mari și 
mici. După trei zile le numărai din nou. Pentru masa noastră se 
tăiară 5. Lipsiau însă 11. Ce se vor îi făcut cele 6? Şi cum se 
poate ca, cu atâtea găini, bucătăreasa să mai cumpere uneori 
ouă dela Silberstein? Bucătăreasa și o servitoare prea duhnesc 
a băutură! 


Adriana : Inima-mi crește și sufletu-mi se umple de bu- 
curie când vă aud vorbind ca niște gospodine vechi. Se vede 
că sunteți fetele mamei voastre harnice. Nu e mai puţină vred- 
nicia tatălui vostru care, după terminarea învățământului primar, 
v'a trimis la institutul-model al d-lui și d-nei Francesco, unde 
pe lângă oarecari cunoștințe teoretice, ați fost pregătite pentru 
viața practică şi ferite, astfel, de ideile, mai bine zis de fante- 

siile epocei moderne, care nu sunt, în urma urmelor, decât câpii 
schimonosite ale corupțiunii veacului al 18-lea și al celei bizan- 
tine despre care veţi îi învățat și voi câte ceva. 


A doua scenă. 
Cele de mai înainte. Minodora, Daca. 


Minodora: Mi-am adus aminte că mâine e sărbătoare și 
ziua coconului. De când mă aflu la D-Voastră, cocoană, n'a trecut 
nici o duminecă sau sărbătoare, să nu fiţi avut oaspeți, uneori 
familii întregi din capitală sau încai dela moșiile din împreju- 
rime. Să îngrijesc de mai multe feluri de bucate pe ziua de 
mâine ? 

Daca : Chiar şi pe ziua de astăzi, dacă se poate, cocoană 
Adriana. Venind dela grădina de legumi, văzui că o trăsură a 
apucat dela gară drept încoace. 

Adriana : Şi ce persoane erau în trăsură? 

Daca: N'am putut zări prin ceață. Mi se părea că ar fi o 
doamnă. 

Clementina (se uită pe fereastră): Da, este o doamnă. Mi 
s'ar părea cunoscută. A sărit însă repede din trăsură, ca o că- 
prioară. Şi are un costum așa de fantastic. Eu să văd de ale 
casei. Voi o veți primi, oricine va fi. Minodoro, vezi-ți de treabă 
și tu, Daco. (les). 


A treia scenă. 
Adriana, Macrina, Liberta. 


Liberta (în costum de studentă cu cingătoare peste mijloc, 
cordon lat peste umăr, un fel de căciuliță semibărbătească pe 
cap, ochelari, baston în mână, ţinută mai mult de băiat decât 
de fată, cu capul în nouri): Bon jour, Mesdames, bon jour! Ce 
e verişoară? S'ar părea că nici nu mă mai cunoşti! Și tu, Ma- 
crino, m'ai uitat așa curând? Nu sunt nici trei ani de când nu 
ne-am văzut ! 

Adriana: Acum, dupăce ne-ai vorbit, încep să te cunosc 
după glas. (Cu un zâmbet ironic): Ce ai păţit, Libertă, în acești 
trei ani? -Dintr'o fetiță blândă, sfioasă, care abia deschideai gura 
să dai câte un răspuns, silită, s'a ales din tine o fată ce sea- 
mănă leit cu studenţii zurbagii și bătăioşi cari caută cu felinarul 
pricini de ceartă și de încăierare. Altfel, pare. că ești sănătoasă. 
Ţi-a priit aerul şi regimul de traiu ce ai avut. Eu și cumnatele 

am fost numai ca în plimbare pe aici, prin ţară, și, când suntem 
nevoite să mâncăm la restaurante, rămânem flămânde din pri- 
cina bucatelor rău gătite. 

Liberta : Ei, mătuşică, dumneata și iama, ca toate femeile 
din veacul Dvoastră, sunteți de legea veche, din nefericire mult 
pea arierate decât să pricepeți, cum înaltele Științe sunt în stare 
să schimbe natura omenească, să apropie pe om de îngeri. 

Macrina (ironic) : Ingerii sunt cam departe de oameni, colo 
sus în ceriu. 

Liberta : Apropos! sorioară, tu şi Clementina ați mai în- 
văţat ceva de când nu ne-am mai văzut? Ori și Ciementina se 
află la vre-una din cele 22 de universităţi germane și eu să nu 
Știu nimic de cariera ce-și va fi ales și ea? Eu am ascultat în 
acești trei ani 26 de colegii la facultatea filosofică şi, mai pe 
urmă, m'am dedicat cu totul astronomiei. 

Adriana : Da! Clementina, dupăce făcuse un curs elementar 
de chimie, acum s'a apucat de partea practică a acestei științe, 
întrun laborator larg, unde are norocul că rezultatul tuturor ex- 
periențelor sale sunt bune de mâncat. In ce priveşte pe Macrina, 
ea încă şi-a găsit un teren vast de activitate în curtea noastră 
gospodărească şi în acareturile ei. S'o vezi, cum urmărește zi 
de zi prăsirea Şi creșterea paserilor noastre de casă. Dar acum 
Liberta va voi să rămână puţin singură, să-i treacă ameţeala 
drumului de fier. Să mergem, Macrino! După masă vom conduce 
pe Liberta să vadă laboratoarele noastre. 


A patra scenă. 


Liberta (vorbind singură își pune în oarecare ordine căr- 
țile aduse cu sine): Bine că mă lăsară singură! Ce nenoro- 
cire! Verişoarele mele ar îi fost deștepte dela natură. Părinţii lor 
cu stare materială frumoasă. ŞI, totuş ele nu urmează la nici o 
universitate; ba, mau făcut nici măcar bacalaureatul la vre un 
liceu. Ce se va alege de ele? Sunt aproape fete mari. Au să 
rămână ignorante, proaste ca noaptea. Pot să ştie, câte serbători 
legate și câte praznice bisericești sunt pe an. Îţi vor înşira după 
ceasoslov, cași mama bună, când se postește cu unt de lemn și 
când e deslegare dela vin și peşte. Dar ian să le întrebi: Care 
sunt poziţiile pământului în cele patru anutimpuri, care sunt 
eclipsele de soare și de lună, ori, mai ales, să-ți înşire cele 61 
de planete telescopice care se învârt împrejurul * soarelui în spa- 
țiul astral dintre Marte și Joie. La toate aceste întrebări, ele ar 
rămânea mute. Dar sistemele filosofice, vechi și noue, cât le sunt 
de necunoscute. Au ele ceva idee 'de Kant, de Herbart, de 
Schopenhauer ? — Dar să-mi văd mai bine de problema ce 

mam putut rezolva acasă din cauza necurmatelor visite ale coco- 
netului nostru ignorant. Am, anume, să socotesc distanțele re- 
lative dintre planetele Joie, Saturn şi Neptun. (Aşezându-se la 
masa de scris, începe a calcula vorbind încet), 


A cincia scenă. 
Liberta, Daca. 


Daca : Coconiţă! 

Liberta (adâncită în socoteli): Taci! 

Daca: Coconiţă, poiteşte la masă! 

Liberta: Lasă-mă în pace, proasto, nu mă încurca. 

Daca (supărată): Ce proastă? Cine-i proastă? N'auzi că te 
chiamă cocoana Adriana la masă cu bucatele puse și dumnealor 
nu mânâncă bucatele reci. 

Liberta (sculându-se mânioasă): Cu cine vorbești tu, ei? 

Daca: Cu D-Ta, coconiță! 

Liberta : Dacă n'ai învățat dela stăpână-ta omenie, am să te 
învăţ eu, Îi el La o persoană de rangul meu nu se zice „Cco- 
coniță“ „domnişoară doctorand“. Âi auzit? 

set, ” Auzit și nu prea; că pe la noi știm numai de co- 
coana Smaranda, o creștină bună, cași cocoana Adriana, dar 
Doctoranda de unde I-o fi împrumutat nașa dumnitale ? 

Liberta (tot mânioasă): Tot barbaria de mai înainte și nici 
un progres în această țară. (lese). 


A şeasea scenă. 
Clementina, Daca. 


Clementina (se uită împrejur): A plecat coniţa cea străină? 

Daca : Ce coniţă și ce străină? Este o verișoară a Dvoastră 
venită de curând. Nu ştiu cum spune ea: din “altă țară, dela 
universitate. Dar vezi să nu-i zici și Dta coconiță ca mine, că 
se învolbură și bosumflă rău de tot. Eu, dacă i-am zis coconiţă, 
n'am pomenit că mă face „proastă“, „mojică“ „să învăţ „omenie” 
Şi să-i zic „domnişoară coromanda, Coranda, Smaranda“, nici 
nu Ştiu bine cum a zis, Aolio! Da sbârlită mai e verișoara asta 
sau ce Vă este a Dvoastră! Parcă de o săptămână n'a mai pus 
piepten în cap. 

Clementina: Acum îţi zic şi eu, să nu fii prea guralivă, 
să taci! Vezi-ţi de treabă! 

Daca: Fii bună, coniță, lasă-mă să vorbesc. De aceea dau 
gurii de mâncare (Clementina iese. Daca rămâne). 

A șaptea scenă. 
Daca, Agapia. 


Daca : Până ce stau cocoanele la masă, eu să mai așez 
câte ceva prin sa!on și prin camere. De când a venit studenta 
asta, stă să se răstoarne casa cu fundu'n sus. Toate lucrurile ei 
aruncate ca cu furca. Mesele, scaunele pline de cărţi și hârtii. 
Vestminte trântite pe jos. Pălăria turtită. Se vede co îi șezut pe 
ea. Ce mai școală o îi și aia, unde fetele învață așa lucru slab. 

Agap'a : Bună ziua, Daco! Unde e cocoana? 

Daca: Sunt la masă toate, că au pe o verișoară venită din 
capitală, — o aia, cum îi zic, tataranda. Ce vrei dela cocoana 
noastră ? 

Agapia : M'a trimis mama s'o rog de ceva. Frate-meu cel 
mic s'a 'mbolnăvit chiar așa, cum eram și eu înainte cu o lună 
de zile şi m'am vindecat cu medicina ce-mi dedese dumneaei 
din lădița aceea mică cu despărțituri multe, ce-i zicea farmacia 
hom ... hom... homen... homo... am uitat, cum i-a zis. 

Daca: Homeopatică tu, că și mie tot din aceea mi-a dat, 
să nu mă scuture îrigurile. Vino mai târziu! Am să-i spun eu 
că frate-to-i bolnav și suflet bun, cum este cocoana Adriana, se 
poate să vină chiar ea la voi cu doctoria (Agapia iese). 


A opta scenă. 


Adriana, Clementina, Macrina, Liberta, Daca. 


Liberta (mergând la masă și căutând împrejur): Cine a 
căutat prin hârtiile mele? Şi cărţile cine mi le-a mutat 
dela loc? 

Daca: Eu, coconiță domnişoară Cocoranda, le-am pus la 
locul ce li se cuvine. Scaunele sunt, ca să șază oamenii pe ele, 
nu ca să fie acoperite cu cărţi. Hainele se așază în garderobă, 
nu pe sub mese. Cocoana noastră nu sufere nici o neregulă. 
S'ar îmbolnăvi, văzând-o. 

Adriana (către Daca): leşi și scutură toate de praf în salon; 
deschide ferestrele. 

Liberta (către Adriana): O proastă ca asta nu știe că ceeace 
pare în ochii ei disordine, la studenţi și la mulți profesori uni- 
versitari este ordine, care li se preface în câte 6—7 ani aproape 
în a doua natură. 

Adriana : Cunosc şi eu această ordine a voastră, de când 
fusese frate-meu la studii mai înalte. De ordine ca aceea să mă 
ferească Dumnezeu! Puteţi voi studenţii și studentele tot pre- 

tinde să vi se lase lucrurile la loc. Inţeleg și eu așa ceva, când 
e vorba de un manuscris început sau terminat, așezat într'adins 
în vre-un colţ de masă, ca să nu se amestece cu altele sau 
vreo carte cetită până la un loc, apoi pagina însemnată cu vreo 
foiţă de hârtie sau altcum. Nu înţeleg însă ca lucrurile voastre 
să fie risipite în toate ungherele. Hainele de postav să fie pline 
de noroiu sau de scame. Peniţele de scris rătăcite printre hârtii, 
încât să le căutați toată ziua. Pe masă, pe scaune, pe jos cenușă, 
capete de ţigări, aer îmbâcsit de fum și de miros de băutură şi, 
urmarea cea mai neplăcută din toate acestea, culcatul târziu și 
sculatul la îel pe la 10 ia îl, cu ochii umilați de somn și de 
căldură, când altă lume e în toiul muncii. Se știe din bătrâni 
că cine n'a învățat din tinereţe să-și țină lucrurile în bună rân- 
duială, nu va învăța în toată viața sa și, cu cât va înainta în 
vârstă, cu atât va fi mai zăpăcit și amețit. Eu și mamă-ta am 
învăţat dela părinții noștri că ordinea e sufletul tuturor îndelet- 
nicirilor omenești. Așa, iubită Liberta, așa știm noi în această 
țară, pe care tu o numești semibarbară şi viața de aici ne- 
suferită. 

Liberta (cam necăjită): Află, mătușă, că n'am venit la voi 
să aud dăscălituri de ale lui Kyr logiotatos Vasilache din zilele 
lui Callimach Vodă. Dacă noi dormim, la părere, mai mult, este 
că nu ne culcăm ca voi, odată cu găinele. Scopul venirii mele 
aici a fost pe lângă acela de a vă revedea să împărtășesc ceva 
din comorile mele intelectuale şi verișoarelor mele de aici. D-l 
Schell, profesor de chimie organică, m'a asigurat că creerii mei 
cuprind mult fosfor, prin urmare eu dispun de o inteligență ne- 
cunoscută până acum la noi. 

Clementina (cu ironie): Asigurare foarte ciudată din partea 
profesorului vostru. Din puţinul ce știm noi despre fosfor e că 
se aprinde foarte ușor la aerul atmosferic și e foarte otrăvicios. 
Eu să știu că am atâta fosfor în cap, m'aş teme să nu-mi ardă 
şi să rămân fără el. 

Liberta : Vezi, cum e ignoranţa! Pentruca fosforul să nu se 
aprindă, n'ai decât să-l ţii în apă. 

Clementina : Prea bine, atunci toți oamenii despre cari spun 
chimiştii că au mult fosfor în creeri, să-şi țină capetele toată 
viața lor în apă. 

Liberia: Dragile mele verișoare, îmi pare rău de voi; vă 
compătimesc; trăiţi întro orbie sufletească. N'aveţi idee de chimie. 
Dar încă de astronomie! 

Macrina (râzând): Mă mir de tine verișoară. Credeam că, 
cel puțin în ce priveşte pe soru-mea, te-ai încredinţat prin cele 
șase feluri de mâncare ce a gătit, cât de bine ştie chimia prac- 
tică. Tu însăți ai fost foarte mulțumită de examenul ei, fiindcă 

am văzut că ai luat bine din toate bucatele servite. Mâne e 
sărbătoare și e rândul meu să îngrijesc de bucătărie. Cred că 
voiu da un examen tot așa de bun, cași ea. 


In ce priveşte astronomia, te rugăm să aștepți până de 
seară, după mulsul vacilor. Atunci o să-ți arătăm noi, cum ne 
ştim folosi de observatorul astronomic ce-l avem în foișorul 
casei noastre pentru a studia comuna noastră și cele vecine. 
De acolo îți vom arăta răsăritul luceatărului de seara, calea 
laptelui, gă'nușa, stredelul, carul cu boii și mai târziu luceafărul 
de dimineaţa. Luna încă tot așa trebue să fie la noi, cași în 
țările, unde ai învățat tu. Cel mult la oameni poate să fie oare- 
care deosebire, fiindcă unii se schimbă și ei ca luna. Şi pentru 
noi aceste puține cunoștințe astronomice sunt de folos practic, 
precum te vei putea încredința singură, dacă mai stai la noi 
Câteva zile. 

Adriana: Tocmai pentru a-și putea îace şi Liberta, al cărei 
cap e plin de știință, oarecare idee despre îndeletnicirile noastre 
dela ţară, duceţi-vă, fetelor, și-i arătați toată gospodăria noastră: 
grădina şi moșia, pădurea și stupina. Până atunci eu trec pe la 
vecina să văd de copilaşul ei cel bolnav. 


A noua scenă. 
Adriana, Agapia, Daca. 


Agapia: Cocoana, suflet de înger! Mama e desnădăjduită. 
Plânge de i se rupe inima. Toate, toate le-a încercat cu băiatul. 
Așezatu-i-a sub pernă busuioc dela Bobotează și mâţișoare dela 
Florii. Chemat-a pe părintele de i-a cetit așa de frumos la că- 
pătâi. Făcutu-i-a și de deochi cu cărbuni stinși în apă neîn- 
cepută dela izvor. Cântatu-l-a și descântatu-l-a şi ea și moașa. 
In zadar. Așa se vede că tocmai leacul și descântecul boalei 
lui nu l-au nemerit. 

Adriana: Du-te de grabă și-i spune mamă-ta să nu mai 
plângă. Indată viu și eu. 

Daca (intră cu o telegramă în mână): Cocoană, o telegramă. 
Portarul zice că e din capitală. 

Adriana (luând repede telegrama, iscălește recipisa, apoi 
după ce o cetește, o aruncă pe masă): Este dela soru-mea. Imi 
anunță sosirea pe mâine a altor două studente. Oare şi acestea 
vor fi tot așa de smintite ca Liberta. (Către Daca): Du-te iute 
şi-mi adă cutia cu doctorii și apoi, în vreme ce eu stau la 
vecina, tu să te întorci întrun picior și să-mi faci treburi ca 
atunci, când nu te apucă gărgăunii. Ai înţeles? (Pleacă). 

A zecea scenă. 
Daca (singură, bosumilată): 


Gărgăuni ? Ce gărgăuni? Vorbe de astea nu mi-a mai spus 
cocoana nici odată! Şi pentru cine? Pentru Cocoranda aia! Da 
de ce să-i rabd eu ei, să-mi zică proastă și mojică? Ea e de 
zece ori mai proastă decât noi astea dela sate. Când o duseră 
la lăptărie, se mira de atâtea oale cu lapte și întreba ce au bă- 
gat în lapte, ca să iasă smântână. După ce-i arătară, cum se 
face untul, auzi pe lăptăreasa noastră glumeață cântând: „Vine 
untul dela munte, trece valea peste punte“! Ea căscă ochii și 
se uită la lelea Marina ca la o strigoaie, care fură laptele dela 
vacile vecinelor. Coconiţe de acestea înfumorate, când vin din 
capitală, și cercetează vreo grădină cu pomi, te întreabă: Da 
îranzelele şi cornurile, ce se dau la cafea, pe care pom cresc? 
Auzi aci! Proastă și mojică! Şi de ce? Pentrucă eu port că- 
trință, iar ea se înfoaie în mătăsuri? Dar n'a spus părintele 
Augustin la biserică în una din Duminecile trecute, că mai de 
mult şi domniţele se purtau tot așa cași noi, cu șorțuri și că- 
trințe? — Dar parcă vin coconiţele. lan să mă feresc din calea 
Cocorandei. 


A unsprezecea scenă. 
Clementina, Macrina, Liberta. 


Liberta: Spun drept. Nu mi-am închipuit să poți petrece la 
sate, fără să mori de urit în lipsa teatrului, a plimbărilor prin 
parc sau la şosea, a sindrofiilor, a concertelor, seratelor, revi- 
stelor, părăzilor militare şi a altor spectacole. Cum văd, însă, 
voi sunteţi aici așa de ocupate, încât săptămâni întregi nu vă 
vine în minte viața sgomotoasă dela oraș. Nu ştiu cum îmi vine 
acum, parcă m'aș împăca şi eu pe un timp oarecare cu viața 
voastră dela țară, numai fetele din casă dacă ar şti ceva mai 
multă bunăcuviință și omenie. 

Macrina: Omenia personalului de serviciu se formează de 
cele mai multe ori după felul cum este tratat. E tratat omenește, 
arată și el omenie. E tratat dispreţuitor, va fi şi el îndărătnic 
ŞI mojic. 

Clementina (văzând telegrama, o cetește în auzul tuturor): 
Este dela doamna Eleonora din capitală: „Astă seară sau mâine 
dimineață vin la voi două studente cunoştinţe ale Libertei. Fete 
bune. Veţi ști cum să le primiți. 

Macrina: Le cunoşti, Liberto? 

Liberta: Dacă telegrama nu le numeşte? Mi se pare însă 
că vor fi cele ce-mi promiseră, înainte de plecare, că mă vor 
cerceta. Una e româncă. Cealaltă o rusoaică nefericită, a cărei 
mamă trăește la laşi. 


A douăsprezecea scenă. 
Cele de mai înainte, Adriana. 


Adriana (cu farmacia la subțioară): Aţi văzut telegrama 
fetelor? Mâine vom asista dară la câteva scene din viața uni- 
versitară. Ce credeți voi, Clementino și Macrino, nu veţi căpăta 
gust de a pleca și voi cu anii de acasă și de a vă înstreina 
de vatra părintească? — Dar să vedem astăzi, cum avem să 
primim pe oaspeţii de mâine! Răspunsul îl vom da, cred, chiar 
dimineață (Se scoală toate. Cortina cade). 


Actul al doilea. 


Intâia scenă. 


Adriana, Minodora, Daca. 


Adriana (ţinând o listă de bucate în mână): Te-am chemat, 
Minodoro, să-ţi arăt ce fel de bucate ai să gătești astăzi la 
amiazi. lată lista. Clementina-ţi va spune mai multe. 


Minodora: Coconiţa Clementina mi-a spus că, pentru astăzi 
nu mă lasă pe mine. Voeşte să gătească singură. Pentru toată 
lumea. Chiar și pentru servitori. Zice că astăzi să mă duc și eu 
la biserică. 

Adriana: Vei merge la biserică altă dată. Astăzi ai să fierbi 
tu. Clementina are altă treabă. Daco, ian vezi: Sunt gata coco- 
nițele? Dacă da, să luăm cafeaua. Clementina să vină pe un 
moment la mine. (Daca iese). — Vezi, bucătăreasă să nu îrigi 
găina cea mare şi grasă de aseară. S'o fierbi. Va da o supă 
foarte gustoasă. Pe lângă salată, să fie și compot. Ştii că co- 
coanelor le mai place acesta. 

Daca (intrând): Amândouă surorile sunt gata de mult și 
vă așteaptă. Numai coconița aia stă în aşternut, că astă-noapte 
a ieşit cu un sul lung de doi coți, la care-i zice ochian și a 
tot numărat la stele, până când era găinușa la miazăzi. Abia 
atunci s'a culcat, 

Adriana: Du-te şi stai pe lângă ea să-i fii la îndemână, 
dacă cere ceva. Chiar cafeaua să i-o duci acolo, 

Daca: Să-mi mai zică iar „proastă şi mojică“. 

Adriana: Nu te teme! N'o să-ți mai zică. 


A doua scenă. 


Adriana, Clementina, Macrina. 


Adriana: Buna mea Clementină! Tu avuşi de gând să gă- 
tești astăzi pe gustul tău. Vrei adecă să te ţii de cuvântul spus 
ieri în glumă că ai să dai examen din chimia practică înaintea 
Libertei. Am înțeles planul vostru. Şi sunt de acord cu voi. Mă 
tem, însă, că realizarea lui va fi mai anevoioasă decât vi se 
pare. Imi dau seama ca tu mai ales Clementino, cu simțul tău 
pătrunzător ţi-ai pus de gând să tămăduești pe Liberta de extra- 
vaganțele aduse după trei ani de străinătate. Cum s'a schimbat 
fetița aceasta! Odinioară era așa de blândă, bună și cuminte. 
Acum stârneşte râsul și mirarea oamenilor din părțile noastre. 
E mare primejdia înstrăinării şi pentru băeți. Pentru fete, însă, 
ea întrece orice închipuire. Mai ales când ele au nefericirea să 
ajungă între străini cari urăsc din suflet şi vor să dărâme tot 
ce e românesc. Cine i-a putut băga în cap gărgăunii astrono- 
miei 2 Auzi, femeie astronomă! Parcă o s'o îacă cineva numai 
decât pe ea directoarea unui observator astronomic! Şi unde? 
Poate în Egipt, pe vreo piramidă, ori pe muntele Sinai! 

Clementina: Slăbiciunea mamei sale care o are numai pe 
ea, apoi laudele unui profesor lingușitor a ameţit-o de cap. Eu, 
iubită cumnată, sunt încredințată că, dacă o putem determina 
pe Liberta să rămână în timpul vacanței la noi, o să revină pe 
nesimţite iarăși la îirea ei cea bună de altă dată, lăpădându-se 
de ideile ei scrintite, mai ales că-și dă şi ea seama că averea 
părintească se împuținează mereu cu studiile ce face în străină- 
tate, iar maică-sa plânge și să amărește singură, la bătrânețe. 

Macrina: Liberta îşi are partea ei de avere dela răposatul 
ei tată, care e dată în arendă. Insă nici întrun an nu s'a ajuns 
numai cu venitul ei. Trăia pe picior mare ca fetele din casele 
cele mai bune. Şi astăzi moșia îi este hipotecată. Dacă mai fan- 
tazează mult prin străinătate, rămâne calică, vai de capul ei! 

Clementina: De aceea trebuie să încercăm a înfăptui ceeace 
ne-am propus. 

Adriana: Imgrijate de soartea prietenei noastre, am și uitat 
de cafea. Aidem! De seară vom încerca ceva mai mult, 


A treia scenă. 
Liberta, Daca. 


Liberta: Auzi! Femei tinere și tot ca cele de legea veche! 
Să se culce cât ce înoptează și să se scoale la revărsatul zorilor 
în cântatul cocoșilor de dimineața, ba ca să mulgă vaca, ba ca 
să dea merinde lucrătorilor tocmiţi la sapă, la secere ori la coasă. 
Alteori să vadă de grâul ce-l duc la moară, ori îl amestecă cu 
lopeţile în hambare, să nu intre în el gărgărițe și atâtea alte 
ocupaţiuni ordinare, ţărăneşti, de care li se bătătoresc mâinile 
ca scoarța şi li se rumenesc obrajii ca ai fetelor de mojic. Di- 
mineața, când e somnul mai dulce, n'am putut dormi de şoap- 
tele lor. Asta e viața dela țară? (Meditând) Dar ce-mi spuneau? 
Că numai din vânzarea de lapie, unt, ouă, păsări de casă, fructe, 
legume Și alte mărunțișuri au avut un câștig curat de peste o 
mie de florini, adică aproape 2500 lei-aur, cât cheltuesc întrun 
an la studii. Şi moșia lor nu este mai mare decât a mea. Hm! 
(Văzând pe Daca): Ce vrei ? 

Daca: Nu am nimic cu dumneata. Am venit să scot rochiile 
cocoanelor, ca să le aibă la îndemână, dacă vor să meargă la 
biserică. 

Liberta (strâmbând din buze): Unde sunt verişoarele ? 


Daca: La catea. Dta nu poftești? Te aşteaptă. (Liberta iese). 


A patra scenă. 


Daca (singură, scoate unele rochii, le caută, le așează la 
îndemână, apoi oprindu-se în mijloc): Bine că nu mi-a mai zis și 
de astă dată proastă și mojică; îi spuneam și eu câteva de să 
mă ţină minte. De vor fi şi cele Cocorande care e vorba să vie 
tot așa de flușturate, ca aceasta, am să rog pe cocoana să mă 
lase pe mine ajutor la bucătărie şi în locul meu să vină Silimina, 
că ea ştie să tacă, nu ca mine. (Tresărind): Parcă aud flueratul 
trenului. Ce sărbătoare încurcată va fi pentru noi și cea de 
astăzi. Mă duc să închid ferestrele la etaj. 

A cincea scenă 
Adriana, Clementina, Macrina, Liberta. 


Adriana (așezându-se cu toate la masă): Repet ceeace 
spusesem la masă, iubită verișoară. Studiile tale felurite, sâr- 
guinţa ta încordată, în sfârșit viaţa agitată, proprie tuturor ora- 
şelor mari, ți-au schimbat fața și toată ființa ta. Ambiţia ta 
cea mare la învățătură mi se pare că a crescut în paguba să- 
nătății. Ai neaparat trebuință de odihnă mai îndelungată. Aceasta 
o poţi găsi la noi mai bine chiar decât acasă la mama. Ştiu 
că nu eşti obișnuită cu viața noastră dela ţară. E tot ce poate 
îi mai opus sgomotoasei vieţi orășenești. Incearcă, însă, să rămâi, 
la noi numai două săptămâni și, dacă nu-ţi va plăcea, să ne 
părăsești. Pun rămășag, însă, că în două săptămâni ai să schimbi 
Şi față şi viaţă şi gândire și simțire. 

Liberta: Vă sunt recunoscătoare din toată inima pentru 
călduroasa voastră primire. Bucătăria voastră îmi place aşa de 
mult, încât îmi vine să scot tot de câte două ori din fiecare fel 
de mâncare. Lucrările economice de peste zi încă mă distrează. 
Nu mă pot împăca, însă, cu orarul vostru. Vă culcaţi la 9—10 
și vă sculați la 4 la 5. Adevărată tirănie a firii omenești. 

Clementina: Asta ţi-e toată supărarea, dragă Liberta? Nimic 
mai ușor decât să facem să te culci și să te scoli, când îţi place. 
Alege-ți o cameră mai ferită, colo spre grădina cu pomi și vei 
putea sta neturburată acolo, ca la sihăstrie. 

Macrina: Să-ţi spun şi eu una şi bună, dragă verișoară! 
Cumnata și sora se poartă cu tine ca cu o sticlă subțire. 
Eu nu pot să fiu atât de delicată. Toate te iubim, însă, şi tutu- 
Tor ni-e milă de lacrimile mamei tale. Eu îţi spun verde că tu 
ai făcut o mare nebunie, când ai părăsit pe mamă-ta şi ai luat 
lumea în cap. La universitate ţi-ai ales tot studii după capriciile 
tale, nu după nevoile vieţii practice. Cu averea ce ai moștenit, 
tu maveai trebuință de nici un studiu universitar. Cel mult să-ți 
fi câștigat oarecare cunoștințe de agronomie. Și, în loc de a-ţi 
fi arendat moșia la nişte venetici de Adrianopol, să-ţi fi luat un 
arendaș cu contract pe viață care să poarte toată economia cu 
conlucrarea ta și venitul să-l fi împărțit drept în două. Uite, 
așa; Liberto! Mie nu-mi place să umblu cu doi bani în trei pungi. 
Rămâi la noi numai patru săptămâni și o să vezi că nu-i rău 
planul meu. Lasă universităţile în seama băeţilor. 

Adriana (către Macrina): Macrino, prea nu te știi stăpâni! 
Tu ce ai pe inimă, ai și pe buze. (Către Liberta): Liberto, nu te 
supăra pentru ieșirea ei! 

Liberta (sculându-se în picioare foarte supărată): Ba da! 
Mă supără tonul ei rustic. Parc'ar vorbi cu o țărancă. Şi tocmai 

ea să mă dăscălească pe mine; ea care mare decât patru clase 
secundare, iar de liceu și universitate m'are nici habar. Dacă ar 
încerca să-mi dea sfaturi o colegă dela universitate sau o pro- 
fesoară cu diplomă, treacă-meargă! Dela Macrina însă nu primesc 
sfaturi. 

Clementina (către soru-sa): Vezi ce faci tu cu iuţeala ta? 


A şasea scenă 


Cele de mai înainte. Daca. 


Daca: O trăsură cu două femei: nu știu, sunt cocoane ori 
coconiţe; au întrebat de D-voastră. 

Adriana: Să le conduci îndată în sus şi să iei lucrurile ce 
vor avea în seama ta. 

Daca: Să le dau cameră separată? 

Adriana: ţi voiu spune mai târziu. 

Clementina (uitându-se din fereastră): Două femei tinere. 
Parcă sunt cele așteptate. Sunt îmbrăcate de drum. Ţinuta mo- 
destă. 


A şaptea scenă 


Cele de mai înainte. Lepida, Olga. 


Lepida (salutând cu multă grație și bunăcuviință): Necu- 
noscute cum suntem aici, în urma unei adrese ce am primit, în 
ziua plecării din Elveţia, ne-am abătut din călătoria către patria 
mea natală pentru a face cunoștință cu doamna casei, Adriana 
Bălan, precum și pentru a revedea pe domnişoara Liberta Maioranu, 
colega noastră de studii. 

Adriana: Bine aţi venit, domnişoarelor. Eu sunt cea pe care 
ați cinstit-o cu intrarea D-voastră aici. 


Lepida: Am onoare a mă prezenta, Lepida Făgețanu, candi- 
dată de profesoară la școala normală a Statului. Tovarășa mea 
de studii și de călătorie până la Dunăre este domnișoara Olga 
Rostopcin, rusoaică de origine, ființă pe cât de simpatică, pe 
atât de nefericită până acum. 

- Olga: Zdrast gospodina Hazaina! Sie sprechen deutsch oder 
franzsisch, Madam? Ich, ich, thut mir leid, kenne nur wenig 
rumănisch. 


Lepida: Amica mea Olga e numai de trei ani în patria 
noastră cu mamă-sa, în urma unei nenorociri îndurate de tatăl 
ei în Rusia, 

Liberta (sărindu-le înainte aproape milităreşte cu mâinile 
întinse către ele): Imi pare foarte bine că v'ați ținut de cuvânt. 

Lepida: lar noi îți mulțumim că, prin invitaţia ta, ne-ai dat 
prilejul plăcut de a ne prezenta la o familie aşa de distinsă. 
Lipseşte numai să facem cunoştinţă cu fiecare membru în parte. 

Adriana (arătând pe Clementina și pe Macrina): Sunt cum- 
natele şi totodată ajutoarele mele în ale economiei. Şi-au termi- 
nat cursurile școlare numai în semestrul trecut. Cunoștință mai 
apropiată vom face în cursul zilei. (Către musafire): “Acum Vă 
rog să nu refusați câte o cafea cu lapte, căci astăzi vom lua 
masa ceva mai târziu ca de obiceiu. Mai întâi treceţi Vă rog în 
Camera din stânga și Vă aşezaţi ca acasă. Clementină, vezi te 
rog să fie la masă și unt prospăt de aseară și ridichi de pri- 
măvară din seră. Liberta le va spune noutăți “din lumea mare. 
(Clementina, Liberta, Lepida, Olga ies). 


A opta scenă 


Adriana, Macrina 


Macrina: Câtă deosebire între aceste două străine și între 
Liberta noastră, ca temperament şi ca educaţie. Ce ţinută seri- 
oasă și totuși senină! Ce maniere plăcute! Ce ton dulce simpa- 
tic, inspirator de încredere în conversaţie! Dar oare ce sv fi 
întâmplat cu tânăra rusoaică? 

Adriana: Poate va şti Liberta să ne povestească nenoroci- 
rea ce s'a abătut asupra "familiei lor. 

Macrina: Aş! Liberta nu e ființa care să se intereseze de 
soartea și de nenorocirile altora. Mintea ei e la stelele cerului, 
mu la nenorocirile oamenilor de pe pământ. 

Adriana: Precum văd, tu, cumnăţico, rămâi tot cu vechile 
păreri despre Liberta. 

Macrina: Nici decum cumnată! Eu difer numai în mijloacele 
de luptă ce întrebui nțez. D-voastră încercați să-i dați numai pi- 
lule dulci. Eu mo mai consider copilă, ci fată mare, „Sui juris“ 
cum zice frate-meu, student în drept, stăpână pe capul ei. Voiți 
și voi s'o tămăduiți? Spuneţi-i și voi că se găsește pe marginea 
unui abis și să se întoarcă “până când mai poate. Să stăm puțin. 
Ce ar fi oare, dacă ne-am folosi tocmai de prezența acestor 
două prietene ale Libertei ca, cu ajutorul lor, să-i deschidem 
ochii? Dar mai întâi să vedem ce caută și ele pela universităţi? 
Ce studii urmează? Şi cu ce scop? Ce se va alege de ele? 

Adriana: Adecă tu ai voi să dăm așa deodată cu uşa în 
casă, să le chestionăm ca niște comisari de poliție? 

Macrina: Doamne fereşte! ci vorba vorbă aduce. Ai și uitat 
ce ne descoperi Lepida îndată la prima vedere despre ea și des- 
pre camarada ei. De acolo se poate prinde gura pânzei, fără a 
trezi susceptibilități decât poate la ea. Ştiu că tu, ca stăpână a 
casei ai să fii între toate împrejurăriie cu multă. rezervă. Prea 
bine! lau eu asupra mea toată răspunderea pentru decursul con- 
versației pe cât timp vor sta la noi aceste simpatice domnişoare. 
Pare că vin. 


A noua scenă 
Adriana, Macrina, Clementina, Liberta, Lepida și Olga 


Adriana (făcând semn să ocupe loc): Veţi fi obosite, dom- 
nișoarelor, să vă retrageți pe o clipă în camera Dvoastră și să 
luați, cum se zice la noi, somnul în ochi. 


Lepida: Nicidecum, doamnă! De aseară dela zece şi până 
azi dimineață la șase ne-am odihnit amândouă foarte bine, ne- 
turburate de nimeni întrun compartiment. La Arad am stat 
aprope o zi întreagă. Apoi ne-am despărțri de celelalte camarade 
care însoțite de directoarea, au plecat pe ja Vârciorova în 
țară. 

Macrina: Adică aţi fost împreună mai multe studente? 

Lepida: Studente sau eleve, după cum vrea cineva să ne 
numească potrivit cursurilor ce urmăm. Eu și alte două colege, 
dupăce am terminat cursurile școalei normale, am fost trecute 
în categoria candidatelor de profesoare la şcolile medii sau 
civile. Ministerul a decis să ne ducem tustrele, ca bursiere ale 
Statului în străinătate, sub conducerea directoarei, o venerabilă 
matronă, acum în retragere. Instrucţiunile ce aveam prevedeau 
ca, pe lângă studii de specializare, să asistăm după putință și 
la lecţii în diferite școli germane și îranceze. Terminând cursu- 
rile complimentare, ne întoarcem la catedre. Eu, ca Moldoveancă 
aş dori să fiu la Bârlad ori la Focşani unde a funcţionat pe 
vremuri tatăl meu, care venise acolo înainte cu 55 de ani dela 
Blaj, precum îmi povestește mama bună, care e încă în viaţă. 
Aşa, cu ajutorul lui Dumnezeu, mi-am și ajuns scopul spre bu- 
curia mamei şi a bunicei, care trăesc, cum pot, dintr'o modestă 
pensiune. 

Macrina: Vezi, așa-mi place și mie să aud că merg unele 
fete la câte o universitate, adică după ce termină acasă toate 
studiile ce au îmbrățișat. Şi nu singure, să se desmeţe ca niște 
băeți, ci însoțite de o cocoană cuminte. Şi să stea acolo numai 
ca să vază alte institute mai cu renume decât ale noastre. Şi 

să nu vină de acolo închipuite că ele știu tot ce e în ceriu și 
pe pământ. 

Clementina (către soru-sa glumind): Nu cumva te-ai decide 
şi tu să pleci cu cucoana Măriuţa, care îace prescuri pentru mai 
multe familii? 

Macrina (glumind şi ea): Fără tine. Auzi aci? Să plecăm 
chiar acuma când e lucru mai mult? Dar nu-mi las eu vacile, 
găinile și stupii cu miere nici pentru o universitate întreagă. 

Lepida: Gluma Dvoastră își are partea ei de seriozitate. 
Ferice de fetele române care pot vorbi ca Dv. chiar când ar fi 
din cele mai geniale și în stare a se întrece în știință cu cei 
dintâi bărbaţi. Să nu înșele pe nici o fată de român puţinele 
excepțiuni de universitare ale popoarelor mari. Timp de zece 
luni, cât am colindat centre ca Ziirich, Bruxelles ș. a. ne-am 
convins că, din studiile universitare ale celor mai multe fete, la 
urmă nu se alege nimic. Unele, cele mai ambiţioase, silindu-se 
peste puterile Jor, mor cu zile. Altele, văzând că greutăţile cople- - 
șesc puterile lor, se retrag la calea jumătate. Multe se poticnesc 
tocmai în momentul din urmă, când vor să-și ia capacitatea, 
licenţa ori doctoratul. In sfârșit, chiar dacă izbutește câte una, . 
în viață se izbeşte de concurența nemiloasă ce i-o fac bărbaţii. 
Care studiază medicina încă tot o mai nemeresc. Găsesc uşor 
aplicare ca doctorițţe de femei și copii. 

Macrina: Vezi, asta-mi place şi mai mult. 

Clementina: Eu cred că ne place tuturor. Ce zici Liberto? 

Olga: Inţeles Lepida... Adevărat. Așa. 

Adriana (către Lepida): Daţi-mi voe, domnişoara Olga ce 
studii a urmat în străinătate? 

Lepida: Aceleași ca și mine. Şi ea vrea să fie învățătoare. 

Clementina: Dacă nu se supără d-șoara Olga, curiositatea 
proprie nouă femeilor ne face s'o întrebăm, prin ce întâmplare 
a soartei ajunge dumneaei între noi. D-șoara Rostopcin nu ne va 
lua în nume de rău, dacă o rugăm să ne satisfacă această 
curiositate. 

Olea: Foarte curios, dar... (se uită cu băgare de seamă jur 
împrejur) nu e pe aici un străin? 

Toate: Dar cum îţi închipui aşa ceva? 

Olga (uitându-se încă odată cu mare băgare de seamă): 
Rog... iertaţi... nu ştii bine românește. lo născută Lublin Polonia 
dela Rusia. Tata rus, mama polonă. Mare proprietar. Trăit mult 
timp bine. Odată guvernului Varşovia nu plăcut că mama polonă 
Și izgonit. la Irkutzk Sibir. Mama fugit cu ceva bani și cu mine 
la Kissenef, de acolo lași, Moldova, unde învăţat pension ger- 
man-român. După trei ani București, apoi Sofia, unde învăţat 
bine bulgara, sora ruseasca. Guvernul bulgar trimis București 

practica școala primar. Acolo cunoscui d-șoara Lepida. Cerut 
guvernului bulgar concediu câteva luni studii strainatate. Fost 
împreună foarte bine. Nuinai io opt zile trebue fii Sofia. Până 
când întoarce tata din Sibir, trebue câștig eu pânea. Asta schița 
vieţii mele. (Scoțând batista își şterge ochii de lacrimi). 

Adriana:  Iţi mulțumesc, dșoară, pentru împărtășirile ce 
ne-ați făcut. Ne simțim adânc emoțiunate de nenerocirile ce aţi 
îndurat. 

Liberta (către Adriana și către cele două surori): Dacă aţi 
fi Şt:ut voi sau altcineva să-mi înfățişeze așa de convingător 
soartea fetelor la universitate, precum auzirăm mai înainte dela 
înţeleapta noastră Lepida, uşor m'aţi fi câștigat de partea voa- 
stră. Acum m'a câștigat ea, Nenorocirile familiare împărtășite de 
nobila noastră amică Olga mau cutremurat și pe mine și mă 
îac să mă închin de aci înainte pământului patriei mele, să sărut 
sfânta glie strămoșească şi să învăţ a o cultiva ca voi. Vă rog 
deci, dragile mele, ca în aceste două trei luni cât voi sta la voi 
să-mi faceţi un curs complect de chimie, astronomie și mai ales 
de gospodărie aşa cum îl știți și-l faceţi voi. 

Adriana şi surorile (deodată): Bravo! Să trăești (Toate îi 
dau mâna și o sărută). 

Adriana: Şi acum fetelor, ne va ierta Dumnezeu, dacă, în 
acest ceas de convorbire atât de plăcută și folositoare, am uitat 
de sfânta Lui biserică. E timpul mesei. Să trecem în sala de 
mâncare și acolo să ne permitem şi noi de data aceasta ceeace 
bărbaţii își permit de mai multe ori să ridicăm câte un pahar 
de vin dulce în sănătatea candidatelor noastre de învăţătoare 
și a iubitei noastre candidate de gospodină. (Cortina cade). 


Sfârşit 

„Compania“ de comerț levantin de odinioară a 
Brașovului în lumina nouelor documente publi- 
cate de D-l N. Prof. lorga') 

de Aurel A. Mureșianu 
(urmare și sfârșit) 

După aplanarea cu multă greutate a controversei ivite în 
jurul „titoratului“, o altă chestie a ajuns să tulbure liniștea şi 
buna furcționare a nouei biserici din Cetate, zidită, precum am 
văzut, în anul 1787, cu bani adunați dela boieri și dela neguțătorii 
cari nu făceau parte din compania brașoveană. Era chestia „popii 
celui rumânesc“ care funcționase și mai nainte, la capela din 
Târgul Boilor, pentru companiştii cari „nu știu limba grecească“ 
(p. XVIII şi Nr. 142). Intreţinerea a doi preoți îi costa însă prea 
mult pe companişti, cari se plâng că „cheltuelile bisericii trec 
peste venit“. Şi unii dintre ei — în primul rând cei ce știau 
greceşte — erau de părerea că biserica „nu are trebuință de 
popă rumânesc, știind cel grecesc rumâneşte“ (Nr. 68). 

Chestia preotului românesc provocase conflicte între negu- 
țătorii locuitori în Brașov-Cetate şi înainte de zidirea bisericii 
Sf. Treimi, pe când nu exista de cât capela din Târgul-Boilor. 
Așa de pildă în anul 1782 Magistratul Brașovului încearcă să 
aplaneze conflictul, făcând pe parohienii din Cetate să voteze 
„pentru“ sau „contra“ preotului românesc”). Şi Saşii vor îi ră- 
mas de sigur surprinși vâzând între cei ce au votat „contra“ 
preotului rumânesc pe însiși Românii. originari din “Ţara Româ- 
nească: Gheorghe Manole, Gheorghe Pop, Mihai Popovici, 
Zamfir Marcu, Gh. Costea, frații Bobescu, etc. etc. „Contra“ ve- 
dem votând și pe fruntaşul român brașovean loan Boghici, pe 
când ginerele acestuia, Mihail "Ţimbru — poate singurul Grec 
autentic al listei — votează „pentru“ menținerea preotului ro- 
mânesc. Această slăbiciune a Românilor avuți de atunci pentru 


1 Vezi „Ţara Bârsei“, No. 3 din 1933. 

2) Vezi doc. arh. Brașovului Nr. 2470—292 M. Z., reprodus în Mono- 
grafia bisericii Sf. Adormiri din Cetatea Brașovului de prot. Bartolomeu 
Baiulescu, Brașov, 1898, p. 67. 

limba grecească nu era ceva excepțional; ea apare subt o altă 
formă şi la Românii din Ungaria și mai ales la acei cu perga- 
mente de boierie de felul faimoșilor „Becicherechi“ ai lui loan 
Budai Deleanu cari „deși nu știu ungureşte“ totuși „spre un- 
gurie trag și se chiamă“. 

Intrun act de pe la 1790 vedem pe companiştii români 
neștiutori de limbă grecescă plângându-se că „popa grecesc adus 
fără voia noastră nu știe nici limba rumânească nici carte“ (Nr. 
142). De aceea preotul românesc îu menținut și la noua bise- 
rică. Companiștii țineau foarte mult la preotul adus din „Archi- 
pelagos“ ca să învețe grecește pe copiii lor, de aceea ei fură 
foarte jigniți de măsurile luate de vlădicul ortodox al Ardealului, 


Ghedeon Nichitici care „a dat putere la popa rumânesc asupra 
părintelui grecesc“. Dar adevărata cauză a supărării lor era fap- 


tul că epitropii bisericii puși de episcopul Nichitici „nu plătesc 
rânduita simbrie părintelui grecesc, fiindcă plătesc la popa ru- 
mânesc deplin“ (p. 40). 

Lupta se dădea de altă parte și între cele două categorii 
de neguţători din Brașov-Cetate, între companiști şi între „bul- 
gheri“ sau „civișii“ cari au zidit noua biserică. Intrun moment 
ruptura părea a îi completă, căci vedem pe „birăul“ sau judele 
„Cumpaniei“, Dumitru Diamandi și pe „juraţii“ lani Hristu și Ion 
Pană comunicând episcopului Ghedeon, într'o scrisoare compusă 
într'o îrumoasă limbă românească, că din pricina „nestatornicii, 
a vicleşugurilor ascunse, zavistii, urăciuni și a mândrii satani- 
nicești“ a „bulgherilor greci“ ai Brașovului „s'au depărtat“ de 
noua biserică şi „iarăşi au intrat în iubita și păciuitoarea ca- 
pelă“ a lor „împreună cu duhovnicul“ lor „părintele Hristofor, pen- 
tru ca să slujească acolo, precum și mai nainte de 150 de ani 
să sluja cele ce sânt cu cuviință pentru mântuirea sufletului“ 
(Nr. 104). 

„Cetăţenii“ sau „bulgherii“ necompaniști, adevărații înteme- 
ietori ai  bisericei, erau în cea mai mare parte Români cari 
nu Știau grecește şi de aceea era îiresc ca ei să stăruiască pen- 
tru prioritatea limbii românești în biserică. Precum știm și din 
documentele arhivei Brașovului relative la această chestiune, 
publicate de regretatul protopop Bartolomeu Baiulescu în „Mo- 
nografia bisericii Sf. Adormiri din Cetatea-Brașovului“, 4 dintre 

cititorii bisericii Sf. Treimi, Costea Gianli, Mihail Cristof, Ema- 
noil Calfovici și Nicolae Ştefan au declarat și cu prilejul „in- 
vestigației“ din Mai 1780 a comisarului guvernului, contele 
Francisc Nemes, că năzuințele companiştilor sunt fără temeiu 
pentru că „cea mai mare parte a Românilor din Cetate .... și 
mare parte a înseşi nevestelor Grecilor de aici fiind transilvănence 
nu înțeleg limba grecească“ și pentrucă „Brașovul nu este țară 
grecească“ (Coronae Grecia non est). Care era punctul de ve- 
dere al „ţivişilor“ necompaniști ni-l spune lămurit şi fragmentul 
de concept publicat de d-l prof. lorga în seria 2-a, No. 20, în 
care citim: „zic tivișii că această biserică s'au făcut cu iscălitura 
rumânească şi nu-i pot scoate; apoi iar ei zic că de să vor 
scoate Rumânii, trebue să scoatem noi şi pe Rumânii cari sânt 
în Cumpanie“. 

Faptul că cea mai mare parte a neguțătorilor brașoveni nu 
părăsiseră biserica Sf. Nicolae din Șchei și faptul că unul din- 
tre ctitorii bisericei Sf. Treimi, Nicolae Ştefan, zidise cu cheltu- 
iala sa o frumoasă biserică de piatră și pentru Românii din 
cartierul „Brașovechi“, a încurajat și mai mult pe companişti 
în acţiunea lor de acaparare a nouei biserici. Pentru a-și ajunge 
scopul, companișştii întrebuințară toate mijloacele posibile, 
afirmând chiar şi lucruri neconforme cu realitatea și făcând 
„mincinoşi“ pe adevărați ziditori ai bisericii (Nr. 175). Necom- 
paniștii și „cetățenii“ fiind mai puțini „greci“, ce era mai natural 
decât ca în acțiunea începută companiștii să se ocrotească subt 
pavăza „grecismului“. Ei nu se rușinară de a corupe cu daruri 
bănești şi pe unii funcţionari înalți ai Cancelariei Aulice (mi- 
misterul și forul suprem apelativ al Transilvaniei din Viena), 
oferind consilierului „Crontal“ (von Kronenthal), un Sas din 
Sibiu, nu mai puţin decât 100 fiorini renani (Nr. 174), reu- 
şind pe această cale să obțină și o sentință favorabilă, prin 
care administraţia bisericii Sf. Treimi fu predată Companiei de- 
clarate „naţionale grecești“. 

Îndată după sosirea ordinului favorabil al Cancelariei din 
Viena, cu Nr. 3069 din 1796, Compania să și grăbește să comunice 
„Conzistoriumului“ ortodox din Sibiu următoarele: „fiindcă 
Rumânii atât din Bolgarseghi (Șchei) cât și din Braşovechi au 
biserici şi preoți, aşa dară noi pe numitul capelan (preotul ro- 

mânesc Gheorghe Hainăs) din slujba sa am oprit“ (Nr. 165). 
Se *nțelege că „cetățenii“ nu s'au lăsat așa de ușor bătuţi și 
lupta a continuat aprig mai departe. In Martie 1800 companiștii 
scriau omului lor, „notarășul“ maghiar Alexi Ghiujto: „Domnule 
„... să iai sama bine, să nu fie agentu (Cancelariei din Viena) 
cu 2 feţe, să fie și cu iei şi cu noi. Să nu se uite domnu la o 
sută de florinți ca să cheltu:ască mai mult la dreptatea noastră 
şi să isprăvească treaba“ (Nr. 175). 

Deși m'au reușit să-și recapete rolul pierdut în conducerea 
bisericii Sf. Adormiri, necompaniștii și cetăţenii au izbutit totuşi 
să reinstaleze pe preotul românesc în biserică, aducând în locul 
lui Haines, devenit preot militar, pe făgărășanul Nicolae Panovici. 
Pace însă de atunci înainte m'a mai fost. In 1815 companiștii 
se plâng iarăși Magistratului că „având parohul numai vro 30 
de familii greci cu neputinţă este a ținea doi preoți“. Con- 
îlictul intră din nou într'o fază acută și în 1817 preotul Panovici 
este forțat să părăsească biserica. Episcopul Vasile Moga porun- 
cește însă la 17 lanuarie 1817 „părintelui namesnic numit întâi 
al Brașovului, Radu Verzea“ să „întroducăluiască“ din nou pe 
Panovici şi să oprească dela slujbă pe preotul grecesc care 
„nici decât să nu mai slujească la nici o faţă de neam rumâ- 
nesc“ (Nr. 242). 

Vedem însă și pe câțiva fruntaşi români băștinași din 
Brașov, nemulţumiţi din diferite cauze cu Panovici, declarându- 
se pentru îndepărtarea lui (Nr. 247). 

După răsmirița dela 1821 Românii „cetățeni“ trimit o su- 
plică guvernului Transilvaniei cerând ca să se aducă în locul 
„capelanului călugăr .... un popă rumânesc care și limba 
grecească înțelege, să slujească slujba dumnezeiască în limba 
rumânească și „să [i se dea îndărăpt .... patronatul iuș (jus 
patronatus) care l-au avut mai 'nainte la biserica grecească“ (No. 
250). Românii brașoveni mau mai putut însă să-și recâștige 
drepturile pierdute la această biserică. 

Nu puţin a contrbuit la întărirea companiștilor şi faptul 
că ei dobândiră un nou și puternic ocrotitor în însăși persoana 
ultimului vlăstar direct al Brâncovenilor, a marelui ban Grigore 
Brâncoveanu, care se așezase la Brașov şi devenise unul dintre 
cei mai mari sprijinitori ai bisericei Sf. Treimi, căreia îi lăsă 

prin testament și întreaga sa avere din Ardeal. Având o cultură 
grecească, vorbind și scriind mai bucuros în această limbă, nu 
e mirare că Brâncoveanu nu se opuse tendințelor grecizante ale 
companiștilor şi că în testamentul său lăsă o sumă însemnată 
pentru înființarea la Brașov a unei şcoli mai înalte cu limbă de 
propunere grecească. 

Antagonismul dintre companiștii recunoscuţi acum de 
Greci și de forurile administrative ale țării!) și între „cetăţenii“ 
români devine tot mai mare așa încât îi silește pe aceştia din 
urmă să înființeze în 1833 o nouă biserică în Cetate. De atunci 
şi până în deceniul al șaselea al veacului trecut, deceniul des- 
ființării companiei, actele românești sunt foarte rare și se re- 
feră aproape numai la administrarea moșiilor brâncovenești. 
Incepâni de pe la 1820 companiștii îndrăznesc chiar să se 
numească „obștea grecească din cetate“ (Nr. 249). Companiştii 
cu sentimente mai pronunțate românești intrară însă cu toţii 
în noua asociație comercială a „Gremiului român neguțătoresc“ 
din Braşov, înființat la 1828 și recunoscută de guvern la 1838. 
Compania ne mai având nici un rost fu desființată după 1848 
de guvernul austriac, ne mai rămânând în locul ei decât o ne- 
însemnată „obşte grecească“. 

Se știe că după ajungerea la cârma bisericii ortodoxe a Tran- 
silvaniei a marelui arhiereu Şaguna, Românii brașoveni au reîn- 
noit cu sprijinul său procesul pentru recâștigarea bisericii Sf. 
Treimi. Şaguna reintroduse în 1857 limba româneasă în această 
biserică iar la 1866 întreaga obște românească din Cetate trecu 
la ea. Procesul, care luă din ce în ce mai mult un caracter mai 
pronunţat politic, dupăce fu câștigat de Români în primele in- 
stanțe, se termină totuși în 1892 prin cunoscuta sentință nefavo- 
rabilă a Curţii de Casaţie maghiare din Budapesta. 

Documentele mai vechi ale volumului ne descoper însă, pas 
de pas, urmele interesante ale vieţii românești din trecut ale 


1) Că cuvântul „Grec“ nu avea în secolul al 18-lea, în Ardeal, un în- 
țeles nafronal ne-o spune și istoricul maghiar de atunci Iosif Benk5, scriind: : 
„poporul unguresc şi românesc din Ardeal numeşte Greci pe neguțătorii de 
orice nație“ (vulgus Hungarorum et Valachorum in Transilvania, mercatores 
cujuslibet nationis Graecos appellat) — Transsilvania, olim Dacia Mediterranea, 
Tom. 1, ed. 2-a, Cluj, 1834, pag. 489. 

Companiei. Sunt diferite zapise, scrisori comerciale, apoi acte 
judecătorești scrise în interesanta limbă juridică românească de 
atunci a Transilvaniei, amestecată cu expresii latinești. Găsim 
mai multe acte private familiare şi foi de zestre românești, ca 
aceea a Nastasiei, fiica companistului Gh. Pop (Seria 2-a Nr. 
37); găsim „diata“ românească a Armânului născut la Bitolia, 
Hagi Mihali Bojină (Nr. 70); inventarul românesc din 1806 al 
averei mobile a companistului „Hagi lohan Bobescu“ (Nr. 67) etc. 

In fruntea volumului se publică și interesanta și valoroasa 
cronică românească a fostului „notar“ al Companiei la începu- 
tul veacului trecut, Antonie Constandin, fiul unui Macedonean 
cu același nume venit în anul 1738 la Braşov. 

Publicaţia aruncă o nouă și favorabilă lumină asupra ro- 
lului Românilor în Compania comercială de odinioară a Brașo- 
vului şi este de neprețuită valoare pentru reconstruirea trecutului 
cultural al neamului nostru în genere. 


(2) 

. . . 
Scrisori vechi 
Comunicate de Ax. B. 
Onorate Domnule Prefect ! 

Binele și fericirea Patriei în vremi aşa critice pofteşte ca 
Posisorii ei să fie bărbaţi strașnici, cu sentimente curate, cu cujete 
fericitoare, cu on cuvânt, oameni pe a cărora umere posiția Pa- 
triei să nu să cutremure; cunoscându-te eu pre Domnia ta astfeliu 
de bărbat am primit cu bucurie în aci alăturata scris(o)are cu- 
prinsă trimiterea mea la Sălcia unde vrăşmaşii adunându-să cer 
pregătiți ca să inrumpă întră munţi, de unde apoi nu i-ar putea 
sc(o)ate. Scopul trimiterii mele m'am silit a-l înplini. Şi ce am do- 
bândit? — pentru strădanie, ocară, pentru cugetele bune ale mele go- 
nire, precum arată aci ad(ă)ogate scrisori, din cari să vede cumcă 
pe mine mă face răpitoriu de cassă, adecă hoţiu. — Incât îi pentru 
mine, mă d(o)are că numele meu care până acuma au fost păstrat, 
print”on om s'au mânsolit, care postului lui nici odinio(a)ră nu 
corespunde, fiindcă cel mai mult timp îl petrece acasă, părăsind 
lagăru, lăsând povăţuitoriu acesta pe oameni cari ostaşii îi înpră- 
ştie di lagăr, care întrebându-să Todor Vasilie şi preotul din Silvaş 
au ieşit la dovadă. 

Măsurile acestea care le-au luat Domnul Prefect Balint, după 
socoteala mea sunt Patriei foarte primejdioasă, și mie mi-au causat 
vătămare, cu atât mai vârtos, pentrucă banii pretinşi nu i-am pră- 
pădit, fără picând cu calul eu am rămas iară calu meu a fugit, şi 
când mi-au adus dăsaşii (sic), atunci în presenţa mai multora s'au 
adevărat paguba nu numai (a) banilor lagărului, ba şi a mei 70 
galbeni. 

Dar argumentile mai sus în (indescifrabil) adusă, să vede 
cumcă nu numai mie iar şi Patriei aduce nefericire, pentru care 
mă rog ca la a său loc să binevoeşti a exopera ca părţile care 
sunt amenințate de dujmani să să puie în securitate şi numele 
meu cel vătămat să să întrăgească, cu atât mai vârtos, fiindcă eu 
nu pe cămara Domnului Balint fără pentru Domnia ta şi fericirea 
Patriei am mers la Lagăru Sălcia. 

Fosolosul rugământului (sic!) meu sperând am rămas al 


Domniei tale 
umilit serv 


Fără dată (ss) Pr. N. Bălăceanu (?) 

Onorate Domnule Prefect ! 


In annu trecut înnainte de începutu Revoluţiunei am împru- 
mutat pe doi oameni cu nume Furdui lie Calea şi Onyits loann 
Ottosel din Sohodol, pe lângă usura legiuită cu 440 fr., patru sute 
patruzeci de fiorini în bani de argent jurăitori. Terminu astă iarnă 
precuim contractele, care le am legiuite, când vei binevoi a porunci, 
limpede vor dovedi, au trecut şi totuşi încă până în ora de acum 
nu mai pociu căpăta dela dânşii îndărăpt sudoarea, mai de multe 
rânduri cu buna provocându-i. 

Cu plecăciune mă rog de mult Onorata Domnia ta, care ai 
în mână frânele populului acestuia — ai bunătate pe acești mai 
sus numiţi doi datorişi ai mei a-i restringe să mă excontenteze 
din următoarele pricini : 


a) Este datorie limpede cu contracte legiuite vrednice de cre- 
dință, şi ținere în cuvânt este. 

b) Sunt oameni în stare bună, cât fără de a pătimi dânşii 
pentru aceasta, mă pot excontenta. 

c) Banii aceştia sunt înnainte de începutu Revoluţiunei dați, 
per consequens este limpede sudoarea mea, precum fără îndoială 
şi Onoratei Domniei tale prea bine îţi va fi cunoscut, — şi 

d) Dacă banii aceştia nici acum nu-i voiu putea căpăta — 
râdicându-se preţu la toate pentru susținerea vieții, ne mai căpă- 
tând nici plată — sum silit cu maica mea denpreună a răbda, şi: 
mai în urmă încă şi a muri de foame, — şi a mă ascunde dintre 
oameni de gol, neştiind alt modru prin care să-mi susțin viața 
mea și a maicii mele. 

Pe care mângăioasa ordinațiune pentru a mea consolaţie 
rugând tot deodată 


Al Onoratei Domniei tale applecat 
Câmpeni 18 lunie 1849 


6 (ss) Petru Ivanette 


Invăţătoriu din Câmpeni 
Adresa : 


Onoratului Prefect al Aurariei Gemine 
Domnului Avram lancu 
cu onoare Loco 

Prea Cinstitului D. lanc !) 


în Câmpeni. In de grabă să margă 
să nu să înpedece. 


; S A : (rupt) : , ; până 
vom fi vii şi tot vom fi. După poruncile ce ni le-ţi scrie noo iată 
ce putem face, adecă 120 (indescifrabil). Şi de Todea Ştefan să 
nu gândiţi că do(a)ră iaste om precum Mărişenii lui zisără că au 
mânc(a)t banii depă boii Ungurilor; apoi noi ne ferim de Unguri 
ca de foc, precum şi amu vă înștiințăz că sunt cinci 5. boia fra- 
ților romani (sic), adecă unu iaste alui Gânscă Gligor care şi om 
ne adusă. Pre Miniles (2?) ne rugăm să(]) trimiţi în Mărişel. De 
luc(r)ul acesta să nu facem noi unul la altul rău, ci de vom putea 
bine că așa ne va binecuvânta Dumnezeu. Vini dela Cluj P. Ioan 
Condor şi ne aduse veste bună cumcă Do(m)nul Urban să bătu 
cu falnicii Ungur(i) la lad adecă dincoace de Bistriţă, şi ţipară 
jos din Unguri 5249 şi vo câţ(i)va opri apoi. Domnii iară fug în 
Ţara ungurească, apoi bine vă păziţi. Şi de tot vă ajute bunul 
Dumnezeu , . (rupt) .. lară Ungurii sunt mulți aci lângă râu şi 
vreu . . (rupt)... la dumnavoastră. Amin. 

(Al Domeni(i)lor voastre bine voitori 

(Mă)năştur, 1849, 22 lunie 
(Restul rupt) ..... 


* 


Pria Cinstit Mării sale Vrednicului nostru Patron Avram 
lanku ! 


Eu cel mai din jos scrisul mă rog prea Cinstit Măriei Tale 
a mă îndrepta pentru bucatele ungurești: grâul, cucuruzul, fânul 
care s'or dat în câştig la mine a le strânge şi acuma vedem că-i 
venită poruncă a le da la proprietari. Şi până acuma am dat la 
proprietari cu porunca D. Comisari: 750 ferdele grâu (şapte 
sute de ferdele de grâu și cinzăci), şi fânul s'au dat mai tot, cu- 
curuz s'au dat puțin. Aşa eu mă rog prea cinstit Măriei Tale 
pentru grâul care s'o dus în măgăzinul din Câmpeni, pentru care 
am şi căpătat chitanție pă 377 pătrare şi o jumătate, să faci bine a 


1) Descifrată de di A. A. Mureşianu. 

mă îndrepta pentru acel grâu cum să fie ca să ştiu eu că sânt 
foarte mult mustrat de Comisariul din Hălmagiu Hosu. Şi mi-au 
zis că de nu oiu avea poruncă în scris dela prea cinstit Măria 
Ta, mă va băga în temniță şi mi-oiu pierde şi viaţa, aşa eu sânt 
foarte năcăjit pentru acele cuvinte, pentru care nici eu nu ştiu ce 
să fac, aşa câte bucate am dat la proprietari, tot cu porunca D. 
Comisari şi dela măna proprietarului mi-au dat chitanță (Kivitanţie). 

Leucan Niculae venind cu fân, ovăs măgăzin(!) în lipsa lor 
oprindu-l au zis că el au fost Mayr (maior?) şi puindu-l în vardă 
acolo l-au tot bătut până şi-au dat sufletul. 

Al prea cinstit Măriei Tale sânt cel mai aplecat aşteptând 
îndreptarea pentru toate 


Vaca 25 Martie 1850 
(ss) loan Manea 
P(reot) în Vaca 


Copie 
Cinstite Părinte și D. Prefect Butean! 

Din pacinile (pățaniile ?) groaznice din partea Ungurilor veniţi 
de abia eri scriu următoarele: despre D-ta fuse întrebare, Moga 
unde-i, cu cine îi dus şi aşa nefiind nainte-le, cercară după arme 
şi moniţie. — Aduseră dela gerari cheile lui şi fiindcă geraru era 
beteag, tisturile!) dela Unguri toate uşile deschiseră, câte putură 
cu frumosul, iară unde nu putea deschide, stricară petutindenea 
ce să tâmplă oriunde în căşi mai bun(e): luară lumini, 
beutură, carne de porc şi haine, şi podelele casii le desfăcură ca 
să găsească însă nu găsiră nimic. In pivniță pagubă în beutură 
mai — şi toate după cum le-ai lăsat. Dela crâşmărița Ana am 
primit 40 fr., pru(n)cii sunt în pace. 

In cvartir în căsile înnainte au fost tisturile cătăneşti din Bihar 
dintre ai și Săcuilor, carii cu a lor jefuire au stricat mai mult. 

Despre Halmagiu parte de oameni nu-s acasă, şi numai în- 
trebare s'au făcut că unde-s oamenii, — şi la cei ce aw rămas 
acasă nimic nu le-au făcut, fiindcă ei zic cumcă au venit să facă 
pace şi numai cine le va sta în contră cu acela vor repezi isbândă. 
Fără cu toată pacea lor bieţii de oameni bajocuriţi, traşi, năcăjiți, 
hurțuluiți 2) într'atâta cât Dumnezeu ne mai ştie. 

1) Ofițerii. 

2) purtați încoace şi 'ncolo. 

Pe Popa din Tomeşti veni(n)d cu steag alb de pace şi cu 
poporul numai decât l-au prins și-l trimiseră cătră Oradia Mare 
până când Dumnezeu ştie, spuind numai atâta că popa au fost 
căpitan. 

Armata Ungurilor stă din călăreți coşuteni 25, Unguri căsaşi 
dela Salonta şi 240 călăreţi din mai multe feluri de ginte care 
bine sunt înarmați cu săbii, pistoale și carabine. Săcui sunt 1200. 
3 companii cătane, 12 centeşi dela Arad la care li s'au și poruncit 
a merge îndărăpt. Aşa dar toată putearea lor care se află, în Zarand 
se află. Stă din 2700 cu 7 tunuri de 3 ocale fonţi. 6 ocale, 9 ocale 
de mari gloanțele. Intre cătanele Ungurilor mulți sunt Români şi 
toți tineri săteni de ai noştri pacicini (pacinici?); între cătanele 
săcueşti s'au auzit vorbind că de s'ar vedea odată în Ţara lor să- 
cuiască, pe panclica coşutană să spurcă. 

Până astăzi m'am putut aci da nici on (sic!) rând de scri- 
soare. Acum în Hălmagiu sunt 70 de Unguri slabi cu puști, polgari 
din Vilâgos (Șiria). Ceilalţi se duseră în Baia de Criş şi Brad, 
până când nu ştiu, bine ar fi înțeles cu Deva. 

Tisturi în Hălmaj: solgăbiro Nemes Dani, eskiit, fostul pro- 
fesor Locotus notar fu Curtan, fără oamenii nu-l voiră şi ru- 
gară pe fostul profesor Gyiulai şi aşa acuma este el — birău — 
Lukăcs a eieni (?) fostul arestat. 

Dat în 15 Ianuarie 18491) 

N. B. Circumstările nu-mi îngăduiră a-ţi împărtăşi scrisoarea 
la cvaltir și de bun credincios am rugut pe acest ducătoriu de 
Scrisoare cutare Adam din Bodești care s'au legat că va slu- 
gări pentru împărat şi Țară, şi vai de noi Românii. 

Pentru bancnotele coşutene en dus(în ducere?) fuseu arestat 
între Săcui, şi aşa, Dumnezeu cel viu să vă ajute, şi la toţi să ne 
poarte de grije, năcăjiți trăim. 2) 


1) Scrisoarea nu e iscălită. 

2) Cu ortografia originalului: „Circumsterile nume în geduire âci in- 
pertesi scrisoareă lâ cvâltir, si de bun credincos âm rugât pe âcest ducetorii 
de scrisoare cutării âdâm din bodesti câre sâu legat cevă slugeri pentru in- 
perât şi Csare, si vâi de noi români. 

pentru bancnotele Cosutene en dus fuseu ârestât in tre secui, si âsă, 
Dumnezeu cel viu se ve âzute, si la toci sene poărte de grize, necezici 
treim“, 

Dintr'o petițiune din anul 1848 adresată 
Cătră Măritul Comitet a Naţiunei Române 


nu s'au păstrat decât iscăliturile celor de mai jos şi şirele din 
dosul foii deteriorate. 


(ss) Nicol. Bota, Major, bat. 1. 

(ss) Nicolae Popp, Par. şi Căpitan Igiului 

(ss) Vasilie Popp, Paroch (indescifrabil) 

(ss) Mihaiu Cirla, Parochul ” şi comisariu 
Provincial în Loagăr — din Ighiu (2) 

(ss) Duna Sandor, Căpitanu Gardei Naţionale din Tiuş 

(ss) Michael Papp, Paroch Boros—Bucerzii 

(ss) Constantin Barb, Căpitan Galtiului 

(ss) Popa Partenie, Căpita(n) M. Sz. Imbrului 

(ss) Vlad Nicolae, Căpitan Coslardului 

(ss) Ros luon din Tzibea 

(ss) loan Bagyila, Căpitan Ampoiţii 

(ss) lacob Popp, Căpitan B. Bucerzii 

(ss) Nicolae Nistor 

(ss) (rupt) n Lăszl6, Căpitan 

(ss) (rupt) Oltyan, Căpitan Benicului (2) 

(ss) (rupt) Angel, Căpitan în Craco (Cricău 2) 


(ss) (rupt) . . . Căpitan 
(ss) (rupt) Ratz, Paroch 
Pe verso: 


Se trimite Coadministratorului Poruţiu ca să cerceteze toată 
cauza mai de aproape, iar în trebile administrăciunii să mângăie pe 
suplicanţi însăși administratura. 


Sabiu 23 Dec. 1848. 
(ss) G. Baritiu 
secretar 
* 


Mult Onorate Domnule Tribun ! 1) 
Mult prețiuite frate ! 


Mi-ai plinit o rugare foarte mare pentru care îţi sânt înda- 
torat în veci. Fii bun mai plineşte-m(i) şi aceasta care este: că io 


') Descifrată de d-l A. A. Mureşianu. 

m'am rugat de D. Preiect să mă înștiințăză pus-au ceva pași 
pentru frate-meu losiv care este prins la Maghiari, sau ba ? Mai 
încolo să-mi deie un pas (paşaport) să mă pociu duce la Hondol 
la Pipoş Lazar unde mi-aş căpăta plata până la altă rânduială. 
Domnu prefect fiind cu multe cuprins la aceste încă nu mi-au 
răspuns. Așadară încredinţat fiind de activitatea Domnie(i)tale te 
rog să binevueşti sau a-mi mijloci de la D. Prefect (vreun ră)spuns 


favorabil, sau (rupt) . . . a-mi trimite Dom (rupt) 
cu care să mă pociu (rup) . . . Fii . . . (rup). 
asta rugare ca (rupt) . . . (s)unt dator aţ(i) (rupt) 
favorabil rămân (rupt) une 
Ofenbaia 1849. Adevărat amic 
lunie, 11 zile. Demetriu Moga 
Adresa : Mult Onoratului Domn Tribun 


Nicolae Corcheș cu 
toată cuviinţia 
Câmpeni. 
Frate Corcheş 


Fă bine şi-mi trimete lucrurile mele care au rămas la Dneata 
adică un surtuc îmblănit, o păreche de pantaloni şi un mundir 
militar; toate acestea aici unde mă aflu în sălaş ja popa Mol- 
dovan, căci am mare lipsă de ele. 
| 1849. 1 Aprilie (ss) C. Viţianu 
Adresa : Domnului 

Tribun Nicolae Corcheş (scris Corcesh) 


la Câmpeni 

Un articol scris de Augustin Treboniu 
Laurian în limba germană 


Români sau Valahi 
de Carol M. Gâllner 


In anul 1848 s'a discutat mult în cercurile săsești problema. 
dacă numele Românilor este cel de Români, sau cel de Valahi, 
Așa Ilohann] G/ottfried] M(iiller], rectorul academiei de drept din 
Sibiu, susține într'un articol publicat în ziarul săsesc „Transilvania“ 
(Anul 1848, No. 59) că numele Românilor ar fi cel de Valahi. 
La articolul amintit răspunde Augustin] Tireboniu] Llaurian] în 
acelaș ziar (Anul 1848, No. 61). În acest articol, necunoscut cer- 
curilor literare române, Augustin Treboniu Laurian combate părerea 
lui Miiller, arătând că numele Fomânilor poate să fie numai numele 
de Români, deoarece Românii nici nu cunosc în limba lor termenul 
de Valahi, 

Iată articolul în chestiune al lui Augustin Treboniu Laurian : 


Români sau Valahi.:) 


Sub titlul acesta citim un articol în Transilvania No. 59, în 
care domnul I/ohann] G/ottfried] M|iiller] încearcă să combală afir- 
mafia recunoscută deja de doi dintre cei mai stimaţi scriitori saşi, că 
adevăratul nume al fiecărui popor ar fi acela, cu care el însuși se 
numeşte. Domnul I[ohann] G[ottfried] M[iiller] afirmă, că numele de 
Rumuni ar fi evident numele de Romani stricat. Pronunţarea să- 


5 cf. Trausch, Schriftstellerlexikon II, 451. 
) Romanen oder Walachen. 


Unter diesem Titel lesen wir einen Artikel in der Transil- 
vania Nr. 59, worin Hr. I[ohann] G[ottfried] Mţiiller] sich bemiiht, 
den bereits von zwei der geehrtesten săchsischen Schriftstellern 
anerkannten Satz, dass der wahre Name jedes Volkes derjenige 
sei, mit welchem es sich selbst nennt, zu widerlegen. Herr I[ohann] 
Glottfried] Mţiiller] behauptet, der Name Rumuni sei offenbar ein 
verdorbenes Romani. Das săchsisch ausgesprohene Rumuni ist 
wohl ein verdorbenes Romani; die Romănen aber haben sich nie 
Rumuni, sondern stets Români genannt und dieser Ausdruck ist 
nicht nur kein verschiedener, sondern ein vollkommen identischer 

sească a numelui Rumuni este probabil o pronunțare vulgară a 
cuvântului Romani; Românii însă nu s'uu numit niciodată Rumuni, 
ci toldeauna Români și termenul acesta nu numai că nu este deo- 
sebit, ci este cu fotul identic cu acel de Romani. Românilor le pare 
foarte rău că Sașii nu-l pot pronunța pe 0 scurt al lor în dor- 
mimu, morimu, portamu, Români, etc., care este o semivocală 
între o şi u; şi mai mult încă le pare rău că ei confundă în mod 
fals românescul â din cuvintele lână, mână, păgânu, Românu, 
elc. cu nemfescul u atât în graiu cât şi în scris. Dacă ei o fac 
aceasta nu pot să dea însă vina asupra Românilor, cari ştiu să 
indice foarte precis aceste nuanțe. Episcopul Şaguna n'a stăruil ca 
Românii să se numească Romani, precum afirmă domnul I/ohann] 
G/ottfried] M|iiller], căci aceasta ar fi fost cu totul de prisos — ei 
se numesc aşa şi s'au numit așa întoldeauna — ci s'a cerut ca 
Românii să fie numiți în actele legale ale celorlalte conațiuni cu 
numele lor adevărat de Români, din cauză că nu cunosc în limba 
lor numele de Valah și Qiah. Domnul I/ohann] G[ottfried] ML[iiller] 
replică la aceasta, că Germanii ar pulea să pretindă cu acelaş 


mit jenem Romani. Es tut den Romănen recht leid dass die Sachsen 
ihr kurzes o in dormimu, morimu, portamu, Români, etc., welches 
ein Mittellaut zwischen o und u ist, nicht aussprechen kânnen und 
noch leider, dass sie das românische â in lână, mână, păgânu, 
Românu etc. fâlschlich mit dem deutschen u sowohl in der Sprache 
als in der Schriit verwechseln. Wenn sie aber dieses tun, so 
miissen sie die Schuld nicht auf die Românen schieben, welche 
diese Nuancen sehr genau anzugeben verstehen. Der Bischof 
Schaguna bestand nicht darauf, dass die Românen sich Romani 
nennen sollen, wie Hr. I[ohann] G[ottiried] Mliiller] behauptet, 
denn das wâăre ganz iiberfliissig, — sie nennen sich so und 
haben sich immer so genannt — sondern man verlangte, dass die 
Românen in den gesetzlichen Akten der iibrigen Mitnationen 
Siebenbiirgens bei ihrem wahren Namen Romani genannt werden 
sollen, aus dem Grunde, weil sie in ihrer Sprache die Namen 
Walachen und Vlachen nicht kennen. Hierauf erwidert Hr. I[ohann] 
G[ottfried] M[iiller], dass die Deutschen mit demselben Rechte 
verlangen kânnten sowohl von den Românen, als auch von den 
andern Nationen Deutschi gennant zu werden, was ungereimt 
wăre. Die Ungereimtheit ist aber auf keinen Fall so gross, denn 
die alten Deutschen heissen ja schon bei den lateinischen Schriit- 
stellern Teutones im Mittelalter 'Theotisci, im  Altfranzosischen 

drept atât dela Români, cât şi dela celelalte națiuni să fie numiţi 
Deutschi, ceeace ar fi absurd, Absurdifatea nu este însă în nici un 
caz așa de mare, deoarece vechii Germani sunt numiți deja de către 
scriitorii latini, Teutones, în evul mediu Teotisci, în franceza veche 
Tudesques, în spaniola Tudescos şi în italiana Tedeschi. Nu în- 
seamnă aceasta tot atât ca Teuische? In ceeace privește termenii 
de Germani şi Allemands, ei sunt tot nemțeşti, adică Germani și 
Alemani. Prin urmare, ne-am putea îndrepta în această privință numai 
împotriva unilateralității, nu însă și a inexactităţii afirmării întregi. Ro- 
mânii nu-i numesc pe Germani în scris și în limba mai cultă numai cu 
slavonescul Niamţi, ci și cu termenul vechiu nemfesc de Germani și 
dacă vreau îi numesc și cu numele de Teufesci de azi; tot din 
aceeași cauză pentru care ei numesc pe Unguri Maghiari şi pe 
Boemi Cehi. De altfel principiul acesta este atât de recunoscut, în 
general, că fiecare localitate, fiecare fară și liecare popor trebue să 
fie numit cu numele său propriu şi geografia mai nouă ne dă mii 
de exemple despre aceasta, încât orice discuţie despre aceasta trebue 
să fie privită ca încheiată. Insă în ceeace-i priveşte pe Români, 


Tudesques, im Spanischen 'Tudescos, im Italienischen 'Tedeschi. 
Ist dies aber nicht soviel als Teutsche? Was die Benennungen 
Germani und Allemands anbelangt, so sind sie ohnehin Deutsch, 
nămlich  Germanen und Alemanen. Folglich hătte man Grund in 
dieser Hinsicht blos mit der Einseitigkeit, aber nicht mit der 
Richtigkeit im Ganzen zu streiten. — Die Românen nennen die 
Deutschen in der Schriît und in der gebildeteren Sprache nicht 
mehr mit dem slavischen Niamtzi, sondern mit dem altdeutschen 
Germani und wenn sie wollen auch mit dem jetzigen Teu- 
tesci; und zwar aus demselben Grunde, aus welchem sie die Un- 
garn Magyari und die Bohmen Cechi nennen. Ubrigens ist dieser 
Grundsatz so allgemein anerkannt, dass man jeden Ort, jedes 
Land und jedes Volk bei seinem eigenen Namen nennen muss 
und die neuere Geographie gibt uns tausend Beispiele dafiir, 
dass jeder Streit dariiber schon als erledigt betrachtet werden 
muss. — Aber auch in Hinsicht der Romănen ist dieser Name 
schon  seit mehreren Dezenien sowohl im Deutschen, als im 
Franzosischen so gangbar geworden, dass Schriftsteller von 
grosseren Bedeutung schwer wieder zu dem trivialen Walachen 
zuriickkommen werden. — Was die Vieldeutigkeit des Wortes 
Romanen und romanisch betrifit, wie Hr. lI[ohann] Glottfried] 
Mţiiiler] behauptet, so verschwindet alle Ungenauheit, sobald man 

numele acesta a fost de multe decenii întrebuințat, atât în limba 
germană cât și în limba franceză, încât scriitorii mai importanți cu 
greu ar putea să se întoarcă la vulgarul Valah. In ceeace priveşte 
înțelesul multilateral al cuvântului Romani [Romanen] și roman 
[romanichs], precum afirmă domnul I[ohann] Gottfried] M_iiller], di- 
spare toată inexactitatea îndată ce numele este scris potrivit, anume 
Români [Românen] și românesc [românisch], așa cum o face po- 
porul căruia îi aparține acest nume. 

Noi rămânem aşadar la afirmaţia recunosculă în întreaga ei 
extindere de către doi dintre cei mai stimaţi scriitori sași, că ade- 
văratul nume al fiecărui popor este acela cu care el însuși se nu- 
mește şi pretindem și dela ceilalți stimaţi bărbaţi germani aplicarea 
acesteia în privința numelui de Români. 


Alugustin] Tlreboniu] L[aurian]. 


den Namen gehsrig schreibt, nămlich Românen und romănisch 
wie es das Volk tut, dem es angehârt. 

Wir bleiben also bei dem von den zwei der geehrtesten 
săchsischen Schriftstellern anerkannten Satze, dass der Name je- 
des Volkes derjenige sei, mit welchem es sich selbst nennt, in 
seiner ganzen Ausdehnung und verlangen auch von den iibrigen 
geehrten deutschen Mânnern die Anwendung desselben in Betreff 
des Namen Romănen. 


A[ugustin] T[reboniu] Laurian]. 

Cântec din amurg 


Cântarea asta tristă 

Ce picură 'n amurg 
Sfielnic însoţită 

De sunet de ghitară, 

S'o pierde 'n larg de lume 
Ca apele ce curg, 

Ca freamătul de frunze 

În liniștea de seară. 


Și mulţi vor asculta-o 

Din treacăt, neștiind 

Că fiecare notă 

Ce tremură-a fost preţul 
Amar al unei clipe 

De sbucium, că sfârșind 
Și-a strâns la piept ghitara 
Și plâns-a cântărețul. 


Ecat. Pitiș 


co 
e 

Castanii 


In noaptea asta limpede de vară 

Mi-e sufletul așa de abătut: 

Am plâns cu capun mâni și nam știut 
De ce o fac, dar știu că-i mai amară 


Durerea 'n piept acum, ca la 'nceput, 
Și stau cu capu 'n mâni și-aș plângeliară. 
— E lună sus și sfântă pace-afară, 

O lună-i sus cum nu sa mai văzut. - 


Castanii 'n drum se 'nșiră plini de floare, 
Par uriaşe sfeșnice-arginţii 
Purtând pe braţe sute de făclii. 


— Dormi, suflete, și uită ce te doare, 
Inchideţi-vă ochilor ce-aţi plâns, 
Că 'n sfeșnice făcliile s'au stâns. 


Ecat. Pitiș 

Luminile în Tomis 


E seară. De boare mișcate, 
Se tulbură plante amare. 
Luminile slabe 'n cetate 
S'aruncă pe geamuri în mare. 


Cu trista cântare de harpe 
Ce suie pe netede strune, 
Alunecă, parcă, un şarpe 
In lapte clocit de lagune. 


Și raza lovită de apă, 

In cioburi își sparge crisialul — 
Și marea pe toate le 'ngroapă, 
Le joacă pe degete valul. 


Pe când în adâncu-i se curmă, 
In geamuri lumina răsare: 

Cu două milenii în urmă, 

E lună 'ntro seară pe mare. 


Dumitru Olariu 

HEINRICH HEINE 


Asra 


Zilnic merge minunata 
Fată de sultan la șipot 
In amurgul târzielnic 

Să asculte-al apei clipot. 


Zilnic înspre seară sclavul 
La fântână o pândește. 
Apa clară cântă tainic, 
Zilnic fața-i se umbrește. 


Intr'o seară principesa 

Graiul aprig și-l destramă: 

„Cine ești? Din care ţară? 

Din ce neam? — și cum te chiamă ?* 


„Mohamed“ — răspunde sclavul 
Și din Yemen se coboară 
Neamul meu, dintr'acei Asra 

Pe cari dragostea-i... omoară. 


Trad. de Alexandru Ceușianu 

Din stânga și din dreapta 
50, 


Paginile ziarelor noastre stau mărturie de câte insistențe s'au 
pus, şi nu de ieri-alaltăieri nici de condeie de-a zecea mână, spre 
a determina intervenția autorităţilor în chestia batjocoririi la tot 
pasul a limbii noastre, cerându-se, cu drept cuvânt, înlăturarea 
tuturor inscripțiilor, firmelor, anunţurilor, afişelor etc. care nu ţin 
seamă dacă nu de cuvenita cinstire a celui mai preţios tezaur 
al unui neam: a limbii lui, cel puţin de respectul cuvenit limbii 
oficiale a Statului. Insistențele au rămas însă fără a doua zi, în- 
chise în răbduriile pagini ale jurnalelor, Corpurile Legiuitoare, che- 
mate să ne scape de această batjocură printr'un articol de lege, având 
alte îndatoriri urgente: augmentarea şi înflorilarea expresiilor 
noastre de reverință, mai ales în legătură cu duiosul cuvânt mamă, 
— evocatorul celor mai scumpe amintiri ale ființei omeneşti (doar 
nu degeaba îi consacrăm an de an o zi specială de sărbătorire) —; 
aranjarea  pilduitoarelor spectacole cu /Hora unirii, aşa Cum se 
joacă ea de „domni“ după un deceniu și jumătate dela desfiin- 
area vechilor hotare dintre „frați“: cu părul vâlvoiu, coaste vâl- 
cede, cucuie la cap şi cu maxilarele deplasate din încheieturile lor 
fireşti, transpirând de fierbinţeala entuziasmului ; cu votare de mici 
ajutoare de câteva milioane pe seama Jockey-clubului celor pe 
Care-i înțeapă ovăsul; cu reducerea lefurilor și pensiilor celor 
mereu buzunăriți; cu svântarea datoriilor celor care şi-au volati- 
lizat averile, umblând după „noroc“ sau chiorând uitându-se prin 
funduri de sticle ori alte funduri fără fund etc. etc. 

Da, da, Corpurile Legiuitoare sunt totdeauna în treabă. Dacă 
nu în treaba mai anevoioasă a Ţării, în cea mai uşoară a com- 
ponenţilor lor, în deosebi a regisorilor omnipotenţi: Auşnit, Di- 
nermann (Jehova să-l ierte!), Bercovici & Comp. 

lar autoritățile? ... Ele bietele, fără ordin mai înalt, de ce 
şi-ar pune cap sănătos sub patrafir? Ele știu prea bine până unde 
poate răzbate barba lui lțig. „Că de m'ar fi teama de sus, au 
mamă! ...“ — cum se lăuda un paznic al ordinei publice. 

Ar mai rămânea deci indignarea Românului neoficial ca ul- 
timă nădejde pentru înlăturarea acestei ruşini. 

Să te pună însă păcatele, Român împătimit de frumuseţea 
graiului părinţilor tăi, să faci ceeace ar trebui să facă autorităţile 
Statului : să pui la rezon pe vrun delicvent — de cele mai multe 
ori de reacredință — prin spoirea sau înlăturarea batjocurii, că 
autoritatea răsare ca din pământ, înhățându-te și, pe lângă re- 
clama pe care ai face-o pârlitului de delicvent şi pe lângă chili- 
pirul ce ar incasa acesta drept „desdăunare pentru paguba su- 
ferită“, alegându-te şi cu vreo pedeapsă usturătoare. 

—- „Batjocura“ de care vorbeşti, mi se pare că nu există 
decât în închipuirea ta, — îmi zise amicul în societatea căruia mă 
găsiam și căruia-i destăinuiam revolta-mi. 


— Tenşeli. 

— Nu cred. 

— Ca să te convingi însuți de realitate şi să-ți dai seama 
de cât progres — era să zic: regres — s'a făcut în această di- 


recţie aci la noi, în Braşovul cu jumătate dintre locuitori Români, 
te rog să mă însoţești. A 

Și luând-o domol, bătrâneşte, prin strada I. C. Brătianu 
(fostă a Spitalului), atrag atenţia amicului asupra unei firme. 


— „I. Cucu, croitorie civile“, — citeşte el intrigat. Ăsta-i 
Român ? 

— Mai întrebi? |. Cucu! — îi repet eu numele. 

== Pepi 


In capătul străzii, o sucim spre Hotel Coroană, în edifi- 
ciul căruia se adăposteşte biuroul de voiaj „Europa“. In vi- 
trina lui, un anunţ proaspăt pentru Românii vilegiaturişti şi pentru 
cei dornici de locomoţiune feroviară, navală sau încauciucată. 

— Citeşte ! — îi zic. 

— „Locuințele de Saison“. „Excursiune colectiv eftine“. „Bi- 
letele pentru Pulmanul Soselei să vindă aici“. 

Amicul se scărpină'n ceafă, dar tăcu. Se vedea că regretă 
„Vorba ce-mi avansase. 

Cu atenţia aţâțată acum de domnul director al biuroului de 
voiaj din plin centru al orașului, vis-a-vis de Primăria municipiu- 
lui, o luăm spre Braşovechiu cu ochii mereu îndreptați spre 
firme şi ferestri, încât mulţi din care ne vor fi observat în acea 
zi, vor îi rămas, de sigur, miraţi de înholbarea noastră pe la gea- 
murile oamenilor. 


OBCU CLUJ 


— 368 — 


Trecem în Str. Sf. loan, în care d-l Conrad Welkens oferă 
în scris trecătorilor „Fabricație în proprie“ (Eigene Erzeugnisse). 
De aci o cotim în Voevodul Mihai, unde d-l Tritsch dela Sport- 
Mode te trage de mânecă, nu cumva să treci fără să iai notă că 
„Reparature Racketelor Aci“. Şi lipită de el, Intreprinderea pentru 
furnituri industriale îți spune că acolo e „Reprezentanțe generale“. 
Și nu e stradă în care să nu-ţi sgârie ochiul câte o mostră de 
felul acestora. Că de treci prin Târgu Cailor, d-l H. Adam ve- 
steşte că la dumnealui „se primeşte Cărăușie și mutarea cu Camio- 
naji pe arcuri“, iar de rătăcești prin str. Castelului, bodega dela 
nr. 43 te invită, prin geam, la „Piiffeluțe cu cartofel“, în vreme ce 
vecinul dela nr. 41 îţi îmbie de vânzare „diferite mobilare“. 

Nici măcar prin Str. Carol — strada principală — nu poți 
trece fără să te revolţi de indolența Românului. Şi aci se găseşte 
câte-un Weber care-ţi scoate ochii cu cămăşile lui „ca munice 
lunge“ sau „munică lunge“. 

Ajunşi în capătul Străzii Lungi, ne împiedecăm de o listă de 
bucate lipită în vitrina unei cârciume. 

— „Aici se capele mâncare caldă şi reci“ — citeşte amicul. 
Tocană piperate, fripture de purcel, cafe cu lapte“,., şi alte pre- 
parate gastronomice. De băut: Sticle cu bere 13 Lei. 

Traversăm strada, la nr. 9, unde firma d-lui Lakatos ne 
lămureşte că domnia sa e „frizer de domn“ (Mă rog, mândria 
omului! ...). Şi de ce mar putea fi, în definitiv, d-l Lakatos „fri- 
zer de domn“, dacă şi în graiul intelectualului român ardelean 
cutare e „advocat de Ungur“ şi cutare „doctor de Sas“ ? 

Ceva mai jos, la „Frizeria populară“, patronul ne atrage 
atenţia printrun afiş din galantar că un Borberit costă numai 
10 Lei. 

— Porcărie! — izbucnește deodată amicul. 

— De ce te scandalizezi? 

— Cum să nu mă scandalizez, frate? E asta posibil după 
15 ani dela Unire? Eu nu le-am observat astea niciodată. 

— Nu e vina ta. 

— Dar a cui? 

— Ale pârdalnicelor de tinerețe care'ndreaptă privirile spre 
alte obiective, mai cu vino'ncoa. Mângăie-te că nu eşti singur. Sunt 
mii ca tine. 

— Retrag ofensa pe care ţi-am adus-o şi-ţi cer iertare. 

— Nu e nevoe. Erai d: bunăcredință în afirmaţia ta. Ofen- 
sat m'aş fi putut simți numai în cazul că te-aș fi bănuit de rea- 
credinţă. 

De-acum, el cel revoltat şi eu cel cu surdina o luăm înapoi 
spre Palatul Justiţiei. 

In capătul Străzii Fântânii (azi Calea Victoriei), pe zidul 
cimitirului catolic, două table de tinichea cu avertismentul „Lipirea 
Afişelor (aşa, cu inițiala mare) interzise“. Atât. 

— Ei asta-i culmea !... — amicul către mine. Va să zică nici 
o deosebire între limba întrebuințată de Evreul biuroului de voiaj 
care organizează „excursiune colectiv eftine“, sau cea tolosită de 
„îrizerul de domn“ Lakatos, sau cea a crâșmarului săcuiu cu 
„mâncare calde şi reci“ şi între cea întrebuințată de o autoritate 
a Statului ? 

— Dacă ţi-aş fi făcut eu această constatare aşa-i că n'ai 
fi crezut-o ? 

— Cum să cred așa ceva!.... 

— Imi pare bine că te-ai convins personal de această ru- 
şine. Căci ruşine este. Cei de cari ne-am scandalizat până acum 
sunt, la urma urmei, niște particulari. Şi încă nişte minoritari. lar 
dacă-ţi schimonosește un minoritar limba, îi mai acorzi circum- 
Stanțe atenuante. Circumstanţe pe cari, uneori, ești dispus să le 
acorzi chiar şi Românului care, nu din vina lui, numai după 
Unire a 'nceput să-şi cunoască limba maternă. Dar când vezi 
averstimente, într'o astfel de limbă, din partea unei autorități ro- 
mâneşti, atunci toate consideraţiunile amuţesc. 

Prin asociaţie de idei, îmi vine 'n minte o 'ntâmplare — 
nu ştiu dacă e reală sau iscodită — auzită dela poetul Coşbuc 
întruna din serile petrecute între noi înainte de izbucnirea răz- 
boiului. Ascultă. 

Ci-că un negustor, deschizându-și într'o dimineață prăvălia, 
găsi pe pragu-i un..... — cum să-i zic ca să nu roșească dd. Ar- 
ghezi, Şeicaru şi Al, Kirițescu? — un ăla de poți călca'n el, dar 
nu-i poţi spune pe nume. După ce-l cântări din ochi, îl scuipă 
de deochiu, îi trase o înjurătură proprietarului care l-a abandonat 
Şi-apoi, ca să nu-l mai vadă şi alții, îl curăţi repede-repede. 

A doua zi, tot aşa. A treia, Ia fel. 


OBCU CLUJ 


— 310 — 


Văzând creştinul că e vorba de o bătaie de joc intenționată, 
şi nu de o nevoie care nu mai îngăduia trecerea satisfacerii ei în 
vecini, denunță cazul la poliție, dând şi numele celui bănuit de 
această „porcărie“. 

Poliţaiul urbei, om cu experiență, nu-i prea dădu crezământ 
şi întrebă: 

— De ce nu mi l-ai denunţat după prima murdărie? 

— M'am gândit: Omul cuminte nu-şi bagă nasul în prima 
balegă de care dă, — răspunse pâritorul. 

— De ce n'ai venit după al doilea caz? 

— Mam gândit iarăşi: Ai curățit pe cel dintâi, curăță și 
pe-al doilea, că n'o să-ți cadă nasul! 

Când am văzut însă că porcăria se repetă şi-a treia oră, mi-am 
zis: S'a trecut cu şaga! Aici trebuie să-şi bage nasul şi „otoritatea“. 

Așa şi'n cazul nostru. Treci cu vederea şi rușinea din vi- 
trina biuroului de voiaj „Europa“, şi firma d-lui Lakatos, şi chiar 
pe a d-lui Cucu. In cazul acesta însă — vorba negustorului lui 
„Badea Gheorghe“: — s'a trecut cu şaga! Aici trebuie să-şi bage 
nasul şi „otoritatea“. 

Noroc ca mau luat cunoştinţă comuniştii de aceste tăblițe. 
Ți 'nchipui ce-ar fi pe zidul ăsta? Cum e lung, ar fi putut lipi 
pe el sute de afișe subversive, anarhice. 

— Ştii că ar fi interesant, ca, pe baza permisiunii pe care o 
acordă Primăria pentru lipirea aci a afișelor interzise, să vezi în- 
tro bună zi zidul plin de apeluri incendiare?... 

— Şi poliția stând neputincioasă cu mânilen sân... 

— Cu mânilen sân mar sta. Că i-ar aresta. 

— Pe ce temeiu ? 

— Il vor şti când le va pune vr'un Ghiţă Pristanda brânca'n ceafă: 

Proces însă ar fi. Interesant proces. De-o parte legea cu 
sancțiunile ei, de altă parte Primăria cu  „salv-ccnductul“ 
acordat celor care operau până acum pe ascuns, sub scutul beznei. 
Ce ocaziune pentru avocaţii trufanda de a se afirma în şurubării 
şi interpretări de paragrafi ! 

— Numai de nu ne-ar fi auzit vr'un comunist — îmi zise 
amicul rotindu-și ochii în jur — că, ai dracului cum sunt, te 
pomeneşti că „se sesizează“ de acest caz juridic. 

S. Tamba 


OBCU CLUJ 


— 311 — 


Dări de seamă 


Al. Lascarov—Moldovanu: „Schitul cu plopi“. Fragmente 
creștine. Sibiu, 1933. Tip. Arhidiecezană. Pg. 196. Lei 60. 

In zdruncinul de azi al sufletului, fiecare piatră pusă sub 
picioarele care se afundă în nisipul prăbușirii e o binefacere. 
DI Lascarov—Moldovanu, care de mult a înțeles că oprirea și 
întoarcerea spre culme, de pe povârnișul pe care lunecăm, nu 
se poate face decât proptiţi pe temelia solidă a credinţei în 
altarul tăriei şi nădejdilor bunicilor noștri, cu căldura şi stă- 
ruinţa unui ierarh aşa cum ni-l imaginăm noi — cu căldura şi 
stăruința pe care nu ţi ie poate da decât convingerea adâncă de 
adevărul al cărui apostol te-ai făcut — aşează zi de zi aceste 
pietri de sprijin, curăţind și luminând în acelaşi timp calea spre 
limpezile şi liniştitoarele culmi ale credinţei mântuitoare. 

Cotidianul ” ignorat de mulțime — o inscripție dintrun 
taxicou, o sinucidere, achitarea unei pruncucigașe, un beţiv din 
Sărulești, convertirea marei artiste franceze Suzanne Delorme la 
viața de sacrificiu în slujba Crucii, cazul Kreuger „regele chi- 
briturilor“ sau al navigatorului singuratic şi ciudat Alain Ger- 
bault, care a pornit întro zi să traverseze oceanele într'o barcă . 
cu pânză, ca s'o sfârșească în fundul acelor ape ș. a, ș. a. — 
prinse în raza reflectorului unui suflet profund creștin, devin 
totatâtea contribuții prețioase pentru ilustrarea adevărului ne- 
desminţit de veacuri, etern ca veșnicia, al învățăturilor dum- 
nezeești. 

Şi în palpitările inimii de creştin cum deslușeșşti la fiecare 
pas și svâcnirile sufletului de Român. Cât de contagioasă se des- 
prinde din unele pagini durerea patriotului în fața sumbrei realități! 

Câtor Români de bine nu li se vor umezi ochii, alături de 
ai autorului Schitului cu plopi, punându-și, la aceleași consta- 
tări, aceeaşi dezolantă întrebare: 

„Ce grădină spirituală minunată avem lăsată de Dum- 


nezeu, noi, aceștia, Românii, — şi ce-am făcut cu ea?... Ce 
oameni mari ne-a hărăzit același bun Dumnezeu, — ce minu- 
nate însușiri, — ce trecut și ce perspective.. „ Şi ce-am făcut 


noi cu ele“?1. sui 

Și câţi nu vor răspunde la fel: „Toate aceste divine daruri 
și frumuseți nu numai că le nesocotim, dar le și murdărim cu 
disprețul, bârfirea, ura şi otrava gurii şi ale sufletului nostru“. 

âţi mau chemat și dintre noi — “în astfel de momente — 

„glorioasele amintiri, lacrimele şi suferințele tumultuoasele ridi- 
cări şi caldele jurăminte“ din anii din urmă. 

Şi care suflet, neîncânit cu totului, na văzut în astfel de 
ceasuri „chipurile crispate și totuşi beatificate ale tovarăşilor 

căzuți, şi n'a auzit „oftatul de supremă clipă al celor prăbușiţi 
în veșnicie“, și n'a simțit în palma sa „tremurata strângere de 
mână a fratelui în agonie“, iar pe obraz înflorirea „urmelor 
mereu proaspete ale lacrimelor de atunci“ şi, apoi, la capătut 
suferințelor, năvala din „cele patru unghiuri“ a fraţilor „ca să-și 
dea mâna, făcând acum jurământul cel mare, în fața Dumne- 
zeului milostiv și a vremei a toate răscumpărătoare“ !... 

Şi iarăși, câți nu vedem, cu sufletul mohorit, că vremea 
care s'a scurs de atunci nu s'a scurs „spre întărirea celor bune, 
ci spre slăbirea lor și ridicarea, din pulberea păcatelor, a tutu- 
ror celor rele“ „a tuturor răutăţilor, zavistiilor, asupririlor, hoţiilor, 
ticăloşiilor veacului de azi“... 

Vedem zâmbetul de ironică bagatelizare al celor care „rau 
vreme“ să poposească asupra astortel de „predici popeşti“, al 
celor pentru care cursul dintr'o zi al dolarului valorează mai 
mult decât un volum de confesiuni și călăuziri spre tămăduirea 
atâtor rane ale sufletului celor deviați din calea arătată de 
Crucificatul de pe Golgotha. 

Vedem însă și lacrima celor care, regăsindu-se în aceste 
pagini, se îndreaptă cu gând recunoscător spre cel care i-a aju- 
tat să se smulgă din atmosfera în care le putrezia sufletul, in- 
toxicat de doctrine păgâne, îndreptându-li-l spre o lume uitată, 
„Spre sensul vieții adevărate“, spre lumea Celui care s'a jertiit 
pentru triumful d-zeeștilor sale învățături. 

lată de ce spuneam că „Schitul cu plopi“ al dlui La- 
scarov—Moldovanu e o binefacere, o adevărată binefacere pentru 
toți care, în izbeliştea de sub cerul fără geană de lumină, de 
speranță, sub care își cheltuesc ce biet le-a mai rămas dintr'un 
suflet tulburat, desaxat, caută calea tămăduirii, ostrovul alinării 


* B. 


Leca Morariu: „Eminescu la... Techirehiol“  (Anti— 
Călinescu) Colecţia „Mihai Eminescu“. Inst. de arte grafice 
„Bucovina“. |. E. Torouţiu, București. Pg. 31. Format 24X16 cm. 

E vorba de volumul „Viața lui Eminescu“, lansat cu atâta 
risipă de elogii din partea „cafenelei literare“ cuibărită în sub- 
solul presei bucureştene: „o capodoperă de pervertire, de falși- 
ficare a tot ce a fost în realitate viața acelui exemplar unic, de 
atât de înaltă omenie: Eminescu“! — cum caracterizează d. Leca 
Morariu lucrarea d-lui Gh. Călinescu. 

Tradus în fața informaţiilor contemporanilor trăiţi în apro- 
pierea poetului, pus în contradicție cu mărturiile documentare 
asupra omului Eminescu, dovedit de înconsecvenţe care-i recuză 
creditul cetitorului (vezi aprecierile despre Eminescu-pedagog!), 
biograful lui Eminescu e pus în postura unui agent al Cekei, 

care, furișat în domiciliul celui sortit a fi răpus, se uită prin 
broasca uşii, doară-doară îl va surprinde în intimități infamante, 
pe care dacă nu le poate constata, cheamăn ajutor pe oricine 
se oferă să mărturisească împotriva celui luat la ţintă, ca aceste 
depoziţii să le strige apoi, cu bucuria omului care a dat peste 
ce doria, gurilor căscate, la răscrucea drumurilor, spre a creia 
atmosfera favorabilă rechizitorului şi sentinţei ce se va pronunța. 


Infăţişarea omului Eminescu, a celei mai înalte potențe 
spirituale românești, în halul desgustător în care ne e prezentat 
de autorul celei mai proaspete biografii a lui, nu cumva are ca 
stimulent altceva decât pasiunea de „noutate“ de „inedit“, de 
„nudul adevăr“? 


Aplauzele cărdășiei critice care i-a conferit galoanele talen- 
tului nu-ți dă nimic de bănuit, d-le prof. Leca Morariu? 


B. 


* 


lon Clopoţei: „Un program de culturalizare a satelor“ 
Cluj 1933. Conferinţă. 8 mic, pg. 60, Lei 50. 


Cu pilda altor țări înainte, dar răzimat pe realitățile dela 
noi — unde bugetele comunelor nu prevăd 40—50%, în favoarea 
şcoalei primare (ca d. e. în Elveţia şi Franţa), 80%, din aceste 
bugete fiind sleite de plata slujbaşilor, şi unde deplasarea pentru 
Câteva luni în cătunele risipite pe povârnișurile dealurilor a 
echipelor volante de dascăli (ca în Cehoslovacia, Austria) nu se 
poate face din cauza greutății încartiruirii și a lipsei de localuri 
cari să deservească scopul urmărit — dl Il. Clopoţel, întemeiat 
şi pe experiența câștigată prin verificări personale, ajunge la 
concluziunea, că premisa culturalizării satelor noastre e: crearea 
în fiecare comună a unui punct stabil — bază de acţiune — a unui 
aşezământ centralizator și coordonator, dar totodată şi diiuzor 
al activităților de ordin cultural-social, a unui cămin școlar, 
strâns legat de școală, care să fie nu numai un permanent pro- 
tector al școlărimei din punct de vedere biologic, un cultivator 
din punct de vedere social, un stimulator cultural al ei, ci şi 
Şcoala stabilă pentru cei mulți — pentru săteni — „arsenalul 
de războiu permanent împotriva analfabetismului, neștiinței, mize- 
riei, nesănătății, alcoolismului, nepregătirii în exploatarea bunu- 
rilor naturii“. Un așezământ ai cărui beneficiari — forțe pornite 
de jos în sus — se devină după o vreme tot atâţi susținători 
FA fortificatori, de sus în jos, mai conștienți, ai acestei institu- 
țiuni. 

Cât privește pe animatorul și patronatorul îniăptuirii ace- 
stei instituții centrale culturale, (de vreme ce Statul, chiar când 
dispune de mijloacele bănești necesare — nu ca azi — e cum 
îl știm: mână spartă pentru singuratici — pentru ciracii clubu- 
rilor politice — și cumplit de sgârcită pentru colectivitate), di 
Clopoţel recomandă pe bătrâna noastră Asociaţiune Astra. 

Nu vom intra, ca alţii, în discuţia, de prisos, dacă ideia e 
nouă sau veche. Nu asta importă. Ceeace importă e: merită sau 
ba sprijinită și înfăptuită ideia pentru care dl Clopoţel militează 
cu argumente” atât de convingătoare? 

Procentul nostru de analfabeți, de mortalitate etc., care pă- 
tează atât de ruşinos carta de vizită a României e, credem, cea 
mai puternică pledoarie în favoarea ei. Cine are altă soluție, mai, 
bună, pentru fortificarea trupească și sufletească a celor. rămaşi 
în afara preocupărilor politicianilor 'de meserie, să iese cu ea la 
iveală. Ne-am lăsat destul pe tânjala celor cu gura plină şi 
buzunarele goale, ca, dupăce au fost ridicați sus, să-i vedem cu 
buzunarele pline şi gurile încleiate. E vremea să ne astupăm ure- 
chile, să ne sufulcăm mânecile și să ne vedem de treabă. Fie- 
care zi pierdută ne distanțează tot mai mult de cei cari ne-au 
luat-o de multișor înainte. A mai zăbovi, înseamnă a ne con- 
damna să rămânem mereu codaşii naţiilor. 

Păcat că i s'a prăvălit acestui „Program“ obstacolul pre- 
țului, prea urcat, în calea răspândirii. 

B. 


= 


Lucian Predescu: Diaconul Coresi. Teză de doctorat. 
București, Tip. „Bucovina“ 1933. Pagini 102. Fără indicarea 
prețului. 

Cu viaţa și opera Diaconului Coresi s'au ocupat mulţi. DI 
Lucian Predescu e însă cel dintâi care- şi ia osteneala muncii 
migăloase — o simplă trecere în revistă a bibliograției utilizate 
de autor e suficientă, ca să ne convingem cât de anevoioasă a 
trebuit să fie lucrarea — de a reuni întrun volum rezultatele a 
tot ce s'a scris până acum relativ la „meșterul tipograf“ care 
ne-a lăsat nu mai puțin de 22 cărți, contruntând texte, date, afir- 
maţiuni — unele rămase, până la dl Predescu, fără documenta- 
rea necesară — spre a putea fixa pe cele exacte sau mai pro- 
babile. 

Cei care-și dau seama de importanța activităţii lui Coresi 
în unificarea şi adâncirea vieţii spirituale a înaintaşilor noștri, 
prin răspândirea largă, în toate provinciile româneşti, a 10 cărți 
bisericeşti tipărite de el în limba anonimului călugăr din preajma 

mânăstirii maramureșene Peri, își vor da seama şi de marele 
serviciu pe care-l aduce di P. cu acest studiu istoriei noastre 
literare. 

De aceea, nu-i vom precupeți vorba bună de recomandare 
tuturor celor care se interesează de începuturile literaturii noa- 
stre scrise, legată de activitatea dela Brașov a Diaconului Coresi. 

In capitolul final al „Privirilor generale asupra operei 
lui Coresi“ sunt pagini care ar :trebui luate în manualele de 
istoria literaturii vechi. 

Studiul se încheie cu un folositor indice lexical. 

Subliniem, cu satisfacție, și eleganta înfăţişare tehnică pe 
care tipografia d-lui |. E. Torouţiu a înțeles s'0 dea lucrării. 


B. 


+ 


Prof. Victor Jinga: România în fața prefacerilor. Cluj. 
Tip. Naţională S. A. 1933. Pg. 24. Lei 25. 

După rezumarea prefacerilor structurale ale societăţii românești 
din trecut, cu înjghebarea celor două partide: liberal şi conser- 
vator, cu componenții și interesele lor, dl V.]. subliniază di- 
strugerea, prin ivirea capitalismului comercial cămătar, a clasei 
boiereşti (temeiul partidului conservator), cea cu pofte multe și 
costisitoare, care se cereau satisfăcute, și, mai târziu, în lipsa or- 
ganizaţiilor de credit agricol, ducerea la sapă de lemn și a cla- 
sei țărănești, prin înlesnirea circulației pământului, pe care o 
aduc diferitele forme agrare. 

Instinctul de conservare şi năzuința spre progres a acesteia 
creiază însă cooperaţia ca instrument de luptă social-economică 
cu diferitele ei forme de activitate: obștii de arendare și cumpă- 
rare de pământ, bănci populare, cooperative forestiere etc, 

lutemeierea de bănci înainte de a se fi întemeiat industria 
— în V. Regat — „a dus apoi la formarea unei oligarhii econo- 
mice centraliste, care dirija dela Bucureşti viața economică a 
ţării. Aveam, în fond, o economie orientată dela centru spre peri- 
ierie Și, în formă, un regim politic invers, care era orientat dela 
periferie spre centru“, Aceste prefaceri schimbă organizarea so- 
cială, așezând pe primul plan al vieţii economice și politice o 
nouă pătură socială, compusă din „oameni desprinși din marea 
și mica boierime, burghezi și intelectuali de origine rurală“. Nu-i 
schimbă însă sufletul animator. „Neputându-se schimba oamenii, 
Sau schimbat instituțiile“. „Pe când însă reacționarii latifundiari 
au încetat de a mai avea vre-o însemnătate politică şi economică, 
spiritul lor domină încă viața culturală a țării“. 

Urmează paginile privitoare la relaţiile din Transilvania, la 
zilele grele ale capita!ismului ca, făcând! apoi inventarul ideilor, 

doctrinelor şi speranțelor noastre, să arate drumul pe care ar 
trebui să-l urmăm. 

In fața prefacerilor ceasului de față, de încheiere, rezumă în 
12 puncte datoriile care ni se impun. 


lată câteva: 

Să ținem seamă că suntem un neam şi un Stat de țărani ale căror 
interese superioare să le coordonăm cu acelea ale celorlalte pături sociale 
minore. 

Să incadrăm individualitatea noastră națională în ritmul vieţii culturale, 
spirituale, politice şi economice al popoarelor, trăgând din interdependența 
statelor maximum de folos pentru noi. 

Să reîncim conținutul spritual al vieții, impunând imperativul etic în 
societatea românească, 

Să înlocuim, progresiv, producțiunea destinată nevoilor private prin 
producțiunea pentru colectivitate, înlăturând și anarhia distribuției etc. 


* 


Volumul-album frumos prăznuitor al unui secol de viață a 
Monitorului Oficial e oglinda unui trecut cu multe piedeci dar 
și cu multe bunăvoinţe, care, triumfând asupra celor dintâi, au 
dus la desvoltarea pe care au luat-o organul oficial şi Impri- 
meriile Statului, o culme de pe care cei de azi privesc cu în- 
credere spre viitor dar și cu recunoștință spre un trecut de con- 
tinue sforțări, jertfe, care stau la baza bogatei și modernei în- 
zestrări de azi. 

Din paginile d-lui dir. general A. D. Bunescu desprindem 
că începuturile Buletinului oficial al Statului se confundă cu în- 
ceputurile ziaristicei noastre din cele două Principate — cu 

„Curierul Românesc“ al lui lon Eliade Rădulescu și cu „Albina 
Românească“ a lui Gh. Asachi — în care începură să apară 
cele dintâi informaţii oficiale. Abia după trei ani, la 8/20 Dec. 
1832, își au în Muntenia (în Moldova numai la 22 lunie v. 1833) 
aceste informaţii Buletinul lor special, redactat însă tot de re- 
dactorul Curierului. Cine va răstoi cu atenție luxoasele file ale 
acestui volum jubilar va cunoaşte nu numai schimbările surve- 
nite în titlul şi conducerea Buletinului sau trecerea lui dela Mi- 
nisterul de Externe la cel de Interne și invers, ca să ajungă în 
urmă la cel de Finanţe, nici numai fazele de desvoltare, 
de continuu progres al acestui organ oficial al Statului până a 
ajunge să dispună de bogatul şi perfecţionatul utilaj în mo- 
dernul ei palat de azi, ci face și cunoștința momentelor esen- 
țiale ale istoriei noastre din ultima sută de ani, cu înfrângeri 
dar şi cu biruinţele care au culminat în cea de acum cincispre- 
zece ani. 

Nu e locul a le reîmprospăta aici scoase din cadrul sărbă- 
toresc în care ni le înfățișează autorii volumului jubilar. 

Vom desprinde însă câteva date și informaţii din istoricul 
Monitorului, care nu se găsesc în manualele de istorie, 

Primul lui redactor, |. Eliade Rădulescu, îl redactează până 
la 1847, introducând în Buletin încă din 1839 și litere latine. Pi- 
tarul Zaharia Carcalechi „Tipograful Curţii“ cum se întitulează 
el, asupra căruia trece la 1847 concesiunea imprimării Buleti- 
nului, le suprimă, reintroducând buchile cirilice. Abia după 6 ani, 
la 1853, dupăce trece din mânile lui Carcalechi la tipografia 
Colegiului Sf. Sava, i se împestrițează iarăși paginile cu litere 
latine — cirilicele dispar cu totul numai la 1860 (cu nr. 122) 
— deschizându-se cu această trecere o nouă epocă în istoricul 
lui prin eliminarea din el a ştirilor politice şi prin caracterul 
cultural și educativ pe care-l primește. Pe lângă bogăţia arti- 
colelor care privesc cultura pământului, creșterea vitelor, sănă- 
tatea, cultura publică etc. — publicate toate sub egida „Eforia 
Şcoalelor“ — sporesc şi ştirile din străinătate. Tot în acest an 
se publică în coloanelz lui pentru prima oară și un text francez. 

In 1861 găsim în el semnificative reproduceri din „Gazeta 
Transilvaniei“. „Să trimită Românii deputaţi la parlamentul im- 
perial ?* (nr. 99) „Pretențiunile Românilor din Hinidora la re- 
staurațiunea din 1861“ (nr. 128). 

In nr. 54 din 1863 se reproduce o parte din discursul lui 
|. El. Rădulescu la moartea poetului lon Văcărescu, iar în anul 
Ni critici dramatice, unele iscălite de Hâjdău (nr. 246 
şi 257). 

Ca ilustrare a atmosferei în care se făceau desbaterile din 
Corpurile Legiuitoare a acelor vremuri, reproducem și noi dia- 
logul din Adunarea Deputaţilor, publicat în nr. 70 din 1868. 


D. D. Lupaşcu:... Ei bine, dacă e vorba să interpretăm regulamentul 
după capricii şi fantezie. . . . 
D. Președinte: Fiţi mai parlamentari, vă rog“. 


(Ce lecţie usturătoare a scorfoșilor de acum 65 de ani pentru 
obrazele subțiri din anul Domnului 1933!) 
A Dela formatul de ziar la formatul de azi trece în anul 1875, 
iar unilatea de conducere a Monitorului şi Imprimeriei, scindată 
de mai multe ori, intră, începând cu I-lll. 1877 într'o perioadă 
de stabilitate care durează 16 ani. În acest răstimp publicaţiile 
Cu caracter cultural se reduc mult; în schimb se publică proce- 
sele verbale ale Academiei, aparând în 1885 şi notele polemice, 
unele destul de agresive. 

In localul propriu din Bulev. Elisabeta 29 se mută în 1887, 
In cursul ultimului războiu apare la lași, devenind în timpul 

acesta cu numele sutelor de mii de eroi „cartea de aur a ţării“. 
Ultimul nr. apărut la lași poartă data de 16 Nov. 1918. 

Dela 1928 apare în trei părți separate. 

Gospodarii de azi ai Mon. Oficial și Imprimeriei Statului 
înghirlandează prin volumul publicat în superioare condiții teh- 
nice, cu meritată recunoştinţă, roadele unui trecut mai ades vitreg, 
dar înviorat mereu de strădanii al căror ecou a ajuns până la 
noi. E o operă prin care nu cinstesc numai trecutul. Se cinstesc 
și pe sine. 

B. 


* 


Reviste primite la Redacţie. 
Pe viitor nu vom mai da cuprinsul revistelor primite 


la Redacţie decât în măsura _reciprocităţii. 


Boabe de Grâu nr. 4. (pe Aprilie) ne aduce din pana co- 
laboratorului nostru, a d-lui Aurel A. Mureșianu pasionatul ră- 
scolitor al vremurilor apuse și cel mai temeinic cunoscător al 
trecutului acestui colț de românism, un studiu amplu şi bogat 
ilustrat, asupra laboratorului și în acelaşi timp, difuzorului, peste 
opt decenii, de carte, conștiință și energie națională — cu efecte 
de mulţi nebănuite măcar — care au fost „Şcoalele centrale ro- 
mâne gr. or.“ din Brașov. O merituoasă evocare a unor vremuri 
de înaltă semnificație naţională prin jertfele impresionante 
care sau adus, prin sufletul cald românesc care s'a cheltuit 
întru crearea, într'o vreme când astfel de realizări păreau de do- 
meniul imposibilităților, a unor instituțiuni menite să lărgească 
şi orizonturile intelectuale ale fiilor de Valahi, apropiindu-i, cu 
conștiința națională fortificată de cunoașterea vredniciei înain- 
taşilor, de cultura neamurilor privilegiate. E reînvierea trecutului 
unor aşezăminte care ne-au ridicat nu numai în ochii altora, ci 
Și în ai noştri proprii, prin ascedentul câștigat pe urma devo- 
tatului apostolat al atâtor serii de idealiști care, deși „bogați în 
sărăcie“, nu și-au precupeţit nici „talantul“ nici sănătatea, ca să 
creieze aci la poalele Tâmpei, în preajma fostei barieri dela Pre- 
deal, așa de aprig păzită, puternicul rezervoriu de intelectualitate 
românească, ce se revărsa, fecundătoare, an de an, şi de-o parte 
și de alta a vechii frontiere dintre fraţi, sudând sufletele des- 
părţite de silnicul hotar sau pe cele răslețite între aceleași fron- 
tiere politice, în zidul de care s'au frânt toate încercările de a 
ne înstrăina fraţii unii de alții și a le fârâmiţa în felul acesta 
al a de care n'au încetat niciodată să se teamă stăpânitorii 

e ieri. 

D-l Mureşianu ne trece pe dinaintea ochilor, rând pe rând, 
încadrați în atmosfera vremii, pe toți cei care au binemeritat re- 
cunoş tința posterității: ctitori spirituali, ctitori materiali, slujitori 
la altarul „Litteris et virtuti“, cu toate ostenelele, cu toate greu- 
tățile, dar și cu toată bucuria — neegalată decât poate de cea a 
părintelui care- -și vede dorințele întrupate în odrasla care-i va 
perpetua numele și va desăvârși opera în care și-a închis 
sufletul — de a vedea rodind, peste așteptări, răsadul luminii 
și al virtuților naționale. 

Lucrarea d-lui Mureșianu, apărută în superioarele condiţii 
tehnice ale Boabelor de Grâu, utilizează nu numai materialul 
informativ cunoscut din alte publicații, ci și informaţii mai pu- 
țin cunoscute, dând și câteva facsimile inedite ca și o bogată 
galerie de fotografii de grupuri sau persoane singuratice : mece- 
naţi, conducători — administrativi și spirituali — foști elevi sau 
dascăli care au tras brazde fecunde în ogorul sufletelor încre- 
dințate lor. lată de ce suntem încredințați că aceste întresmătoare 
pagini vor fi cetite de toți cei pe care îi interesează . istoricul 
acestei matce de cultură, din care s'au desprins roiuri după ro- 
iuri de intelectuali, răspândindu- -se active până în cele mai în- 
depărtate colțuri ale pământului românesc și care prin activitatea 
lor conștientă au contribuit mult, incontestabil, la apropierea zilei 
de 1 Dec. 1918, de care atâta s'au temut — și aveau motive să 
se teamă — sugrumătorii dreptului la viață națională a neamului 
nostru. 

Tot în acest nr., d. Eugen ÎI. Păunel, ne dă istoricul Biblio- 
tecii Universităţii din Cernăuţi, al cărei director este, cu o amă- 
nunțită descriere a „vechii ctitorii a boierilor bucovineni și mol- 
doveni, adăogită cu însuflețire vie din partea tuturor păturilor 
intelectuale ale Bucovinei, devenită comoara de cărți a institu- 
tului celui mai înalt de cultură din nordul Moldovei și astăzi 
pe cale să se înșire în rândul bibliotecilor moderne naţionale Și 
internaționale“. i 


+ 


Delia Blaj ue vine nr. ll ai revistei pentru răspândirea 
Şcolii active între şcolari, atât de sugestiv întitulată: „Răsai 
Soare“... Director, di Toma Cocișiu dela „Şcoala de experienţă, 
bazată pe munca individuală și spontană a elevilor“. 

Considerându-i dimensiunile (4 pg.), revista e icoana no- 
toricei sărăcii materiale dăscălești din care se smulge și se sbate 
să se menţină în viaţă; cântărindu-i fondul, însă, ea e un pre- 
țios document al priceperii în a face carte şi educaţie, în a pre- 
găti Școala care ne trebuie — care nu e cea a formalismului 
abstract, pe care o avem — prin chemarea la viață a poten- 

țialităților, prin stimularea fragedelor energii la o activitate 
școlară bucuroasă de rezultate obținute prin puterile proprii. 

Activitatea binefăcătoare a d-lui T. Cocişiu, cu toată mo- 
destia ce-l caracterizează, ar trebui să fie pilduitoare pentru atâția 
şi atâţia dascăli care se complac în practicarea metodelor mo- 
tenite, ucigătoare de sujlete și înțărcătoare de dragoste de carte; 
iar pentru conducători, ar trebui să fie prilej de meditat asupra 
marelui adevăr, a stringentei necesități rezumate în nr-ul ultim 
de îndrumătorul micilor colaboratori ai revistei: „Orice inovaţie 
am introduce, orice exigență am determina, gândul trebuie să ne 
fie mereu la şcoala sătească în realitatea ei crudă, cu neajunsu- 
rile ei strigătoare“. 

De aceea, când ceteşti azi — în zilele școalei văduvită de 
interesul activ, fără suflet, fără viață — din pana elevilor, în 
josul paginilor, ori cât de puţine ar fi aceste pagini: „Despre 
ce am studiat, noi ne dăm seama prin o conferință ținută în 
faţa clasei“. „La şcoală noi întrebăm“. „Noi ne scriem manualul“. 
„Noi ne luăm materia de studiat, aceea care ne interesează mai 
mult“.....— te mângăi că sufletul de apostolat, cu toată mizeria la 
care l-au condamnat vistiernicii politiciani, n'a pierit încă cu 
totului. 

O încurajare a lui, acolo unde se găsește, ar îi nu numai 
în interesul școalei ci şi al neamului, al țării. “ 


+ 


Orientări, rev. de studii, critică și literatură. Moinești, 
(î. Bacău). Apare sub direcția d-lor C. R. Crișan și B. lordan. 
Nrul 30 pg. Abon. anual Lei 100— Exemplarul Lei 10'— 

Remarcăm din nr. 3, pe Martie, substanțialul și în același 
timp bărbătescul prim-articol al d-lui C. R. Crişan: „Ordine și 
autoritate“, cu adevărurile-i tari, spuse limpede, răspicat, inte- 
lectualilor de azi cari au acceptat să trăească oricum, numai să 
trăească, deşi ei ar treuui să fie autoritatea vie și constructivă a 
nației — chemare dela care au abdicat, supunându-se primului 
excroc moral, tăcând ori ridicându-i osanele până-l văd în stra- 
nele cele mai înalte, „eliminând ori dând la fund tot ce-i mai 
bun între ei“. Articolul se termină cu apelul: „Intelectualitate de 
azi, în mâna ta stă soarta vieții de azi și de mâine, fericirea și 
ordinea europeană și creștină a vremii.... 

A venit vremea când cultura trebuie să-şi impuie autori- 
tatea !a care până acum a renunțat. Intelectuali, desrobiţi-vă! 

Galileu a înfruntat ignoranţa cu preţul vieţii. Voi trebuie 
să înfruntați robia și scoaterea voastră din viaţa (de azi) cu 
prețul existenţii voastre. Altfel se dovedeşte că nu existaţi. Pentru 

redresarea lumei și pentru nimerirea drumului părăsit, inteli- 
gența voastră vă va spune: nu este decât o ordine, — justiţia, 
nu este decât o autoritate, — cea morală; nu este decât un scop 
vieții, — a ţi-o câștiga, pierzându-ți-o pentru alții, pentru bine, 
adevăr și dreptate, în slujba divinității și a eternității“. 

In nr. 4, pe Aprilie, tot d-l C. R. Crişan izbește fără cru- 
țare şi, vai fără putință de apărare — e doar sfântul adevăr! 
— în „adulaţii, zeificaţii îngeri ai infernului (politicianiştii cri- 
minali) care, mai mult decât o invazie străină, dărâmă catapi- 
teasma morală a sfântului templu: România,“ zgălțăind în aceeași 
vreme și turma „cuminţilor“, utilitariștilor, comozilor, Iașilor, de- 
zertorilor dela datoria faţă de aproapele — turma celor care fac 
zid de apărare răului „încât nu ştii de ce să te revolți: de ne- 
ruşinarea hoțului sau de inconștiența și prostia tovarășului cin- 
stit şi jefuit, care-l apără“. 

Concluzia: „Numai prin afirmarea sufletului nostru etern în 
slujba aproapelui (care deocamdată e Ţara) și 'n slujba lui 
Dumnezeu (care deocamdată e cinstea și mila de cei vrednici 
de milă), — vom putea trece din gloata fluturilor cu aripile arse 
— omul-animal — în casa primitoare a eternității, — omul- 
fiinţă-spirituală“. De aceea „o clipă de bărbăție. Toţi cei care 
conduceţi poporul — învățători, preoţi, intelectuali — faceți cu- 
Tăţenie în jur şi în casa unde oficiați politicește. lInţelegeți că 
partidele sunteți voi. Fără voi, ele nu sunt decât niște forme ca- 
raghioase“. 

Pagini de literatură semnează în nr. 3. dd: B. lordan (un 
fragment din romanul „Trenul albastru“), Șt. Alexiu (un frag- 
ment din „Copiii pământului“, roman cu subiect din viața învă- 
țătorilor). In nr. 4 dd: B. Iordan (fragmentul „Teoria chibritului“ 
din romanul „Vitrina cu păpuși de porțelan“), Pavel Nedelcu 
(„Dezordine“), V. C. Munteanu („Ora de istorie,“ jurnal şcolar). 
Bune pagini de versuri și recenzii completează ambele numere. 

Sufletul geunin românesc care viază în paginile Orientărilor, 
la fel de revoltat împotriva ticăloșiei active ca şi a lașităţii pa- 
Ssive, e o nădejde a zilelor de mai bine. Conştiinţele cinstite, cu 
dragoste de aproapele și de biserica lui Hristos, găsesc în re- 
vista dela Moinești, acoperită de tăcerea condeielor simbriașe, 
un puternic tonic de dârjenie în lupta pentru clădirea Ţării vi- 
sată de cei mulți și buni, care au muşcat în țărâna câmpului 
de luptă fulgerați de glontele sau sfârticați de schija duș- 


manului. 
* 


La încheierea numărului de față, primim noua revistă dela 
Cluj,— de sub egida „Astrei“— „Gând Românesc“, pornită cu rostul 
„de a mobiliza toate energiile bune ale Ardealului, de a ţinea 

mereu la suprafaţă complexul de probleme ale acestei părți de 
ţară, de a continua, cu alte cuvinte, să actualizeze tradiţia Astrei“, 
— cum ne-o spune în „Cuvânt înainte“ redactorul revistei, 
d. lon Chinezu. A 

Intențiile nu sunt nouă, par'că le-am mai fi citit și în alte 
„Cuvinte înainte“, de aceea noi vom urmări noua revistă cu 
toată simpatia unor vechi convinşi de necesitatea acestei mobi- 
lizări, urând tuturor celor porniţi la drum cu acest gând româ- 
nesc, să facă de rușine toate manifestările spirituale românești 
ale Ardealului din ultimii 15 ani, cu „ritmul lor anemic“, inau- 
gurând ea „realizările roditoare“, pe care nu le-au putut inaugura 
atâtea „încercări cu nădejde urnite“, începând cu „blajina“ 
Cosânzeana şi încheind cu Herald „o uluitoare încercare de 
frondă juvenilă“ care şi-a dat duhul după primul număr. 

Cu Astra la spate, în cel mai puternic centru intelectual 
al Ardealului, ia'ndemână cu atâtea preţioase energii tinere dor- 
nice de a-și da contribuţia la această operă de ascensionale în- 
făptuiri și de sgâlțâire acelor ațipiţi pe lauri veştejiți, — sorții de 
isbândă nu-i lipsesc. Succesul atârnă deci numai de sprijinul 
pecuniar al publicului, iar în lipsa acestuia de rezistența ace- 
luiași sprijin al Astrei. Noi li-l dorim și pe unul și pe celalalt, 
rezervându-le aplauzele pe măsura realizărilor. 

Nrul prim al revistei apare cu colaborarea domnilor Il. Mol- 
dovan — preşedintele Astrei — care fixează rostul tineretului 
în cadrele Astrei, |. Hăţieganu, care vorbește despre „Generaţii 
vechi și generaţii nouă“, indicând generaţia din războiu (25—35 
ani) ca formând în viitor „coloana vertebrală a generaţiei noi 
sortită să facă o Românie Mare fericită și eternă“. D. Șt. Petruţiu 
aduce informaţii de interes privitoare la „Aron Florian și orien- 
tarea literară a Tel. Român.“ Proza literară e reprezentată prin 
d. |. Agârbiceanu. Rubrici speciale pt. cronica externă, agricolă, 
economică. Recensii iscălesc dd. G. B. D., D. Prodan, D. Petro- 
vici, A. Decei etc. 

Revista de 48 pg, care te'mbie s'o citeşti și prin eleganța 
înfățişerii ei, costă, în abon. anual Lei 209, Pt. instituții şi au- 
torităţi dublu, iar pt. preoţi, profesori, învățători şi studenți Lei 
150. Red. și Adm.: Cluj, Calea Moților 76. 

Dr. Ciura Vas., notar public, Sighişoara 

Dr. Colbazi Emil, med. primar de spital, Brașov 
Dr. Curta Eugen, medic-colonel, Tg-Mureş 

+ Gamber Lazăr, col. î. r., Orşova 

Ionică loan, ing. dir. de fabrică, Brașov 
Lapedatu I., dir. Banca Naţ., București 


Peteu [., comerciant, Brașov 
Dr. med. Popa loan, fost primar, 


Schiopul Iosif, atașat de presă, Berna 


Dr. Stoian Aurel, medic, Bran 


Ing. Stoicovici Vincențiu, Cernăuţi 


Dr. Ţeposu Emil, prof. univ. Cluj 


Dr. Voicu C., primarul Munic., Braşov 
Zernoveanu Nic., dir. „Soc. de cărb. Petroșani“ Buc. 


pe anul 1933. 


40.— 
240.— 
40.— 
40.— 
500.— 
240.— 
110.— 
100.— 
100.— 
80.— 
40.— 
40,.— 
80.— 
500.— 


Sf. Gheorghe 


ABONAȚII 
care și-au mai achitat abonamentul 


Până la | Mai 1933. 


Pop Gh., cons. la C. de Apel, Braşov. 
Orghidan Aurel, com., Braşov. 


Până la 1 lulie 1933. 
Mateescu N. C,, prof., R. Vâlcea, 
Până la 1 Sept. 1933. 


Creţu Miron, med. primar jud., 
Sf. Gheorghe. 


Până la 1 Nov. 1933. 
Tohăneanu [., dir. de liceu, Galaţi. 


Până la 1 ianuarie 1934. 
Dr. Bănuţ A., avocat, București. 
Dr. Bleahu D., not. public, Braşov. 
Dr. Boeriu N., not. public, Braşov. 
Dr. Borșan D., medic, Braşov. 
Cartea Românească, Braşov. 
Dr. Comaniciu Oct., adv., Brașov. 
Comitetul şcolar, Baciu. 
Deișoreanu Rom., notar, Bran. 
Dima N., preot, Ploeşti. 
Dir. gimn. de băeţi, Sf. Gheorghe, 
Dir. lic. „Dr. [. Meşoţă“, Brașov. 
Dir. Şcoalei de ucenici a Statului, Sibiu. 
Dir. lic. „V. Alecsandri“, Galaţi (4 abon.) 


Dogariu Rom., secr. Ef. lic. Şaguna, 
Braşov. 


Dr. Fildan P., adv., Braşov. 


Dr. 


Dr. Garoiu 1., preș. Baroului adv. Braşov. 

Dr. Găvruş R., not. publ., Braşov. 

Dr. loaneş N., not. publ., Braşov. 

luga Gh. D., dir. î. r. Bca Naţ. Braşov. 

Lapedatu (., dir. Bca Naţ. București. 

Mincu A. Gh., dir. Băncii Agricole, Bu- 
curești. 

. Moga C., adv., Braşov. 

. Negrilă V.. medic, Braşov. 

, Popovici Şt., şeful Serv. persona- 
lului Primăria Braşov. 

Dr. Precup N., adv., Braşov. 

Primăria comunei Baciu. 

Radu A., croitor, Brașov. 

Rogozea I., croitor, Braşov. 

Dr. Roman V., adv., Brașov. 

Dr. Sbârcea T., medic primar jud., î. 

r., Braşov. 

Şcoala primară „|. Popazu“, Brașov. 

Stelea Sev., preot, Bod. 

Dr. Ungur S., adv., Braşov. 

Dr. Vasu Al., adv., deputat, Miercurea- 

Ciuc. 


Până la 1 Mai 1934. 


Chelariu Gh., dir. de liceu, î. r., Brașov. 
Dr. Dogariu V., medic, Brașov. 


Dr 
Dr 
Dr 

Furnică Z. D., propr., București. 
Dr. Glăjariu V., adv., Braşov. 
Lupan D., profesor, Braşov. 
Moşoiu [., restaurateur, Brașov. 
Neguţ V., profesor, Brașov. 
Olariu N,, dir. de bancă, Luduş. 
Popovici Z., preot, Satulung. 
Sânjoanu F., profesor, Braşov. 

Dr. Sulică Alexe, medic, Braşov. 
Dr. Vintilă |., medic, Codlea. 


Până ia 1 iulie 1934, 
Dr. Brediceanu C,, ministru plenipo- 
tențiar, Viena. 


Până la 1 lanuarie 1935. 


Dr. Stănilă N., cons. C. de Casaţie, Peteu 1., comerciant, Brașov. 


Bucureşti. 


Dr. Voicu C., primarul Munic, Braşov, 


Aducem mulțumiri d-lui I. Sulică, primar în Baciu, pentru 


două abonamente nouă. 


Sunt în restanță: 


(Continuare) 
Ateneul pop. Astra-Braşovechiu pe doi ani. 
Acad. teologică, Caransebeș d 1 


Ardeleanu Rom., dir. şcolar, Braşov „ „»  » 
Dr. Crişan Z., not. publ., Sighișoara „ „ 
Dir. liceului de băieţi, Beiuș i pe 035 


Dej 


» » 


» » 
Dir. liceului din Sighet 


» » » 


„Codreanu“, Bârlad » » » 


» » „Șincai“, Bucureşti » » » 
îi 33 „C. Brediceanu, Lugoj „ „ „ 
î 3 din Rădăuți E SA 
Dir. Şc. com. sup. din Lipova Sia ee eta 
Dr. Popescu I., primar, Reghin » no» 


Dr. Popoliţă N., docent, Cluj PR RI 

Rusu Gh., dir. șc., Sita—Buzău PI EI 

Astra Râşnov dela 1. V. 1930—1. III. 1933, 

Astra Sf. Gheorghe dela 1. V. 1930—1. 1. 1933. 

Acad. Comercială, Cluj, dela 1. |. 1931—azi. 

Dr. Manu Emil, advocat, București, dela 1. V. 1930—azi. 

Crăciun V., Şimleul Silvaniei, dela 1. V. 1930—1. VII. 1932. 

Crăcuţ Dumitru, Teliu, dela 1. V. 1930—1. VII. 1932. 

losifescu Gh., com., Ploești, dela 1. V. 1930—1. VII. 1932. 

Orghidan Victoria, Bucureşti, dela 1. V. 1930—1. III. 1933. 

Olteanu Gustav, advocat, Miercurea-Ciuc, dela 1. V. 1930—1. III. 1933. 
Bârsan Anastase, dir de bancă, Bucureşti, dela 1. V. 1931—1. [. 1933. 


Dr. Iosif 1., dir. de bancă, 


Rupea, dela 1. V. 1931 —azi. 


(Vom continua). 


Rectificare: La pag. 295, rândul 4 se va citi Tanais în loc de 


Hypanis. 

